ഐഡിയ സെല്ലുലാറും ബ്രിട്ടാഷ് ടെലികോം കമ്പനിയായ വോഡഫോൺ ഇന്ത്യയും ലയിക്കുന്നതായി പ്രഖ്യാപനം . ഇരുകമ്പനികളും പുറത്തിറക്കിയ പ്രസ്താവനയിലാണ് രാജ്യത്തെ ഏറ്റവും വലിയ ടെലികോം സേവനദാതാക്കളായി മാറിയെന്ന് പ്രഖ്യാപിച്ചത് . കൂടിച്ചേർന്ന കമ്പനിയുടെ 45 ശതമാനം ഓഹരി വോഡഫോണിനായിരിക്കും ഇതിന് പുറമേ ഇരു കമ്പനികൾക്കും മൂന്ന് ഡയറക്ടർമാരെ വീതം നിർദേശിക്കാനുള്ള അധികാരവും ഉണ്ടായിരിക്കും . ഇൻഡസ് ടവർകമ്പനിയ്ക്ക് വോഡഫോണിലുള്ള 42 ശതമാനം ഓഹരി ഒഴിവാക്കിയാണ് കരാർ ഒപ്പുവച്ചിട്ടുള്ളത് . രാജ്യത്തെ മൊബൈൽ ഉപയോക്താക്കളിൽ മൂന്നിലൊന്ന് പേരും ഈ കമ്പനിയുടെ ഭാഗമായിത്തീരും . എന്നാൽ ചെയർമാനെയും സിഇഒയെയും ചീഫ് ഓപ്പറേറ്റിംഗ് ഓഫീസറെയും നിയമിക്കാനുള്ള അധികാരം ഐഡിയയിൽ അധിഷ്ഠിതമായിരിക്കും എന്നാൽ രണ്ട് പ്രമോട്ടർമാരുടേയും അനുമതിയോടെയായിരിക്കും നിയമനം പൂർത്തിയാവുക . ഇന്ത്യയിലെ മുൻനിര ടെലികോം സേവന ദാതാക്കളാവാനുള്ള ശ്രമം നടത്തിവരുന്ന സാഹചര്യത്തിലാണ് ഇരു ടെലികോം കമ്പനികളും ചേർന്ന് പ്രവർത്തിക്കാനുള്ള തീരുമാനത്തിലെത്തുന്നത് . ചൈനയ്ക്ക് ശേഷം രണ്ടാം സ്ഥാനത്താണ് ഇന്ത്യയിലെ ടെലികോം വിപണിയുടെ വളർച്ച . രാജ്യത്തെ ഏറ്റവും വലിയ ടെലികോം സേവന ദാതാക്കളായ ഭാരതി എയർടെല്ലിനെ പിന്തള്ളിയാണ് മൂന്നാം സ്ഥാനത്തുള്ള ഐഡിയയും വോഡഫോണും ലയിച്ച് രാജ്യത്തെ ഏറ്റവും വലിയ ടെലികോം കമ്പനിയായി മാറിയത് . ഇന്ത്യയിലെ ആറ് സംസ്ഥാനങ്ങളിൽ മാത്രം സർവ്വീസുള്ള ടെലിനോറിനെ ഏറ്റെടുക്കുമെന്ന് നേരത്തെ റിപ്പോർട്ടുകളുണ്ടായിരുന്നു . റിലയൻസ് ജിയോയിൽ എയർസെൽ ലയിക്കുന്നതിനുള്ള കരാറിൽ ഇതിനകം തന്നെ ഇരു കമ്പനികളും ഒപ്പുവച്ചികരുന്നു .


ഐഫോൺ വിലയിൽ വൻ കുറവ് വരുത്തി ഫ്ലിപ്പ്കാർട്ടിൻറെ ഗ്രാൻറ് ഹോം അപ്ലെയ്ൻസസ് സെയിൽ . ഐഫോൺ 8 64 ജിബി പതിപ്പ് വലിയ വിലക്കുറവിൽ ലഭിക്കും . ഇതിന് ഒപ്പം തന്നെ എൽഇഡി ടിവി അടക്കമുള്ളവയ്ക്കും ഡിസംബർ 19വരെ വൻ ഓഫർ ലഭിക്കും . നവംബർ 17 മുതൽ 19 വരെയാണ് വിൽപ്പന . 2 , 000 രൂപവരെ ക്യാഷ് ബാക്ക് ഓഫറുകൾ ഫ്ലിപ്പ്കാർട്ടിൽ നിന്നും ലഭിക്കും . അതേ സമയം പേടിഎമ്മിൻറെ ഓൺലൈൻ ഷോപ്പായ പേടിഎം മാളിൽ വൻ ഓഫറാണ് ഐഫോൺ 8 ൻറെ 64 ജിബിക്ക് ലഭിക്കുന്നത് . ഇപ്പോൾ 64,000 രൂപ വിപണി വിലയുള്ള ഐഫോൺ 8,51,810 രൂപയ്ക്ക് വാങ്ങാം . ഫോൺ 64,000 രൂപയ്ക്ക് വാങ്ങുമ്പോൾ A10K എന്ന കോഡ് ഉപയോഗിച്ചപ്പോൾ 10,000 രൂപ ക്യാഷ്ബാക്കായി ലഭിക്കും .


ഫ്ലിപ്കാർട്ടിന്രെ ബിഗ് ഷോപ്പിങ് സെയിലിലൂടെ ഷവോമി റെഡ്മി നോട്ട് 5 പ്രോ കുറഞ്ഞ വിലയ്ക്ക് സ്വന്തമാക്കാൻ അവസരം . ഫ്ലിപ്കാർട്ട് ബിഗ് ഷോപ്പിങ് ഡെയ്സ് വഴി 12,999 രൂപയ്ക്കാണ് ഫോൺ വിൽക്കുന്നത് . 2000 രൂപയുടെ വിലക്കിഴിവാണ് ഫ്ലിപ്കാർട്ട് ബിഗ് ഷോപ്പിങ് വഴി നൽകുന്നത് . മറ്റു ചില വിലക്കിഴിവുകളും ഫ്ലിപ്കാർട്ട് നൽകുന്നുണ്ട് . ഇതുവഴി 5,799 രൂപയ്ക്ക് ഫോൺ വാങ്ങാനാവും . 4 ജി റാമും 64 ജിബി സ്റ്റോറേജുമുളള റെഡ്മി നോട്ട് 5 പ്രോ മോഡലിന് ഇന്ത്യയിൽ 14,999 രൂപയാണ് വില . ഇതിനു പുറമേ 1,000 രൂപ വിലക്കിഴിവിൽ 13,999 രൂപയ്ക്ക് റെഡ്മി നോട്ട് 6 പ്രോയും വാങ്ങാനുളള അവസരം ഫ്ലിപ്കാർട്ട് ഒരുക്കിയിട്ടുണ്ട് . സ്മാർട്ഫോൺ എക്സ്ചേഞ്ച് ചെയ്യുന്നതിലൂടെ ഉപഭോക്താവിന് 7,200 രൂപ വിലക്കിഴിവ് ലഭിക്കും . ഇതുവഴി 5,799 രൂപയ്ക്ക് റെഡ്മി നോട്ട് 5 പ്രോ സ്വന്തമാക്കാം . എക്സ്ചേഞ്ച് ഓഫറിനു പുറമേ എച്ച്ഡിഎഫ്സി കാർഡ് ഉപയോഗിച്ച് 10 ശതമാനം ഡിസ്കൌണ്ടും നേടാം . ഇഎംഐ സൌകര്യവും ഉണ്ട് . 5 . 99 ഇഞ്ച് ഫുൾ എച്ച്ഡി ഡിസ്പ്ലെയാണ് റെഡ്മി നോട്ട് 5 പ്രോയ്ക്കുളളത് . 12 മെഗാപിക്സൽ പ്രൈമറി റിയർ സെൻസർ , 5 മെഗാപിക്സൽ സെക്കന്ററി സെൻസർ , 20 മെഗാപിക്സൽ സെൽഫി സെൻസർ എന്നിവയും ഫോണിന്റെ പ്രത്യേകതയാണ് . 4000 എംഎഎച്ച് ആണ് ബാറ്ററി .


ഈഡൻ ഗാർഡൻസിലെ പിച്ചിൽനിന്ന് സ്പിന്നർമാർ അധികം പിന്തുണ പ്രതീക്ഷിക്കേണ്ടെന്ന് ബംഗാൾ ക്രിക്കറ്റ് അസോസിയേഷൻ പ്രസിഡന്റ് സൌരവ് ഗാംഗുലി . അതേസമം , മത്സരത്തിന് ഭീഷണിയായി മഴ എത്തുമെന്നും ആശങ്കയുണ്ട് . നാളെയാണ് ഇന്ത്യ - ന്യുസീലൻഡ് രണ്ടാം ടെസ്റ്റ് . കാൺപൂരിൽ സ്പിൻ കരുത്തിൽ തകർപ്പൻ ജയം നേടിയ ഇന്ത്യക്ക് അത്ര നല്ല സൂചനകളല്ല കൊൽക്കത്ത പിച്ച് നൽകുന്നത് . ഗ്രീൻപാർക്കിൽ കണ്ടതുപോലുള്ള സഹായം ഈഡൻ ഗാർഡൻസിൽ സ്പിന്നർമാർക്ക് കിട്ടില്ലെന്ന് പറയുന്നത് ഈഡനിൽ കളിച്ചുവളർന്ന സൌരവ് ഗാംഗുലിയാണ് . ടെസ്റ്റിന്റെ ആദ്യ ദിവസങ്ങളിൽ പന്ത് അധികം തിരിയാൻ സാധ്യത കുറവാണെന്ന് ഗാംഗുലി പറഞ്ഞു . സീസണിൽ ഈഡനിലെ ആദ്യ മത്സരമാണിത് . പോരാത്തതിന് പിച്ചിൽ നല്ല ഈർപ്പവുമുണ്ട് . നല്ല വെയിൽ കിട്ടിയില്ലെങ്കിൽ തുടക്കത്തിൽ ടേൺ കിട്ടില്ല . ഗാംഗുലി വ്യക്തമാക്കി . എന്നാൽ മത്സരം പുരോഗമിക്കുംതോറും സ്പിന്നർമാർക്ക് ഗുണമുണ്ടാകുമെന്നും അദ്ദേഹം കൂട്ടിച്ചേർത്തു . മത്സരത്തിന് മുമ്പ് നല്ല വെയിൽകിട്ടാനുള്ള സാധ്യത കുറവാണെന്നാണ് കാലാവസ്ഥ പ്രവചനം . കഴിഞ്ഞ ദിവസങ്ങളിൽ കൊൽക്കത്തയിൽ നല്ല മഴയായിരുന്നു . മത്സര ദിവസം വരെ ഈ മഴ തുടരുമെന്നാണ് കാലാവസ്ഥ നിരീക്ഷണ കേന്ദ്രത്തിന്റെ മുന്നറിയിപ്പ് . ഒരു പക്ഷെ ടെസ്റ്റ് തുടങ്ങിക്കഴിഞ്ഞാലും മഴ പൂർണമായി മാറില്ല . അതുകൊണ്ടുതന്നെ ആദ്യ ദിവസങ്ങളിൽ പേസ് ബൌളർമാരാകും ഈഡനിൽ പന്തെറിയാൻ താൽപര്യപ്പെടുക . പിച്ചിനെക്കുറിച്ച് ആശങ്ക വേണ്ടെന്നാണ് ക്യൂറേറ്റർ സുജൻ മുഖർജി പറയുന്നത് . എന്നാൽ വെയിൽ കിട്ടിയാൽ നല്ലതാണെന്നാണ് ക്യൂറേറ്ററും പറയുന്നത് . അശ്വിൻ - ജഡേജ സഖ്യത്തിന്റെ സ്പിൻ മികവിലാണ് കാൺപൂരിൽ നടന്ന ആദ്യ ടെസ്റ്റ് ഇന്ത്യ ജയിച്ചത് .


പഴയ സ്മാർട്ട്ഫോണുകൾ ഉൾപ്പടെയുള്ള ഇലക്ട്രോണിക് സാധനങ്ങളിൽ നിന്നും സ്വർണ്ണം വേർതിരിച്ചെടുക്കാമെന്നാണ് ശാസ്ത്രലോകത്തിന്റെ പുതിയ കണ്ടെത്തൽ . ബ്രിട്ടനിലെ എഡിൻബറോ സർവകലാശാലയിലെ ഗവേഷകരാണ് പുതിയ രീതി വികസിപ്പിച്ചത് . നിലവിൽ പഴയ ഇലക്ട്രോണിക് സാധനങ്ങളിൽ നിന്നും സ്വർണ്ണം വേർതിരിച്ചെടുക്കുന്ന രീതിയുണ്ട് . എന്നാൽ ഇത് വളരെ പ്രശ്നം നിറഞ്ഞതും ആരോഗ്യ പ്രശ്നങ്ങൾ ഉണ്ടാക്കുന്നതുമാണ് . ലോകത്ത് നിലവിലുള്ള സ്വർണ്ണത്തിന്റെ ഏഴ് ശതമാനം സ്മാർട്ട്ഫോണുകൾ , ടിവി , കംപ്യൂട്ടറുകൾ തുടങ്ങിയ ഇലക്ട്രോണിക് ഉത്പന്നങ്ങളിലാണെന്നാണ് കണക്കാക്കപ്പെടുന്നത് . ഈ സ്വർണ്ണം വേർതിരിച്ചെടുക്കാവുന്ന ലളിത മാർഗ്ഗമാണ് കണ്ടെത്തിയിരിക്കുന്നത് . ഇലക്ട്രോണിക് ഉപകരണങ്ങളിലെ സർക്ക്യൂട്ട് ബോർട്ടുകൾ പ്രിന്റ് ചെയ്യുന്നതിനാണ് സ്വർണ്ണം ഉപയോഗിക്കുന്നത് . നമ്മുടെ ഊഹങ്ങൾക്കും അപ്പുറത്താണ് ഇലക്ട്രോണിക് മേഖലയിൽ ഉപയോഗിക്കുന്ന സ്വർണ്ണം . ഏകദേശ കണക്കനുസരിച്ച് ഇപ്പോൾ പ്രതിവർഷം മൂന്ന് ലക്ഷം കിലോഗ്രാം സ്വർണ്ണമാണ് ഇലക്ട്രോണിക് ഉത്പന്നങ്ങൾ നിർമ്മിക്കുന്നതിന് മാത്രമായി ഉപയോഗിക്കുന്നത് . ഇത് വർഷാ വർഷം കൂടി വരികയാണ് . ഇത്തരത്തിൽ ഉപയോഗിക്കുന്ന സ്വർണ്ണം തിരികെ വേർതിരിച്ചെടുക്കാനായാൽ അത് വലിയ നേട്ടമായിരിക്കും . പ്രത്യേകിച്ച് ലോകം നേരിടുന്ന പ്രധാന പ്രതിസന്ധികളിൽ ഒന്നായി ഇലക്ട്രോണിക് മാലിന്യം മാറിയ സാഹചര്യത്തിൽ . സ്വർണ്ണം വേർതിരിക്കുന്നതിന് ഇലക്ട്രോണിക് ഉപകരണങ്ങളിലെ സർക്ക്യൂട്ട് ബോർഡുകൾ ആദ്യമായി ആസിഡ് കലർത്തിയ ഒരു ലായനിയിൽ ഇടുകയാണ് ചെയ്യുക . ഇതോടെ ലോഹഭാഗങ്ങൾ പൂർണ്ണമായും ആസിഡിൽ അലിഞ്ഞു ചേരും . ഇതിന് ശേഷം എണ്ണമയമുള്ള മറ്റൊരു ലായനിയിൽ ഇത് നിക്ഷേപിക്കുന്നു . ഇതോടെ സ്വർണ്ണം മറ്റു ലോഹങ്ങളിൽ നിന്നും വേർതിരിയുന്നു . ഈ കണ്ടെത്തൽ ഇലക്ട്രോണിക് സാധനങ്ങളിൽ നിന്നും വ്യാവസായികാടിസ്ഥാനത്തിൽ തന്നെ സ്വർണ്ണം വേർതിരിച്ചെടുക്കുന്നതിന് കാരണമാകുമെന്നാണ് കരുതുന്നത് .


സമരനായകനായി വി എസ് അച്യുതാനന്ദൻ വെളളിത്തിരയിൽ . കൂത്തുപറമ്പിലെ ഒരു കൂട്ടം സിനിമാപ്രവർത്തകരുടെ പരിസ്ഥിതി ചിത്രത്തിലാണ് വി എസ് വേഷമിട്ടത് . കൂത്തുപറമ്പ് ദൃശ്യ ആർട്സ് ക്ലബ് നിർമിക്കുന്ന ക്യാമ്പസ് ഡയറി . കാമ്പസും പരിസ്ഥിതി വിഷയങ്ങളും പ്രമേയം . കുടിവെളളമൂറ്റുന്നവർക്കെതിരായ വിദ്യാർത്ഥി സമരത്തിൻറെ ചിത്രീകരണം വലിയവെളിച്ചം വ്യവസായപാർക്കിൽ . സമരപ്പന്തലിലേക്ക് പിന്തുണയുമായി വി എസ് അച്യുതാനന്ദനായിത്തന്നെയെത്തുന്ന വി എസ് . ഇതായിരുന്നു രംഗം . സിനിമയിലഭിനയിക്കാനായി മാത്രം കണ്ണൂരിലെത്തിയ വി എസ് വേഷമിടാൻ നേരത്ത വന്നു . മേക്കപ്പ് മാൻ പാണ്ഡ്യന് മുന്നിൽ ഇരുന്നത് പതിവ് ഗൌരവം വിട്ട് ക്ഷമയോടെ . ക്യാമറയ്ക്ക് മുന്നിലെത്താൻ നേരം വൈകിയോയെന്ന് ഇടയ്ക്ക് നോട്ടം . ചമയം കഴിഞ്ഞപ്പോൾ എല്ലാം ഓകെയെന്ന് മറുപടി . അഭിനയിച്ച് ഫലിപ്പിക്കാനൊന്നുമില്ല . എല്ലാം പതിവുപോലെയെന്ന് വി എസ് അച്യുതാനന്ദൻ . സമരവേദികളിലെ പ്രസംഗം പുത്തരിയല്ലാത്ത വി എസിന് മുന്നിൽ തിരക്കഥയുമായി സംവിധായകൻ . റിഹേഴ്സലൊന്നും വേണ്ടെന്നായിരുന്നു മറുപടി . പിന്നെ സെറ്റിലേക്ക് . സുദേവ് നായരും ഗൌതമിയും അടക്കമുളള താരനിരയ്ക്കൊപ്പം വി എസും ക്യാമറയ്ക്ക് മുന്നിൽ . മാധ്യമങ്ങളെ ഒഴിവാക്കിയായിരുന്നു ചിത്രീകരണം . അണിയറക്കാരുടെ നിർദേശങ്ങൾക്കൊപ്പം സഹകരിച്ച് മുഴുവൻ രംഗവും പൂർത്തീകരിച്ചാണ് വി എസ് സിനിമാ സെറ്റിൽ നിന്ന് മടങ്ങിയത് .


മലയാള സിനിമയിൽ ഒറ്റയാൾ പട്ടാളം ആയിട്ടാണ് സന്തോഷ് പണ്ഡിറ്റിന്റെ വരവ് . പ്രശംസയേക്കാൾ ഏറെ വിമർശനങ്ങളുടെ പേമാരി ഉണ്ടായപ്പോഴും ആണ് വിട മാറാതെ അങ്ങനെ തന്നെ നിന്നു . വിമർശനങ്ങളെ തന്റെ വാക്കുകളിലൂടെ നേരിട്ട് . വീണ്ടും സിനിമ ചെയ്തു . ആ സാഹചര്യത്തിൽ നിന്ന് മാറിയ ഒരു വീക്ഷണ കോണിലൂടെയാണ് സന്തോഷ് പണ്ഡിറ്റ് ഇന്ന് നില്കുന്നത് . മമ്മൂട്ടിയുടെ അടക്കമുള്ള മുഖ്യധാര സിനിമകളുടെ ഭാഗമാകുകയാണ് സന്തോഷ് പണ്ഡിറ്റ് . സന്തോഷ് പണ്ഡിറ്റുമായി സുധീഷ് പയ്യന്നൂർ നടത്തിയ അഭിമുഖം വിമർശനങ്ങൾ കേട്ടിരുന്ന കഴിഞ്ഞുപോയ കാലത്തെ എങ്ങനെ നോക്കിക്കാണുന്നു ? എന്നെ സംബന്ധിച്ചെടുത്തോളം സിനിമയിൽ വരുന്നതിനു മുന്നേയും അതിനു ശേഷവും അവരവരുടെ ജോലി കൃത്യമായി ചെയ്യുക എന്ന് വിശ്വസിക്കുന്ന ആളാണ് . ഇതുവരെ അതിൽ മാറ്റം വന്നിട്ടും ഇല്ല . ഞാൻ ചെയ്യുന്നത് കണ്ടു ലോകം എങ്ങനെ വിലയിരുത്തുന്നു എന്നതും മൈൻഡ് ചെയ്തിട്ടില്ല . നമ്മുടെ മനസാക്ഷിക്ക് ശരിയെന്നു തോന്നുന്നത് തന്നെയാണ് വലിയ കാര്യം . അല്ലാതെ മറ്റുള്ളവർ എന്ത് പറയും എന്ന് നോക്കിയാൽ എന്തെങ്കിലും ചെയ്യാൻ പറ്റുമോ . ? അതുകൊണ്ടു തന്നെ എന്റെ ശരികളിൽ മാറ്റം വരുത്താതെയായിരുന്നു ഇതുവരെ , ഇനിയും അങ്ങനെ തന്നെയാണ് . അട്ടപ്പാടിയിൽ അടക്കം ഗോവിന്ദവപുരം കോളനിയിലും ഞാൻ കാര്യങ്ങളിൽ ഇടപെട്ടപ്പോൾ പലരും പറഞ്ഞിരുന്നു നിങ്ങൾ പ്രശസ്തിക്കു വേണ്ടിയല്ലേ എല്ലാം ചെയ്യുന്നത് എന്നൊക്കെ . അങ്ങനെ അല്ല അത് . എനിക്ക് വലിയ രീതിയിൽ സഹായിക്കാനൊന്നും പറ്റിയിട്ടില്ല . പക്ഷെ ഞാൻ പോയതൊക്കെ വാർത്ത ആയപ്പോൾ ആണ് കൂടുതൽ പേര് അറിഞ്ഞതും അവരിൽ പലരും സഹായിക്കാൻ മുന്നോട്ടു വന്നതും . കോളനിയിലെ കേസ് വന്നപ്പോഴും ഞാൻ ഫേസ് ബുക്ക് വഴി ജനങ്ങളോട് പറഞ്ഞു , അവരിൽ പലരും പഠിപ്പിക്കാനുള്ള കാശ് കൊടുക്കാൻ തീരുമാനിച്ചു . ചിലതു വിളിച്ചു കൂവേണ്ടത് തന്നെയാണ് . ചെറുപ്പം മുതൽ ശീലിച്ചതും അതാണ് . സമൂഹത്തിൽ ചില കാര്യങ്ങൾ നമ്മൾ കൃത്യമായി സംസാരിക്കേണ്ടത് തന്നെയാണ് . സിനിമയിൽ അയാൾ പോലും എനിക്ക് കൃത്യമായ ചാർട്ടിങ്ങുകൾ ഉണ്ടായിരുന്നു . അതിനനുസരിച്ചു തന്നെയാണ് മുന്നോട്ടു പോയതും . സന്തോഷ് പണ്ഡിറ്റ് എന്ന സംവിധായകനിലൂടെ കണ്ട നടനെ മാത്രമായിരുന്നു നേരത്തെ പ്രേക്ഷകർക്ക് പരിചയം . ഒരു സിനിമാക്കാരനിലൂടെ മറ്റൊരു സംവിധായകന്റെ ആക്ഷനും കട്ടിനും ഇടയിലുള്ള സന്തോഷ് പണ്ഡിറ്റിനെ ജനങ്ങൾ കണ്ടു . അജയ് വാസുദേവിന്റെ മമ്മുട്ടി ചിത്രത്തിൽ താങ്കൾ അഭിനയിക്കുന്നു എന്നത് തന്നെ വലിയ വാർത്ത ആയിരുന്നു . ഒറ്റയാൾ പട്ടാളം എന്ന ലേബൽ മാറ്റിക്കൊണ്ട് തന്നെ മുഖ്യധാരാ സിനിമകളുടെ ഭാഗമാകാനുള്ള തീരുമാനം എന്നാണു വന്നു തുടങ്ങിയത് ? ശരിയാണ് , തുടക്കം മുതൽ മുഖ്യ ധാരയിലേക്ക് വന്നിട്ടില്ല . പക്ഷെ ലക്ഷ്യം അതുതന്നെ ആയിരുന്നു . ആരും എന്റെ വീട്ടിൽ വന്നു ചോദിക്കില്ലല്ലോ , എന്റെ സിനിമയിൽ അഭിനയിക്കുമോ എന്ന് ? അത് തന്നെയാണ് കാര്യം . നമ്മൾ പ്രൂവ് ചെയ്യണം . അവർക്കു വേണ്ടത് അനുഭവ സമ്പത്തുള്ള ആൾക്കാരെ തന്നെയാണ് . അതുതന്നെയാണ് ഇവിടെയും സംഭവിച്ചത് . 2015ൽ നടക്കുമെന്ന് ഞാൻ കരുതിയ സംഭവം 2017ൽ നടന്നു എന്നതാണ് സത്യം . ഇനി ഈ വർഷം നടന്നില്ലെങ്കിൽ തന്നെ 2027 വരെ കാത്തിരിക്കാനുള്ള ക്ഷമയും എനിക്കുണ്ടായിരുന്നു എന്നതും കാര്യം . ഞാൻ എന്റെ ജോലി കൃത്യമായി ചെയ്തു . സിനിമ ചെയ്യുന്ന സമയത്തായാലും മുൻപ് മിമിക്രിക്കാരുടെ പരിപാടിയിൽ അധിക്ഷേപിച്ച സമയത്തും ഞാൻ കൃത്യമായ മറുപടി നൽകിയിട്ടുണ്ട് . ആൾക്കാരെ വിലയിരുത്തേണ്ടത് എങ്ങനെ ആണെന്ന് നമ്മൾ പഠിക്കേണ്ടതുണ്ട് . നമ്മൾ ക്രിമിനൽ ഒന്നുമല്ലല്ലോ . എന്റെ ഏഴാമത്തെയും എട്ടാമത്തെയും സിനിമകൾ മാറ്റി വച്ചാണ് ഈ രണ്ടു സിനിമകളുടെയും ഭാഗമായത് . ' ഉരുക്കു സതീശനിലെ ' ഗാനരംഗം കണ്ടിട്ടാണ് എന്നെ ' ഒരു സിനിമാക്കാരനിലേക്കു ' വിളിച്ചത് എന്നാണു ഞാൻ കരുതുന്നത് . മമ്മുക്കയുടെ സിനിമയിലും അവർ ചോദിച്ചു താൽപര്യം ഉണ്ടോ എന്ന് , ഞാൻ സമ്മതിച്ചു . ' ഒരു സിനിമാക്കാരനിൽ ' ഞാൻ അഭിനയിക്കുന്നത് മുന്നേ പറഞ്ഞിരുന്നില്ല , ഞാനും പുറത്തു വിട്ടില്ല . നേരത്തെ പറഞ്ഞിരുന്നെങ്കിൽ നമ്മളെ ഇഷ്ടപ്പെടുന്നവർ കൂടെ സിനിമ കാണാൻ കേറിയേനെ . അവരൊക്കെ വൈകിയാണ് അറിഞ്ഞത് എന്നൊക്കെ പിന്നീട് പറഞ്ഞു . ഈ രണ്ടു സിനിമകളിൽ അഭിനയിച്ചപ്പോൾ മറ്റു സംവിധായകനാൽ ഉപയോഗപ്പെടുത്തുന്ന സന്തോഷ് പണ്ഡിറ്റിനെ എങ്ങനെ വിലയിരുത്തുന്നു ? ഇതിൽ രണ്ടു കാര്യങ്ങൾ ഉണ്ട് . എന്റെ സിനിമകൾ ആണെങ്കിൽ എല്ലാം ഞാൻ തന്നെയാണ് ചെയ്യേണ്ടത് . രാവിലെ ഷൂട്ട് തുടങ്ങി , പിന്നെ എല്ലാം കഴിഞ്ഞു എല്ലാവർക്കും അന്നത്തെ കൂലിയും കൊടുത്തു അവിടെ മൊത്തം വൃത്തിയാക്കി വയ്ക്കുന്നത് വരെയുള്ള കാര്യങ്ങൾ ഞാൻ തന്നെയാണ് ചെയ്യേണ്ടത് . ഇവിടെ അങ്ങനെ ഇല്ല . ഞാൻ അഭിനേതാവ് മാത്രം ആണ് . നമ്മുടെ ഷോട്ട് ആവുമ്പോൾ പോയി അഭിനയിക്കുക . എന്റെ സെറ്റിൽ കൃത്യസമയത്തു ചായ കിട്ടാത്തതുകൊണ്ട് ഷൂട്ട് നിർത്തേണ്ടി വന്നിട്ടുണ്ട് , പക്ഷെ ഇവിടെ നമുക്കൊരു ടെൻഷൻ ഇല്ല . പക്ഷെ ഒരു സെറ്റിലെ ടെൻഷൻ എനിക്ക് കൃത്യമായി മനസിലാകും , ഈ ജോലിയെല്ലാം ഞാൻ ചെയ്തതാണ് . പിന്നെ നടനെ എങ്ങനെ ഉപയോഗിച്ച് എന്നത് ആരാധകർ അല്ലേ നോക്കേണ്ടത് . എന്റെ സിനിമ കാണുന്ന ചിന്തയോടെ ഒരിക്കലും ഈ സിനിമകളെ സമീപിക്കരുത് എന്നാണ് എനിക്ക് പറയാനുള്ളത് ആൾക്കാർ ചോദിക്കുന്നു - സന്തോഷേട്ടാ ഈ സിനിമയിൽ പഞ്ച് ഡയലോഗ് ഒക്കെ ഉണ്ടോ എന്ന് . അതൊക്കെ എനിക്ക് പറയാൻ പറ്റില്ലല്ലോ . എങ്കിലും എന്റെ സിനിമകളിൽ കണ്ട സന്തോഷ് പണ്ഡിറ്റിൽ നിന്ന് മാറിയ ഒരു നടനായിരിക്കും . മമ്മൂട്ടി , ഉണ്ണി മുകുന്ദൻ അങ്ങനെ ഒരുപാട് താരങ്ങളുടെ കൂടിയുള്ള അഭിനയം എങ്ങനെ ഉണ്ടായിരുന്നു ? വലിയൊരു ക്യാൻവാസിലാണ് സിനിമ നടക്കുന്നത് എന്നത് കൊണ്ടുതന്നെ എല്ലാവരും തിരക്കിലാണ് . നമ്മുടെ ഷോട്ട് ആകുമ്പോൾ അഭിനയിക്കുന്നു എന്നല്ലാതെ ഒരു സുഹൃത്ബന്ധം ഉണ്ടാക്കാനുള്ള സമയം ഒന്നും കിട്ടിയില്ല . സിനിമ കഴിയുമ്പോഴേക്കും അതൊക്കെ നടക്കും എന്ന് കരുതുന്നു . സിനിമയ്ക്കപ്പുറത്തു പൊതുഇടങ്ങളിൽ - അത് വ്യക്തി ജീവിതത്തിൽ ആയാലും ചാനൽ ചർച്ചകൾക്കിടയിൽ ആയാലും വ്യക്തിപരമായ അധിക്ഷേപങ്ങൾക്കിടയിലും കൃത്യമായ മറുപടികൾക്കൊണ്ടു എതിരിടുന്ന സന്തോഷ് പണ്ഡിറ്റിനെ പ്രേക്ഷകർ ഇഷ്ടപ്പെടുന്നുണ്ട് . എങ്ങനെയാണ് തുടക്കത്തിലെ ഇഷ്ടമില്ലായ്മയെ മാറ്റിയെടുത്ത് ഇങ്ങനെയാക്കി മാറ്റിയത് ? അക്കാര്യം ഞാൻ നേരത്തെ സൂചിപ്പിച്ചതു തന്നെയാണ് . ഞാൻ ഞാൻ ആയി നിൽക്കുക . നിലപാടുകളിൽ ഇത്രയും കാലത്തിനിടയ്ക്കു മാറ്റം വരുത്തിയിട്ടില്ല . നിലപാടുകൾ മാറിക്കൊണ്ടിരിക്കുന്ന ആളെ എങ്ങനെ വിശ്വസിക്കാൻ പറ്റും ? സന്തോഷ് പണ്ഡിറ്റ് അന്നും ഇന്നും ഒരാൾ തന്നെയാണ് . അത് ജനങ്ങൾ തിരിച്ചറിയാൻ വൈകിയതായിരിക്കാം . സോഷ്യൽ മീഡിയയിൽ ആണെങ്കിലും എല്ലാവർക്കും മറുപടി കൊടുക്കാറുണ്ട് . അവരുടെ കൂടെ ചർച്ചയിൽ പങ്കെടുക്കാറുണ്ട് . നമ്മൾ അവരുടെ കൂടെ ആണെന്ന് അവർക്കു മനസിലായത് കൊണ്ടും ആയിരിക്കാം . നടന്മാരുടെ ഫാൻസ് അസോസിയേഷനുകളെക്കുറിച്ച് ? ആ വാക്കു തന്നെ ശരിയല്ല , ഫാൻസ് അസോസിയേഷൻ അല്ല വേണ്ടത് - ഫ്രണ്ട്സ് അസോസിയേഷനുകൾ ആണ് . അട്ടപ്പാടിയിലും ഗോവിന്ദാപുരം കോളനിയിലും ഒക്കെ പോയപ്പോൾ എന്നെ സഹായിച്ചത് നമ്മുടെ സുഹൃത്തുക്കൾ ആണ് . അതുകൊണ്ടു ഞാൻ വിശ്വസിക്കുന്നത് ഫ്രണ്ട്സ് അസോസിയേഷനിലാണ് . അമാനുഷിക കഥാപാത്രങ്ങൾ ചെയ്യുന്നതിലാണ് ഒരാൾ സൂപ്പർ സ്റ്റാർ ആകുന്നത് . തന്റെ വ്യക്തി ജീവിതം മറ്റുള്ളവർക്കു കൂടെ മാതൃക ആവുമ്പോഴാണ് ഒരു യഥാർഥ സൂപ്പർ സ്റ്റാർ ജനിക്കുന്നത് . എപ്പോഴാണ് താങ്കളിലെ സൂപ്പർ സ്റ്റാർ ജനിച്ചത് ? അതൊരു ധാരണ വച്ച് പുലർത്തുന്നതാണ് . ഞാൻ എങ്ങനെയാണോ ഉണ്ടായിരുന്നത് . അതുപോലെയാണ് ഇപ്പോഴും ഞാൻ . സിനിമയിൽ നല്ലൊരു നടനാവുക ന്നതാണ് കാര്യം , അല്ലാതെ സൂപ്പർ സ്റ്റാർ എന്നതിലൊന്നും കാര്യമില്ല . എന്റെ വ്യക്തി ജീവിതത്തിൽ ആയാലും എന്റെ ഇഷ്ടങ്ങൾ / ശരികൾ ഒക്കെ തന്നെയാണ് ഇപ്പോഴും നയിക്കുന്നത് . ആദ്യ സിനിമയ്ക്ക് ശേഷം താങ്കൾ സ്വയം പറഞ്ഞിരുന്നു - ഞാൻ സൂപ്പർ സ്റ്റാർ ആണെന്ന് . ഇപ്പോൾ താങ്കളെയും താങ്കളുടെ പ്രവർത്തനങ്ങളെയും അറിയുന്നവർ ഇയാളൊരു സൂപ്പർ സ്റ്റാർ ആണ് എന്ന് പറയാൻ ആഗ്രഹിക്കുന്നുണ്ട് , പറയുന്നും ഉണ്ട് . ഇതിനു രണ്ടു കാരണങ്ങൾ ആകാം - ഒന്ന് സന്തോഷ് പണ്ഡിറ്റ് ആരാണെന്നു ജനങ്ങൾ കൂടുതൽ മനസിലാക്കിയത് കൊണ്ടാകാം അല്ലെങ്കിൽ നിലനിൽക്കുന്ന സൂപ്പർ സ്റ്റാറുകാരുടെ വില ഇടിഞ്ഞത് കൊണ്ടാകാം . എങ്ങനെ വിലയിരുത്തുന്നു ? പക്ഷെ ഒരു കാര്യം പറയാം - സൂപ്പർ സ്റ്റാർ എന്നത് ഒരു മിഥ്യാ ധാരണയാണ് . മാധ്യമങ്ങൾക്കൊക്കെ ഒരാളെ അങ്ങനെ വേണം എന്നേ ഉള്ളു . സച്ചിൻ സൂപ്പർ സ്റ്റാർ മാറിയപ്പോൾ കോഹ്ലി വന്നു . കോലി പൂജ്യത്തിൽ ഔട്ട് ആയാലും സെഞ്ചുറി അടിച്ചവനല്ല , കോലി തന്നെയാണ് സൂപ്പർ സ്റ്റാർ . അതായത് ശരിക്കും സൂപ്പർ സ്റ്റാർ വേറെ ആയിരുന്നു . അതു തന്നെയാണ് എല്ലായിടത്തും നടക്കുന്നത് . ആദ്യ കാലത്തു താങ്കൾക്കു ഏറ്റവും കൂടുതൽ വിമർശനം ഉണ്ടായ ഇടങ്ങളിൽ ഒന്നാണ് സോഷ്യൽ മീഡിയ . ഇന്ന് അതെ ഇടം തന്നെയാണ് താങ്കൾക്കു വലിയൊരു സപ്പോർട് നൽകുന്നത് . താങ്കളും സോഷ്യൽ മീഡിയയിൽ സജീവമായി ഇടപെടുന്ന ആളാണ് . ഈ ഒരു മാറ്റത്തെ എങ്ങനെ വിലയിരുത്തുന്നു ? നമ്മളെ ഇഷ്ടപ്പെടുന്ന ആൾക്കാരുടെ എണ്ണം ഒരുപാട് കൂടിയിട്ടുണ്ട് . ഫേസ്ബുക്കിൽ ആണെങ്കിലും പോസ്റ്റുകൾ ഇടുമ്പോൾ ഞാൻ വളരെയധികം ശ്രദ്ധിക്കാറുണ്ട് . തമാശയ്ക്കു പറയുന്ന കാര്യങ്ങൾ ആണെങ്കിലും അതിനുള്ളിൽ പലതുമുണ്ട് . നമ്മുടെ പേജിൽ വന്നു ഒരാൾ കമന്റ് ഇട്ടാൽ അത് നമ്മളോടുള്ള ഇഷ്ടം കൊണ്ടാണെന്നും അതിനു മറുപടി കൊടുക്കേണ്ടത് നമ്മുടെ കടമ ആണെന്നും വിശ്വസിക്കുന്ന ഒരാളാണ് ഞാൻ . ഞാൻ അതു ചെയ്യാറും ഉണ്ട് . അങ്ങനെ അവർക്കു തോന്നിക്കാണും സന്തോഷ് പണ്ഡിറ്റ് അവർ വിചാരിച്ച പോലെ ഒരാളല്ലെന്ന് . സ്വന്തം സിനിമകളിൽ പാട്ടെഴുതുന്നതും സന്തോഷ് പണ്ഡിറ്റ് തന്നെയാണ് . ചിലത് യുട്യൂബിൽ ഹിറ്റാകാറും ഉണ്ട് . എങ്ങനെയാണ് പാട്ടെഴുത്തുകൾ ? ഒരു സന്ദർഭത്തിൽ പാട്ടെഴുതുക എന്നാൽ അതിൽ ഏറ്റവും മികച്ച രീതിയിൽ കൊണ്ടുവരാൻ പറ്റുന്ന രണ്ടു വാക്കുകൾ ആണ് ഞാൻ അന്വേഷിക്കുക . അതിനനുസരിച്ചാണ് ബാക്കി എഴുതുന്നത് . അതുപോലെ തന്നെ എല്ലാ ഗാനങ്ങളിലും ഒളിപ്പിച്ചു വയ്ക്കുന്ന ചില മനശാസ്ത്ര സംഗതികൾ ഉണ്ട് . അതാണ് അതിന്റെ നട്ടെല്ല് . ബാക്കിയെല്ലാം അതിനെ സപ്പോർട് ചെയ്യാൻ വേണ്ടി മാത്രം ഉള്ളതാണ് . നിങ്ങൾക്ക് എന്റെ ഏതു ഗാനം എടുത്തു നോക്കിയാലും മനസിലാകും . അതിന്റെ കൂടെ തന്നെ പറയാൻ ആഗ്രഹിക്കുന്ന ഒരു കാര്യം ഉണ്ട് - മിമിക്രി ആണെങ്കിലും ഡബ്സ് മാഷ് ആണെങ്കിലും ഒക്കെ വേറൊരാൾ ചെയ്തു ഹിറ്റ് ആക്കിയ കാര്യം വീണ്ടും ചെയ്ത് കയ്യടി നേടുകയാണ് . പക്ഷെ പുതിയതായി ഒരു സാധനം ചെയ്യുന്നിടത്താണ് കാര്യം . അതിനു ആദ്യം ചിലപ്പോൾ ആൾക്കാരെ കൂട്ടാൻ പറ്റിയില്ല എന്ന് വന്നേക്കാം , പക്ഷെ പിന്നീട് അതിനു ആരാധകർ ഉണ്ടാകുക തന്നെ ചെയ്യും . വേറെയൊരു സംവിധായകന് ഡേറ്റ് കൊടുത്തതിനു ശേഷം വിവിധ ഭാഷകളിൽ ഒരുങ്ങുന്ന ഒരു വമ്പൻ പ്രോജക്ടിന്റെ കൂടെ ഭാഗമാവുകയാണ് . എങ്ങനെയാണ് ഈ സിനിമയുടെ ഭാഗമായത് ? ഷിജിത് ലാൽ ആണ് സംവിധാനം ചെയ്യുന്നത് . സോണിയ അഗർവാൾ , ലീന കപൂർ എന്നിവരൊക്കെ താരങ്ങൾ ആയിട്ടുണ്ട് . ഒരു ഹൊറർ മൂഡിലുള്ള കഥയാണ് ചിത്രം പറയുന്നത് . കുറച്ചു മുന്നേ തന്നെ സംസാരിച്ചുറപ്പിച്ച സിനിമയാണ് . ഇപ്പോൾ ഷൂട്ട് തുടങ്ങി . മമ്മൂക്ക ചിത്രം കഴിഞ്ഞ ശേഷമേ എനിക്കതിൽ ജോയിൻ ചെയ്യാൻ പറ്റു . സിനിമയുടെ മറ്റു വിവരങ്ങൾ അണിയറക്കാർ തന്നെ പുറത്തു വിടട്ടെ . ഈ സിനിമകൾ വന്നപ്പോൾ എന്റെ ഉരുക്കു സതീശൻ വൈകിയിട്ടുണ്ട് , അതൊരു പ്രശ്നം ആയി . പാട്ടുകൾ വന്നിട്ടും സിനിമ എന്താ വരാത്തത് എന്ന് ഒരുപാട് പേര് ചോദിക്കുന്നുണ്ട് . അതുപോലെ വേറൊരു തമിഴ് സിനിമയുടെ ചർച്ചയും നടക്കുന്നു . എന്തായാലും ഉരുക്കു സതീശൻ കഴിഞ്ഞേ അതൊക്കെ ചെയ്യുകയുള്ളൂ . ഇനി കൂടുതൽ തമിഴിലും ഹിന്ദിയിലും കൂടെ ശ്രദ്ധ കൊടുക്കണം എന്ന് കരുതുന്നു . വൈകാതെ ആ സിനിമകൾ അനൌൺസ് ചെയ്യും . മമ്മൂക്കയുടെ പടത്തിൽ അഭിനയിക്കുന്ന വാർത്ത വന്നപ്പോൾ പലരും പറഞ്ഞു , നിങ്ങൾ മറ്റുള്ളവരുടെ പടത്തിൽ അഭിനയിക്കും അല്ലേ , ഞങ്ങൾ കരുതിയത് സ്വന്തം ചിത്രത്തിൽ മാത്രമേ അഭിനയിക്കും എന്നാണെന്ന് . ഇപ്പോൾ മലയാള സിനിമ വ്യവസായത്തിൽ നടക്കുന്ന കാര്യങ്ങളോട് എങ്ങനെ പ്രതികരിക്കുന്നു ? ഞാൻ അന്നുതന്നെ പോസ്റ്റ് ചെയ്തല്ലോ - പ്രതി ഒരു പ്രമുഖ ബംഗാളി ആവല്ലേ എന്ന് . അത് വലിയ ഹിറ്റ് ആയിരുന്നു . പിന്നെ പൊലീസ് കാര്യങ്ങൾ ഒക്കെ കണ്ടുപിടിച്ചു എന്നറിഞ്ഞപ്പോൾ ശരിക്കും ഞെട്ടിപ്പോയിരുന്നു . പിന്നെ ആൾക്കൊക്കെ സിനിമാക്കാരോടുള്ള ഒരു മനോഭാവം മാറിയിട്ടുണ്ട് . ഇതൊക്കെ കുറച്ചു നാൾ കഴിഞ്ഞാൽ ശരിയാകും എന്ന് തന്നെ കരുതുന്നു .


ഓൺലൈൻ ടെക്സ്റ്റെയിൽ രംഗത്ത് വിപ്ലവത്തിന് തയ്യാറെടുത്ത് മിന്ത്ര . ഓൺലൈൻ വസ്ത്രവ്യാപാര രംഗത്ത് ആർട്ടിഫിഷ്യൽ ഇൻറലിജൻസിൻറെയും ( കൃത്രിമ ബുദ്ധി ) കൺസ്യൂമർ ടെക്ക്നേളജിയുടെയും വിശാല വിഭവശേഷിയെക്കൂടി ഉൾപ്പെടുത്താൻ മിന്ത്ര തയ്യാറെടുക്കുന്നു . ഇതിനായി ബാംഗ്ലൂർ ആസ്ഥാനമായി പ്രവർത്തിക്കുന്ന കൺസ്യൂമർ ടെക്ക്നേളജി സംരംഭമായ വിറ്റ്വർക്കിനെ ഏറ്റെടുക്കാനാണ് മിന്ത്രയുടെ തീരുമാനം . ഈ ഏറ്റെടുക്കലോടെ ഓൺലൈൻ വസ്ത്രവ്യാപാരമേഖലയിലേക്ക് സാങ്കേതിക വിഭവങ്ങളുടെ സ്വാധീനം വർദ്ധിക്കും . ഇന്ത്യയിലെ ഏറ്റവും വലിയ ഓൺലൈൻ വ്യാപാര പ്ലാറ്റ്ഫോമായ ഫ്ലിപ്പ്കാർട്ടിൻറെ ഉപസ്ഥാപനമാണ് മിന്ത്ര . സ്മാർട്ട് ഷൂസ് , സ്മാർട്ട് വാച്ച് എന്നിവയാണ് വിറ്റ്വർക്കിൻറെ പ്രധാന ഉൽപ്പന്നങ്ങൾ . ചെറുതായെങ്കിലും മിന്ത്രയ്ക്ക് വെല്ലുവിളി ഉയർത്തുന്ന സ്ഥാപനം ജബോങാണ് . എന്നാൽ വിറ്റ്വർക്കിനെ ഏറ്റെടുക്കുന്നതിലൂടെ മിന്ത്രയ്ക്ക് ഈ രംഗത്ത് എതിരാളികളില്ലാതെയാവും .


കടലിന് അടിയിലെ നിധി തേടിയുള്ള പരിവേഷണ കഥകൾ പലപ്പോഴും നാം കണ്ടിട്ടുണ്ട് . ഇപ്പോൾ ഇതാ കടലിനടിയിൽ മുങ്ങിപ്പോയ ഏറ്റവും പഴക്കമുള്ള കപ്പൽ കണ്ടെത്തിയിരിക്കുന്നു . കണ്ടെടുത്ത ഈ ഗ്രീക്ക് കപ്പലിനെക്കുറിച്ച് പുറത്തുവരുന്ന വിവരങ്ങൾ ഞെട്ടിക്കുകയാണ് . കൊടുങ്കാറ്റിലോ മറ്റോ ഈ ഗ്രീക്ക് കച്ചവടക്കപ്പൽ മുങ്ങിപ്പോയതാകാമെന്നാണ് നിഗമനം . ബ്ലാക്ക് സീ മാരിടൈം ആർക്കിയോളജിക്കൽ പ്രോജക്ടിൻറെ ഭാഗമായാണ് ഗവേഷക സംഘം ഇത് കണ്ടെത്തിയത് . കടലിൻറെ അടിത്തട്ടിൽ രണ്ടു കിലോമീറ്ററിലേറെ ആഴത്തിലാണ് കപ്പൽ കണ്ടെത്തിയിരിക്കുന്നത് . കടലിൻറെ അടിത്തട്ടിൽ ഉറങ്ങിക്കിടക്കുന്ന കപ്പലെന്ന വിശേഷിപ്പിച്ച ഈ കപ്പലിനെ എന്നാൽ ഒരു കേടുപോലുമില്ലെന്നാണ് സത്യം . കപ്പലിൻറെ പായ്മരം പോലും കുത്തനെ നിൽക്കുകയാണ് . കപ്പലിലെ കൊത്തുപണികളും അമരത്തു ചുറ്റിയിട്ട കയറിനു പോലും ഒരു കുഴപ്പവും സംഭവിച്ചിട്ടില്ല . കപ്പൽ കണ്ടെത്താനുള്ള പ്രോജക്ടിനു വേണ്ടി ഇതിനോടകം തന്നെ ഏകദേശം 12 കോടിയോളം രൂപ ചിലവായിക്കഴിഞ്ഞു . പ്രോജ്കടിന്റെ ഭാഗമായി ചരിത്രാധീത കാല കാലത്തുള്ള നിരവധി കപ്പലുകളാണ് കണ്ടെടുത്തിരിക്കുന്നത് . ഗ്രീക്ക് കപ്പൽ കണ്ടിടത്തുനിന്നു മാത്രം ഏകദേശം 67 കപ്പലുകളുടെ അവശിഷ്ടമാണ് കണ്ടെത്തിയിരിക്കുന്നത് .


ഇത്തരത്തിൽ റോബോട്ടുകൾ ശരിക്കും ഉണ്ടായിരുന്നെങ്കിലോ , എങ്കിലോ എന്നല്ല ഉണ്ട് എന്ന് തന്നെ പറയേണ്ടി വരും . രണ്ട് റോബോട്ടുകളുടെ ബന്ധത്തിലൂടെ പുതിയ റോബോട്ട് കഴിഞ്ഞ ഫെബ്രുവരിയിൽ തന്നെ പിറവിയെടുത്തുവെന്നാണ് ഇപ്പോൾ വരുന്ന വാർത്ത . ആംസ്റ്റർഡാമിലെ റോബോട്ട് ബേബി പ്രോജക്ടിൻറെ ഭാഗമായാണ് ഒരു പ്രോട്ടോടൈപ്പ് റോബോട്ട് പിറന്ന് വീണത് എന്നാണ് വാർത്ത . ആംസ്റ്റർഡാമിലെ വിർജി യൂണിവേഴ്സിറ്റിയിലെ ഗവേഷകരാണ് ഇത്തരം ഒരു റോബോട്ട് പ്രത്യുത്പാദനം മാർഗ്ഗത്തിനായി ശ്രമിക്കുന്നത് . ലിംഗ വ്യത്യസമുള്ള റോബോട്ടുകളെ നിർമ്മിക്കാനാണ് ഇവരുടെ പ്രധാന പരീക്ഷണം . ഇതിലൂടെ അടുത്ത ഘട്ടം റോബോട്ടുകളിൽ ജൈവികമായ പരിണാമം സംഭവിക്കും എന്നാണ് ശാസ്ത്ര സംഘത്തിൻറെ പ്രതീക്ഷ . ഇന്നുള്ള റോബോട്ടുകളുടെ പലമടങ്ങ് ശരീരിക , പെരുമാറ്റ സ്വഭാവങ്ങൾ ചേർന്നതായിരിക്കും പുതിയ റോബോട്ടുകൾ . ഇത്തരം റോബോട്ടുകളെ വികസിപ്പിച്ചാൽ മനുഷ്യന് അനുയോജ്യമല്ലാത്ത പരിതസ്ഥിതികളിൽ അവയെ ഉപയോഗപ്പെടുത്താം എന്നാണ് ഇവർ പറയുന്നത് . അതായത് ഭാവിയിൽ ചൊവ്വയിൽ ഒരു കോളനി ഉണ്ടാക്കിയാൽ മനുഷ്യന് പകരം അവിടെ അനുകൂല കാലവസ്ഥയാണോ എന്ന് പരീക്ഷിക്കാൻ ഈ വികസിത റോബോട്ടുകളെ ഉപയോഗിക്കാം . ഇപ്പോഴത്തെ റോബോട്ട് കുഞ്ഞിനെ ഉണ്ടാക്കിയ സംഭവങ്ങളും ഇവർ വിവരിക്കുന്നുണ്ട് , പേരൻറ് റോബോട്ടുകളെ അരീന എന്ന പറയുന്ന പ്രത്യേക ജീവിതാവസ്ഥയിൽ കൊണ്ട് താമസിച്ച് പ്രവർത്തിച്ചാണ് ഇത് സാധ്യമാക്കിയത് എന്നാണ് ഈ ശാസ്ത്രകാരന്മാരുടെ വാദം . ഈ പ്രത്യേക അവസ്ഥയിൽ റോബോട്ടുകൾ തമ്മിൽ കമ്യൂണിക്കേഷൻ നടത്തുന്നുണ്ടെന്നാണ് പഠന സംഘത്തിലുള്ള ഖുസ്റ്റി എബിയൻ എന്ന ഗവേഷകൻ പറയുന്നത് . ഇവയുടെ ജീവിതം പോലെ ഇവർ ബന്ധപ്പെടും ഇതിൻറെ ജീനോം വൈഫൈ വഴി എടുത്ത് 3ഡി പ്രിൻറ് ചെയ്താണ് പുതിയ റോബോട്ടിനെ നിർമ്മിച്ചത് . എതാണ്ട് ഒന്നരകൊല്ലമാണ് ഇത്തരം ഒരു ഗവേഷണത്തിന് എടുത്തത് . കഴിഞ്ഞ മെയ് 26നാണ് ക്യാംപ്സ് പാർട്ടിയിലാണ് പുതിയ ഗവേഷണഫലം യൂണിവേഴ്സിറ്റി പുറത്തുവിട്ടത് . എന്നാൽ ഈ ഗവേഷണം വളരെ ചിലവ് കുറഞ്ഞ കൺസപ്റ്റ് മോഡൽ എന്ന രീതിയിലാണ് നടത്തിയതെന്നും , ഇതിൻറെ വാണിജ്യ തലത്തിലുള്ള ഗവേഷണം നടത്താൻ കൂടുതൽ പണവും സാങ്കേതിക സഹായവും ആവശ്യമാണെന്നാണ് യൂണിവേഴ്സിറ്റി പറയുന്നത് .


എവിടെ ചെന്നാലും ആരാധകർ ഇന്ത്യൻ നായകൻ വിരാട് കോലിയെ വളയും . അത്രയ്ക്ക് പ്രിയനാണ് കളിക്കളത്തിലും പുറത്തും വിരാട് . ട്രെൻറ് ബ്രിഡ്ജ് ടെസ്റ്റിൽ വിജയിച്ച് വിരാട് ഗ്രൌണ്ടിന് പുറത്തെത്തുമ്പോൾ സമാനമായിരുന്നു സാഹചര്യം . കാത്തുനിന്ന കുഞ്ഞു ആരാധകർ ഉൾപ്പെടെയുള്ളവർക്ക് ഓട്ടോഗ്രാഫുകൾ വേണം , സെൽഫി എടുക്കണം . കോലിയെ കണ്ടതും ആരാധകർ ഓട്ടോഗ്രാഫിനായി മുറവിളി തുടങ്ങി . അതിലൊരു കട്ട ഫാനിന് താരത്തിനൊപ്പമുള്ള സെൽഫിയെടുക്കണം . കാര്യം പിടികിട്ടിയ നമ്പർ വൺ ടെസ്റ്റ് ബാറ്റ്സ്മാൻ സെൽഫി ആഗ്രഹം സാധിച്ചുകൊടുത്തു . കുഞ്ഞു ആരാധകനെ ഒപ്പംനിർത്തി ഒരു സെൽഫി എടുത്തു , ശേഷം ബാക്കിയുള്ളവർക്ക് ഓട്ടോഗ്രാഫുകൾ നൽകി . ട്രെൻറ് ബ്രിഡ്ജ് മൈതാനത്തിന് പുറത്തുനിന്നുള്ള ആ ദൃശ്യങ്ങൾ കാണാം .


സുരാജ് വെഞ്ഞാറമ്മൂടിന് മികച്ച നടനുള്ള ദേശീയ പുരസ്ക്കാരം നേടിക്കൊടുത്ത ഡോ . ബിജു സംവിധാനം ചെയ്ത പേരറിയാത്തവർ ഓഗസ്റ്റ് 19ന് തിയറ്ററുകളിലെത്തും . ചിത്രത്തിന്റെ സംവിധായകൻ ഡോ . ബിജു ഫേസ്ബുക്ക് പോസ്റ്റിലൂടെയാണ് ഇക്കാര്യം അറിയിച്ചത് . രണ്ടു ദേശീയ പുരസ്ക്കാരങ്ങളും മൂന്നു അന്തർദ്ദേശീയ പുരസ്ക്കാരങ്ങളും നേടിയ ചിത്രമാണ് പേരറിയാത്തവർ . വിവിധ രാജ്യങ്ങളിലെ 15 രാജ്യാന്തര ചലച്ചിത്രമേളകളിൽ ഈ ചിത്രം പ്രദർശിപ്പിച്ചിരുന്നു . മികച്ച നടനുള്ള പുരസ്ക്കാരത്തിന് പുറമെ , മികച്ച പരിസ്ഥിതി ചിത്രത്തിനുള്ള ദേശീയ പുരസ്ക്കാരവും സ്വന്തമാക്കിയിരുന്നു . ജയ്പുർ ചലച്ചിത്രമേളയിൽ മികച്ച ചിത്രത്തിനുള്ള പുരസ്ക്കാർ പേരറിയാത്തവർ സ്വന്തമാക്കിയിരുന്നു . ഇറാൻ ചലച്ചിത്രമേളയിൽ , മികച്ച നടനുള്ള പുരസ്ക്കാരം , മാസ്റ്റർ ഗോവർദ്ധൻ നേടിയിരുന്നു . സമകാലിക മലയാള സിനിമകളിൽ ഇത്രയേറെ രാജ്യാന്തര - ദേശീയ പുരസ്ക്കാരങ്ങൾ നേടിയ മറ്റൊരു ചിത്രമില്ല എന്ന അവകാശവാദവുമായാണ് പേരറിയാത്തവർ തിയറ്ററുകളിലേക്ക് എത്തുന്നത് . കെ അനിൽകുമാർ ( അമ്പലക്കര ഫിലിംസ് , കൊട്ടാരക്കര ) നിർമ്മിച്ച ചിത്രം കഥയെഴുതി സംവിധാനം ചെയ്തത് ഡോ . ബിജുവാണ് .


ദുൽഖർ സൽമാന്റേതായി ഒരു മലയാളചിത്രം പോലും കഴിഞ്ഞ വർഷം തീയേറ്ററുകളിലെത്തിയിരുന്നില്ല . തെലുങ്ക് ചിത്രം മഹാനടിയും ബോളിവുഡ് ചിത്രം കർവാനുമായിരുന്നു ദുൽഖറിന്റെ രണ്ട് റിലീസുകൾ . പുതുവർഷത്തിൽ താരം അഭിനയിച്ചുകൊണ്ടിരിക്കുന്നതും മലയാളത്തിലല്ല . ഒരു തമിഴ് ചിത്രത്തിലാണ് . ' കണ്ണും കണ്ണും കൊള്ളൈയടിത്താൽ ' എന്ന് പേരിട്ടിരിക്കുന്ന ചിത്രം സംവിധാനം ചെയ്യുന്നത് ദേസിംഗ് പെരിയസാമിയാണ് . റിതു വർമ്മ നായികയാവുന്ന ചിത്രത്തിൽ വിജയ് ടിവി അവതാരകൻ രക്ഷനും ഒരു പ്രധാന വേഷത്തിൽ എത്തുന്നു . എന്നാൽ ചിത്രത്തിലെ മറ്റൊരു കൌതുകകരമായ താരനിർണയം ഒരു വീഡിയോയിലൂടെ വെളിപ്പെടുത്തിയിരിക്കുകയാണ് ദുൽഖർ . സംവിധായകൻ ഗൌതം വസുദേവ് മേനോനാണ് ചിത്രത്തിലെ സർപ്രൈസ് കാസ്റ്റ് . ഗൌതം മേനോന്റേതാണ് ചിത്രത്തിലെ ഏറ്റവും പ്രാധാന്യമുള്ള കഥാപാത്രമെന്നാണ് ദുൽഖർ പറയുന്നത് .


തുടർച്ചയായി ആറാം ദിനവും രൂപയുടെ മൂല്യത്തകർച്ച തുടരുന്നു . ഇന്നലെ ചരിത്രത്തിലെ ഏറ്റവും താഴ്ന്ന നിരക്കായ ഡോളറിനെതിരെ 71.58 എന്ന നിലയിരുന്നു ഇന്ത്യൻ രൂപ . രാവിലെ 71.43 എന്ന ഭേദപ്പെട്ട നിലയിൽ വ്യാപാരം തുടങ്ങിയ രൂപയുടെ മൂല്യം തിരിച്ചുകയറുന്നതിൻറെ സൂചനകളാണ് തുടക്കത്തിൽ കാണാനായത് . എന്നാൽ , പിന്നീട് രൂപയുടെ മൂല്യത്തിൽ 37 പൈസയുടെ ഇടിവ് രേഖപ്പെടുത്തുകയായിരുന്നു . ഒടുവിൽ വിവരം ലഭിക്കുമ്പോൾ ഡോളറിനെതിരെ 71.79 എന്ന എക്കാലത്തെയും മോശം നിരക്കിലാണ് ഇന്ത്യൻ രൂപ . അ ന്താ രാ ഷ് ട്ര വാ ണി ജ്യ ത ർ ക്ക ങ്ങ ളു യ ർ ത്തു ന്ന ആ ശ ങ്ക യും ക്രൂ ഡ് ഓയി ൽ വി ല വ ർ ധ ന യു മാ ണ് ഇ ന്ത്യ ൻ നാ ണ യ ത്തി നെ തി രെ ഡോ ള ർ ശ ക്തി യാ ർ ജി ക്കാ ൻ കാ ര ണം . നി ല വി ൽ എ ണ്ണ ഇ റ ക്കു മ തി ക്ക് കൂ ടു ത ൽ പ ണം വേ ണ്ടി വ രു ന്ന ത് രാ ജ്യ ത്തെ ക റ ൻറ് അ ക്കൌ ണ്ട് ക മ്മി യി ലും വ ർ ധ ന യു ണ്ടാ ക്കും . മ റ്റ് എ ല്ലാ ഇ റ ക്കു മ തി ക്കും സാ ധാ ര ണ യി ൽ ക വി ഞ്ഞ പ ണം ചെ ല വി ടേ ണ്ടി വ രു ന്ന തും രൂ പ യെ സ മ്മ ർ ദ ത്തി ലാ ക്കു ന്ന ഘ ട ക മാ ണ് .


ടിയുള്ള സിങ്കപ്പൂരിൽ മരുന്നുകൾ സൌജന്യമാണെന്നും 28 ശതമാനം ജി . എസ് . ടിയുള്ള രാജ്യത്ത് എന്തുകൊണ്ട് ഇത് സാധിക്കുന്നില്ല എന്നുമായിരുന്നു പരാമർശം . എന്നാൽ ഈ പരാമർശം വസ്്തുതയ്ക്ക് നിരക്കാത്തതെന്നായിരുന്നു ബി . ജെ . പിയുടെ വാദം . ഇങ്ങനെ വിവാദങ്ങൾ കത്തിപ്പടർന്നപ്പോൾ മെർസൽ നൂറുകോടിയും കടന്ന് 200 കോടി ക്ലബിൽ അനായാസം സ്ഥാനമുറപ്പിച്ചു . എന്നാൽ സിങ്കപ്പൂരിലെ മരുന്ന് സംബന്ധിച്ച വാസ്തവം വിശദീകരിക്കുന്ന സിംഗപ്പൂർ മലയാളിയുടെ ഫേസ്ബുക്ക് കുറിപ്പാണ് പുതിയ ചർച്ചകൾക്ക് തുടക്കം കുറിച്ചിരിക്കുന്നത് . ബേസിൽ ബേബി എന്ന സിംഗപ്പൂർ മലയാളി ഫേസ്ബുക്കിൽ പ്രസിദ്ധീകരിച്ച കുറിപ്പ് ഇങ്ങനെ . . . എന്താണ് സിംഗപ്പൂരിലെ GST മെർസൽ ഇറങ്ങിയശേഷം ഇത്രയ്ക്ക് ചർച്ചാവിഷയമായി മാറിയത് എന്നറിയാനുള്ള ആകാംഷയായിരുന്നു ഇതുവരെ . റ്റി യുള്ള സിംഗപ്പൂരിൽ സൌജന്യമായി മരുന്നുകൾ നൽകുമ്പോൾ എന്തുകൊണ്ട് 28 % ജി . എസ് . ടി - യുള്ള ഇന്ത്യയിൽ അതിന് കഴിയുന്നില്ല എന്ന ഡയലോഗാണ് ഇപ്പോഴത്തെ ട്രെൻഡ് . എന്തായാലും സിംഗപ്പൂരിൽ കുറെ നാളായി താമസിക്കുന്നതുകൊണ്ട് ഇതിനെക്കുറിച്ച് അറിയാവുന്ന കുറച്ചു കാര്യങ്ങൾ ഷെയർ ചെയ്യാമെന്ന് വിചാരിക്കുന്നു . കാരണം ആ സിനിമയിൽ പറയുന്ന കാര്യം പൂർണ്ണമായും ശരിയല്ലാത്തതു കൊണ്ട് തന്നെ . പക്ഷെ ജി . എസ് . ടി വിഷയവുമായി ബന്ധപ്പെട്ട് ബിജെപ്പി ഇത്രയ്ക്ക് ബഹളമുണ്ടാക്കാൻ മാത്രം ഒന്നും ആ സിനിമയിൽ കണ്ടില്ല . ജനങ്ങൾക്ക് പറയാനുള്ളത് അവർ സിനിമയിലൂടെ പറയാൻ ശ്രമിച്ചെങ്കിൽ അതിനെ അതിൻറെ വഴിക്കുവിടുക , അതിൽ വെറുതെ അനാവശ്യ വിവാദം ഉണ്ടാക്കുന്നത് കൂടുതൽ പബ്ലിസിറ്റി നൽകാൻ മാത്രമേ സഹായകമാവുകയുള്ളൂ . സിംഗപ്പൂരിൽ മരുന്നുകൾ അല്ലെങ്കിൽ ചികിത്സ സൌജന്യമല്ല എന്ന കാര്യം ആദ്യമേ ഓർമ്മപ്പെടുത്തട്ടെ . സിനിമയിൽ ആ ഡയലോഗ് കേട്ട് കയ്യടിക്കാനോക്കെ ഒരു സുഖമുണ്ട് , പക്ഷെ അത് പൂർണ്ണമായും ശെരിയല്ല . ' സൌജന്യം ' എന്ന വാക്ക് പഴയതാണ് , സിംഗപ്പൂർ സർക്കാർ പോലും അതുപേക്ഷിചിട്ട് കാലങ്ങളായി . മറിച്ച് ' കാര്യക്ഷമത ' എന്ന വാക്കാണ് സിംഗപ്പൂരിന്റെ അവസാനവാക്ക് . സിംഗപ്പൂരിൽ ചികിത്സയ്ക്ക് വേണ്ട ചെലവ് സർക്കാരിന്റെ മാത്രം ഉത്തരവാദിത്തം അല്ല , മറിച്ച് ഓരോ വ്യക്തിയുടെ കൂടെ ഉത്തരവാദിത്തമാണ് . അതുകൊണ്ട് അതിനുവേണ്ട ചെലവ് നമ്മൾ കൂടെ വഹിക്കണം . മാസം തോറും ലഭിക്കുന്ന ശമ്പളത്തിന്റെ ഒരു വിഹിതം നിർബന്ധമായും മെഡിസേവ് അക്കൌണ്ടിലേക്ക് പോകും , അതിൽ നിന്ന് മേടിഷീൽഡ് ഇൻഷുറൻസ് കുറഞ്ഞ നിരക്കിൽ എടുക്കാം . ഭാവിയിൽ ഉണ്ടായേക്കാവുന്ന ആശുപത്രി ചെലവുകൾ ഭൂരിഭാഗവും ഈ അക്കൌണ്ടിൽ നിന്ന് എടുക്കാം . അതുമല്ലേൽ ഇൻഷുറൻസ് ഉണ്ട് . അങ്ങനെ ചെയ്യുന്നതുവഴി നമ്മുടെ ആരോഗ്യത്തിന്റെ ചെലവുകൾ അറിയാതെതന്നെ നമ്മൾ തന്നെ വഹിക്കുകയും , എന്നാൽ നമ്മുക്ക് അതൊരു ഭാരമായി തോന്നുകയും ചെയ്യുന്നില്ല . മെഡി ഫണ്ട് വഴി സർക്കാർ വേറൊരു വശത്ത് കൂടി പാവപ്പെട്ടവരെ സഹായിക്കുന്നുമുണ്ട് . ചുരുക്കത്തിൽ ഉത്തരവാദിത്തം സർക്കാരും , ജനങ്ങളും വീതിചെടുക്കുന്നു . അതുവഴി സർക്കാർ ഫണ്ടുകൾ ആശുപത്രികൾ നവീകരിക്കുന്നതിനും മറ്റും കൂടുതൽ ഉപയോഗിക്കാൻ കഴിയുന്നു . അതുകൊണ്ടാണ് ലോകത്തിലെ മികച്ച ആരോഗ്യ പരിപാലനമുള്ള രാജ്യമായി സിംഗപ്പൂർ മാറിയത് . പക്ഷെ രസകരമായ കാര്യം അതല്ല , GDP - യുടെ 4 - 5 % മാത്രമാണ് സിംഗപ്പൂർ ആരോഗ്യ പരിപാലനത്തിനായി ചെലവഴിക്കുന്നത് , പല വന്പന്മാരും ഇതിന്റെ ഇരട്ടി മുടക്കിയിട്ടും ഈ മേഘലയിൽ അടുത്തെങ്ങും എത്താൻ പറ്റിയിട്ടില്ല . അടുത്ത 10 വർഷത്തിനുള്ളിൽ സിംഗപ്പൂരിൽ പ്രായമായവരുടെ എണ്ണം ഒരു മില്ല്യൻ കടക്കും , അതായതു അഞ്ചിൽ ഒരാൾ 65 വയസ്സിനു മുകളിൽ പ്രായമുള്ള വ്യക്തി എന്ന നിലയിലേക്ക് . പ്രത്യേകിച്ച് പ്രകൃതിവിഭവങ്ങൾ ഒന്നുമില്ലാത്ത സിംഗപ്പൂരിനു ഒരിക്കൽ പോലും അവരെയെല്ലാം സർക്കാർ ഫണ്ട് ഉപയോഗിച്ച് പരിപാലിക്കാൻ കഴിയില്ല . അതെല്ലാം മുന്നിൽ കണ്ടുകൊണ്ടാണ് സിംഗപ്പൂർ ഇങ്ങനെയൊരു പ്ലാൻ മുന്നമേ ഉണ്ടാക്കിയെടുത്തത് . അല്ലെങ്കിൽ ഇപ്പോൾ ജപ്പാൻ പോലെയുള്ള രാജ്യങ്ങൾ പെടുന്ന കഷ്ടപ്പാടുകൾ സിംഗപ്പൂരും അനുഭവിക്കേണ്ടി വന്നേനെ . ഇനി ഇന്ത്യയിലേക്ക് വന്നാൽ , ഇന്ത്യയും സിംഗപ്പൂരിനെ പോലെ GDP - യുടെ 4 - 5 % ആരോഗ്യ മേഖലയിൽ ചെലവാക്കുന്നുണ്ട് . അതുകൊണ്ട് സർക്കാർ കാശ് മുടക്കുന്നില്ല എന്നൊക്കെ പറഞ്ഞാൽ എനിക്ക് അതിനോട് യോജിക്കാൻ കഴിയില്ല . പിന്നെ സിനിമയിൽ പറയും പോലെ സൌജന്യമായി എല്ലാം കൊടുക്കണം എന്ന ആവശ്യം . അതും പൂർണ്ണമായും പ്രായോഗികമല്ല . സ്കൂളിൽ പഠിക്കുന്ന കാലം ഓർമ്മവരുന്നു , ഞങ്ങളുടെ നാട്ടിൽ വാരപ്പെട്ടിയിൽ ഒരു പ്രൈമറി ഹെൽത്ത് സെന്റെർ ഉണ്ട് . ഒരിക്കൽ പനി വന്നപ്പോൾ മമ്മി നിർബന്ധിച്ച് അവിടെ പോകാൻ പറഞ്ഞു . കയ്യിൽ ഒരു രൂപയും തന്നു . വലിയ ബോധമുള്ള സമയം അല്ലെങ്കിലും ആശുപത്രിയിൽ പോകാൻ 1 രൂപ പോരാ എന്ന വിവരമൊക്കെയുണ്ട് . ഞാൻ വീണ്ടും പൈസ ചോധിക്കുമ്പോ , നീ അത് കൊടുത്താ മതിയെന്നായി മമ്മി . രണ്ടും കൽപ്പിച്ച് ഞാൻ ആശുപത്രിയിൽ ചെന്നപ്പോ അവർ ഒരു രൂപ മേടിച്ച് ചീട്ടും തന്നും , ഡോക്റ്റർ ആവശ്യത്തിനു മരുന്നും . അന്ന് ഞാൻ കുറെ ആലോചിച്ചുനോക്കി , ഒരു രൂപ വച്ച് 100 പേർ വന്നാൽ ചിലപ്പോ ചീട്ട കീറുന്ന ചേച്ചിക്ക് ശമ്പളം കൊടുക്കാം . പക്ഷെ ഡോക്റ്ററിന്റെ കാശ് , മരുന്നിന്റെ കാശ് , ഇതൊക്കെ കൊടുത്തു ആരാണ് ഈ ആശുപത്രി ഫ്രീ ആയി ഇങ്ങനെ നടത്തുന്നത് എന്നൊക്കെ മനസ്സിൽ ചിന്തിക്കും . പിന്നീടാണ് ഇതൊക്കെ നമ്മുടെ സർക്കാരിന്റെ പണിയാണ് എന്ന് മനസ്സിലായത് . പിന്നെ മഴയത്ത് കറങ്ങി നടക്കുമ്പോഴൊക്കെ നാട്ടിലെ വീടുകളിലെ സ്ഥിരം ഡയലോഗ് ഉണ്ടല്ലോ , പനി പിടിച്ചുനടന്നാ ആശുപത്രിയിൽ കൊണ്ടുപോകാനോ , മരുന്നിനോ ഇവിടാരുമില്ല എന്നൊക്കെ . അപ്പൊ എനിക്കും മനസ്സിൽ തോന്നാൻ തുടങ്ങി , പിന്നെ , പനി പിടിച്ചാ ഫ്രീയായി മരുന്നും ഡോക്ടറും തൊട്ടടുത്തുണ്ട് , നിങ്ങളാരും കൊണ്ട് പോകുവോന്നും വേണ്ടാ . നമ്മുടെ മനസ്ഥിതി അവിടെ മാറാൻ തുടങ്ങിയത് ശ്രദ്ധിച്ചോ , എനിക്ക് അസുഖം വന്നാ എനിക്കെന്താ , സർക്കാർ നോക്കണം , അവർ ഫ്രീ ആയി മരുന്ന് നൽകണം എന്നൊക്കെയായി . എന്റെ ആരോഗ്യം വച്ച് ഞാൻ എന്ത് തോന്ന്യവാസവും കാണിക്കും , എന്തേലും പറ്റിയാ സർക്കാരിന്റെ ചെലവിൽ ചികിത്സിക്കാം . പറഞ്ഞുവരുന്നത് നമ്മുടെ നാട്ടിലും അത്യാവശ്യം സൌജന്യമായി മരുന്നുകൾ ഒക്കെ തരുന്ന സമ്പ്രദായം നിലവിലുണ്ട് . എന്നുവച്ച് അത് എല്ലാ നിലയിലും സൌജന്യമാക്കുന്നത് പ്രായോഗികമല്ല , അത് നല്ലതുമല്ല . അവശ്യ മരുന്നുകൾ ഫ്രീയായി ലഭ്യമാക്കണം . അല്ലാതെ ദിവസവും ഓരോ കിലോ പഞ്ചസാര അടിച്ചു കേറ്റിയിട്ട് എനിക്ക് ഡയബട്ടിക്സ് ആണ് , മരുന്ന് സർക്കാർ ഫ്രീ ആയി തരണം എന്നൊക്കെ പറയുന്നതിനോട് എനിക്ക് യോജിപ്പില്ല . അതേപോലെ നല്ലൊരു തുക സർക്കാർ മാറ്റി വെയ്ക്കുന്നത് കൃത്യമായി എത്തേണ്ട സ്ഥലത്ത് എത്തിയാൽ തന്നെ പ്രശ്നങ്ങൾ ഒരുപരിധിവരെ അവസാനിക്കും . ആദിവാസി മേഖലകളിലും , താഴെ തട്ടിലുള്ളവർക്കും പ്രത്യേക പരിഗണന നൽകിയേ തീരൂ . മരുന്നുണ്ടായിട്ടും കൊടുക്കാത്ത ഡോക്റ്റർമാർ , മരുന്നുകടയ്ക്ക് കച്ചവടം ഉണ്ടാക്കുന്ന ജീവനക്കാർ , ആശുപത്രി ബിസിനസ് ആക്കുന്ന മുതലാളിമാർ തുടങ്ങിയ നമ്മളെ പോലെയുള്ളവർ തന്നെയാണ് ഇതിലെ വിരകൾ . അല്ലാതെ സർക്കാരിനെ കുറ്റംചുമത്തി ഒഴിയുന്നതിൽ ഒരു കാര്യവുമില്ല . പിന്നെ സിംഗപ്പൂരിലെ പോലെയൊരു സിസ്റ്റം നമ്മുടെ നാട്ടിൽ ആരോഗ്യ മേഖലയിൽ നടപ്പിലാക്കുക എളുപ്പമല്ല . കാരണം ശമ്പളം നൽകുന്ന രീതിയും , ജോലിയില്ലാതവരുടെ എണ്ണവും . അതുകൊണ്ട് നമ്മുടെ പരിമിതിയിൽ നിന്നുകൊണ്ടുള്ള കാര്യക്ഷമതയുളള പുതിയ രീതികൾ കണ്ടെത്തേണ്ടിയിരിക്കുന്നു . അല്ലാതെ GST - യും ഇതും തമ്മിലൊരു ബന്ധപ്പെടുതലും , സൌജന്യ ആരോഗ്യ പരിപാലവും ഒരു കയ്യടിയിൽ അവസാനിക്കുകയും , പ്രായോഗികമായി നടപ്പിൽ വരുത്തുവാൻ അത്ര എളുപ്പവുമായ കാര്യമല്ല . എങ്കിൽ പോലും പല വികസ്വര രാജ്യങ്ങളെയൊക്കെ വച്ച് നോക്കിയാൽ നമ്മൾ ഒരുപടി മുന്നേറിയിട്ടുണ്ട് . പ്രത്യേകിച്ച് കേരളമെല്ലാം ആരോഗ്യമേഖലയിൽ പല വികസിതരാജ്യങ്ങളുടെ ഒപ്പമെത്തിയതും ഈ പരിമിതികളെ അതിജീവിച്ചു കൊണ്ടാണെന്നോർക്കുമ്പോൾ അഭിമാനിക്കാൻ വകയുണ്ട് .


ഇന്ത്യൻ മധ്യനിരയിലെ വിശ്വസ്തമായ ബാറ്റ്സ്മാനാണ് അജിങ്ക്യ രഹാനെ . വിദേശത്ത് മികച്ച ശരാശരിയുള്ള ഇന്ത്യൻ താരം കൂടിയാണ് രഹാനെ . എന്നാൽ ദക്ഷിണാഫ്രിക്കയ്ക്കെതിരായ ഏകദിന പരമ്പരയിൽ പതിവ് ഫോമിലേക്കുയരാൻ താരത്തിനായിട്ടില്ല . മൂന്ന് മത്സരങ്ങളിൽ നിന്ന് 98 റൺസ് മാത്രമാണ് രഹാനെയ്ക്ക് നേടാനായത് . 86 പന്തിൽ 79 റൺസെടുത്ത രഹാനെയുടെ ഇന്നിംഗ്സ് ആദ്യ ഏകദിനത്തിൽ ഇന്ത്യൻ വിജയത്തിൽ നിർണായകമായിരുന്നു . അതേസമയം മൂന്നാം ഏകദിനത്തിൽ 13 പന്തിൽ 11 റൺസ് മാത്രമാണ് രഹാനെയ്ക്ക് എടുക്കാനായത് . നാലാം ഏകദിനത്തിൽ ഇന്ത്യ അഞ്ച് വിക്കറ്റിന് പരാജയപ്പെട്ടപ്പോൾ 15 പന്തിൽ എട്ട് റൺസിൽ താരത്തിൻറെ ഇന്നിംഗ്സ് അവസാനിച്ചു . എന്നാൽ അഞ്ചാം ഏകദിനത്തിൽ തിളങ്ങിയാൽ രഹാനെയ്ക്ക് ഒരു നേട്ടം സ്വന്തമാക്കാം . 80 റൺസ് കൂടി നേടിയാൽ ഏകദിനത്തിൽ രഹാനെയ്ക്ക് 3000 റൺസ് പൂർത്തിയാകും . ഏകദിനത്തിൽ 85 ഇന്നിംഗ്സുകളിൽ 35.18 ശരാശരിയിൽ 2920 റൺസാണ് രഹാനെയുടെ സമ്പാദ്യം . മൂന്ന് സെഞ്ചുറികളും 24 അർദ്ധ സെഞ്ചുറികളും ഇതിൽ ഉൾപ്പെടുന്നു .


ഇംഗ്ലീഷ് പ്രീമിയർ ലീഗ് ഫുട്ബോളിൽ മാഞ്ചസ്റ്റർ സിറ്റിക്ക് തകർപ്പൻ ജയം . സ്റ്റോക്ക് സിറ്റിയെ 4 - - 0ത്തിനാണ് മാഞ്ചസ്റ്റർ തകർത്തത് . ജയത്തോടെ മാഞ്ചസ്റ്റർ സിറ്റി കിരീട സാധ്യത നിലനിർത്തി . 35 കളികളിൽ 64 പോയിന്റുമായി മൂന്നാം സ്ഥാനത്താണ് സിറ്റി ഇപ്പോൾ . ഒരു കളി കുറച്ചു കളിച്ചിട്ടുള്ള ലെസ്റ്റർ സിറ്റി തന്നെയാണ് 73 പോയിൻറുമായി ഇപ്പോഴും ഒന്നാം സ്ഥാനത്ത് . 34 കളികളിൽ 68 പോയന്റുള്ള ടോട്ടൻഹാം ആണ് രണ്ടാമത് . മറ്റൊരു മത്സരത്തിൽ ബോർൺ മൌത്തിനെ 4 - 1ന് ചെൽസി തോൽപ്പിച്ചു . ഫോമിലേക്ക് തിരിച്ചെത്തിയ ഹസാർഡിന്റെ ഇരട്ട ഗോൾ മികവിലായിരുന്നു ചെൽസിയുടെ ആശ്വാസ ജയം . ജയത്തോടെ നിലവിലെ ചാമ്പ്യൻമാരായ ചെൽസി പോയന്റ് പട്ടികയിൽ ഒമ്പതാം സ്ഥാനത്തേക്ക് കയറി .


ആപ്പിൾ ഫോണുകളുകളുടെയും അനുബന്ധ ഉത്പന്നങ്ങളുടെയും നിർമ്മാണ കേന്ദ്രമായി ഇന്ത്യയെ മാറ്റുന്ന കാര്യം പരിഗണിക്കാമെന്ന് ആപ്പിൾ സി ഇ ഒ ടിം കുക്ക് പറഞ്ഞു . മേക്ക് ഇൻ ഇന്ത്യ പദ്ധതിയിൽ സഹകരിക്കാൻ ആപ്പിളിന് താൽപര്യമുണ്ടെന്നും ടിം കുക്ക് ദില്ലിയിൽ പറഞ്ഞു . പ്രധാനമന്ത്രി നരേന്ദ്ര മോദിയുമായുള്ള കൂടിക്കാഴ്ചയിലാണ് ടിം കുക്ക് ഇക്കാര്യം വ്യക്തമാക്കിയത് . ഇന്ത്യയിലെ മൊബൈൽ ആപ്ലിക്കേഷൻ കമ്പനികൾക്ക് വിപുലമായ സാധ്യതയാണുള്ളതെന്നും ടിം കുക്ക് പറഞ്ഞു . ഹൈദരാബാദിൽ ആപ്പിൾ ആംരഭിക്കുന്ന മാപ്പ് ഡെവലപ്പ്മെന്റ് സെന്ററിനെക്കുറിച്ച് ടിം കുക്ക് പ്രധാനമന്ത്രിയോട് വിശദീകരിച്ചു . ഡിജിറ്റൽ ഇന്ത്യ പദ്ധതിയുമായും ആപ്പിൾ സഹകരിക്കണമെന്ന് പ്രധാനമന്ത്രി നരേന്ദ്ര മോദി ടിം കുക്കിനോട് ആവശ്യപ്പെട്ടു . ആപ്പിൾ മേധാവിയായ ശേഷം ഇതാദ്യമായാണ് ടിം കുക്ക് പ്രധാനമന്ത്രി നരേന്ദ്ര മോദിയുമായി ഇന്ത്യയിലെത്തി കൂടിക്കാഴ്ച നടത്തുന്നത് . നരേന്ദ്ര മോദി മൊബൈൽ ആപ്പിന്റെ ഐഫോൺ പതിപ്പും പുറത്തിറക്കി . പുതിയ പതിപ്പിൽ ഒട്ടേറെ സവിശേഷതകൾ അധികമായി ഉൾപ്പെടുത്തിയിട്ടുണ്ട് . ചടങ്ങിൽ വെച്ച് പ്രധാനമന്ത്രി മോദി ആപ്പിൾ സി ഇ ഒയെ പ്രശംസിച്ചു . പുതിയ ആപ്പ് പുറത്തിറക്കിയിൽ നന്ദിയുണ്ടെന്നും പ്രധാനമന്ത്രി പറഞ്ഞു .


മികച്ച സിനിമയ്ക്കുള്ള ദേശീയ ചലച്ചിത്ര പുരസ്കാരം ലഭിച്ച വില്ലേജ് റോക് സ്റ്റാഴ്സ് എന്ന സിനിമയുടെ റിവ്യു . പത്തുവയസ്സുകാരിയാണ് ധുനു . അസാമിലെ ഒരു ഗ്രാമത്തിൽ അമ്മയും സഹോദരൻ മനബേന്ദ്രനും അടങ്ങുന്നതാണ് ധുനുവിന്റെ കുടുംബം . സംഗീത ഉപകരണങ്ങളുടെ തെർമ്മോക്കോൾ രൂപങ്ങൾ ഉണ്ടാക്കി ഗാനങ്ങൾ പാടുന്നതായി അഭിനയിക്കുന്ന ആൺകുട്ടികളുടെ കളി ധുനുവിനെ ആകർഷിക്കുന്നു . അവൾ തന്നെ പിന്നീട് സ്വന്തമായി ഗിത്താറിന്റെ ഒരു ഡമ്മി രൂപമുണ്ടാക്കുന്നു . പക്ഷേ സ്വന്തമായി ഒരു ഗിറ്റാർ വേണമെന്നായിരുന്നു അവളുടെ ആഗ്രഹം . ഒരു ഇലക്ട്രിക് ഗിറ്റാർ വാങ്ങുന്നതിനായി പണം സ്വരുക്കൂട്ടാൻ അവൾ ആരംഭിക്കുന്നു . അവൾ സ്വന്തമായി ജോലി ചെയ്ത് സമ്പാദിക്കുന്ന പണം ഒരു മുളയുടെ പൊത്തിലാണ് സൂക്ഷിക്കുന്നത് . അതിനിടയിലാണ് അവളുടെ ഗ്രാമം വെള്ളപ്പൊക്കത്തിൽ പെടുന്നത് . വീടു മാറി താമസിക്കേണ്ടിയും വരുന്നു . വെള്ളമിറങ്ങിയതിനു ശേഷം വീട്ടിൽ തിരിച്ചെത്തുന്ന ധുനു താൻ സമ്പാദിച്ച പണം അമ്മയ്ക്ക് നൽകുന്നു . പ്രതീക്ഷകളുടെ തുടർച്ച ദൃശ്യവത്ക്കരിച്ചാണ് സിനിമ അവസാനിക്കുന്നത് . ഒരേസമയം ഡോക്യുമെന്ററിയുടെ സ്വഭാവം ഉൾക്കൊണ്ടും ഭാവനയുടെ ആകാശത്തിലേക്ക് ക്യാമറ തിരിച്ചുവച്ചുമാണ് റിമ ദാസ് വില്ലേജ് റോൿസ്റ്റാഴ്സ് ഒരുക്കിയിരിക്കുന്നത് . പാറിപ്പറന്നുനടക്കുന്ന പെൺകുട്ടിയായ ധുനുവിൽ കേന്ദ്രീകരിച്ച് കഥ പറയുമ്പോൾ അത് സ്ത്രീയുടെ കരുത്തിനെയും ഉൾക്കൊണ്ടാണ് അവതരിപ്പിക്കുന്നത് . ആൺകുട്ടികൾക്കൊപ്പം ചിരിച്ചും കളിച്ചും ഉല്ലസിച്ചും ജീവിക്കുന്ന കുട്ടിക്കാലത്ത് നിന്ന് ഋതുമതിയിലേക്ക് വളരുമ്പോൾ സമൂഹത്തിൽ നിന്ന് എതിർപ്പുകൾ നേരിടേണ്ടിവരുന്ന പതിവ് സാഹചര്യം സിനിമയിലുമുണ്ട് . പക്ഷേ തളച്ചിടാതെ പ്രതീക്ഷകൾക്കൊപ്പം സഞ്ചരിക്കാനാണ് ധുനുവിനോടും സമൂഹത്തോടും സംവിധായിക പറയുന്നത് . വെള്ളപ്പൊക്കത്തിൽ ഭർത്താവ് മരിച്ചുപോയ അമ്മയെയും കരുത്തിന്റെയും പ്രതീക്ഷയുടെയും ഉദാഹരണമായാണ് അവതരിപ്പിച്ചിരിക്കുന്നത് . നീന്താൻ പേടിയായതിനാലാണ് അച്ഛൻ മരിച്ചുപോയതെന്ന് പറയുന്ന ആ അമ്മ ധുനു നീന്തൽ പഠിക്കണമെന്ന് നിർബന്ധം പിടിക്കുന്നുണ്ട് . മരംകയറി പെണ്ണെന്ന് അയൽപക്കത്തെ സ്ത്രീകൾ പരിഹസിക്കുമ്പോഴും അവൾ എല്ലാം ചെയ്തുപഠിക്കണമെന്നും താൻ സ്വന്തം കാലിൽ നിന്നാണ് ജീവിതം മുന്നോട്ടുനയിക്കുന്നതെന്നുമാണ് അമ്മ പറയുന്നത് . വളരെ ചുരുങ്ങിയ ബജറ്റിൽ ചിത്രീകരിച്ച സിനിമയായിരുന്നിട്ടും ദൃശ്യഭംഗിയാൽ സമ്പന്നവുമാണ് വില്ലേജ് റോൿസ്റ്റാർ . ആ ഗ്രാമത്തിലെ ജീവിതം പ്രേക്ഷകനെ അനുഭവിക്കുകയാണ് ഛായാഗ്രാഹണവും നിർവഹിച്ച റിമ . ഒരു ഗ്രാമത്തിലെ എല്ലാ കാലവും സമർഥമായി സിനിമയിൽ സമ്മേളിപ്പിച്ചിരിക്കുന്നു , നാലു വർഷം കൊണ്ട് ചിത്രീകരിച്ച വില്ലേജ് റോൿസ്റ്റാർ . കുട്ടികൾ കളിച്ചുല്ലസിച്ചിരുന്ന പ്രദേശവും മരവുമെല്ലാം ആദ്യം നേരിട്ട് കാണുന്ന പ്രേക്ഷകനെ അത് വെള്ളപ്പൊക്കത്തിൽ മറഞ്ഞുപോയ കാഴ്ചയും സിനിമയുടെ ചുരുങ്ങിയ , സാങ്കേതികമായ സമയത്തിൽ സംവിധായിക കാണിക്കുന്നു . റിമ ദാസിനു കയ്യടിക്കാം ! സ്വന്തം ഗ്രാമത്തിൽ നിന്നുള്ളവരെ തന്നെ അഭിനേതാക്കളായി കണ്ടെത്തിയ സംവിധായിക അവരെ വളരെ സ്വാഭാവികമായാണ് അവതരിപ്പിച്ചിരിക്കുന്നത് . ധുനുവിനെ അവതരിപ്പിച്ച ബനിത ദാസിന്റെ ചടുലതയും പ്രസരിപ്പും സിനിമയിൽ ഉടനീളം നിറഞ്ഞുനിൽക്കുന്നുണ്ട് . ധുനുവിന് കൂടെയുള്ള മറ്റ് കുട്ടികളും മുതിർന്നവരുമെല്ലാ ആ സ്വാഭാവികതയിൽ ഒന്നുചേരുന്നുണ്ട് .


198 രൂപയ്ക്ക് 1ജിബി ഡാറ്റ ദിവസവും നൽകുന്ന ഓഫർ ഏയർടെൽ അവതരിപ്പിച്ചതായി റിപ്പോർട്ട് . ടെലികോം ടോക്കിൻറെ ഉദ്ധരിച്ച് ദേശീയ മാധ്യമങ്ങളാണ് ഈ ഓഫറിനെക്കുറിച്ച് റിപ്പോർട്ട് ചെയ്തിരിക്കുന്നത് . എന്നാൽ ഈ ഓഫർ ചെയ്യുന്നവർക്ക് കോൾ നിരക്കുകളിൽ സൌജന്യം ലഭിക്കില്ല . 28 ദിവസത്തേക്കാണ് ഓഫർ . ടെലികോം ടോക്കിൻറെ വാർത്ത പ്രകാരം തിരഞ്ഞെടുക്കുന്ന ഉപയോക്താക്കൾക്ക് മാത്രമാണ് ഓഫർ ലഭിക്കുക . തിരഞ്ഞെടുക്കപ്പെട്ട ഉപയോക്താക്കൾക്ക് ഈ ഓഫർ ഏയർടെൽ മൈ ആപ്പിലെ ബെസ്റ്റ് ഓഫർ ഫോർ യൂ എന്ന സെക്ഷനിൽ ഈ ഓഫർ ലഭിക്കും . എന്നാൽ എല്ലാ സർക്കിളുകളിലും ഈ ഓഫർ ലഭ്യമാണോ എന്ന് അറിയില്ല . ഇതേ സമയം തന്നെ 799 രൂപയ്ക്ക് 3.5 ജിബി നെറ്റും , അൺലിമിറ്റഡ് കോളും നൽകുന്ന ഓഫർ കൂടുതൽ സർക്കിളുകളിലേക്ക് ഏയർടെൽ വ്യാപിപ്പിച്ചതായി റിപ്പോർട്ടുണ്ട് . ഇതിന് ഒപ്പം തന്നെ 549 രൂപയ്ക്ക് ദിവസം 2.5 ജിബി നെറ്റും , ഫ്രീകോളും നൽകുന്ന ഓഫറും ഏയർടെൽ കൂടുതൽ സ്ഥലങ്ങളിലേക്ക് വ്യാപിപ്പിച്ചിട്ടുണ്ട് . ജിയോ ഇതേ രൂപയ്ക്ക് നൽകുന്നതിലും അധിക ഡാറ്റ ഏയർടെൽ ഈ ഓഫറുകളിൽ നൽകുന്നുണ്ടെന്നാണ് റിപ്പോർട്ട് .


സെൽഫി അധിഷ്ഠിതമായ ഫോണുകൾ ഇന്ത്യൻ വിപണി കീഴടക്കുമ്പോൾ ആ ഗണത്തിൽ അസ്യൂസ് ഇറക്കുന്ന പ്രീമിയം ഫോൺ ആണ് സെൻഫോൺ 4 സെൽഫി പ്രോ . മുന്നിൽ സെൽഫിക്ക് വേണ്ടി ഇരട്ട ക്യാമറയുണ്ട് എന്നതാണ് ഈ ഫോണിനെ വ്യത്യസ്തമാക്കുന്നത് . നേരത്തെ തന്നെ വിവിധ കമ്പനികൾ ഈ പ്രത്യേകത അവതരിപ്പിച്ചിട്ടുണ്ടെങ്കിലും അതിൽ നിന്ന് തീർത്തും അഡ്വാൻസ്ഡ് ആണ് തങ്ങളുടെ ഫോൺ എന്നാണ് അസ്യൂസിൻറെ അവകാശവാദം . പോട്രിയറ്റ് മോഡിൻറെ സഹായമുള്ള 12 എംപി ഇരട്ട മുൻക്യാമറയാണ് സെൻഫോൺ 4 സെൽഫി പ്രോ വാഗ്ദാനം ചെയ്യുന്നത് . 23 , 999 രൂപയാണ് ഒക്ടോബറിൽ ഇന്ത്യയിൽ എത്തിയ ഫോണിൻറെ വില . പ്രത്യേകതയായി സെൽഫി ക്യാമറകൾ മികച്ച വെളിച്ചത്തിലും , ഇൻഡോറിലും മികവാർന്ന സെൽഫികളാണ് സെൻഫോൺ 4 സെൽഫി പ്രോ നൽകുന്ന ഒരു വാഗ്ദാനം . 3 , 000 എംഎഎച്ച് ബാറ്ററിയുള്ള പോണിൻറെ ചാർജ്ജിംഗ് പോർട്ട് യുഎസ്ബി 2.0 ആണ് . സ്ക്രീനിൻറെ മുൻപിലുള്ള ഹോം ബട്ടൺ ഫിംഗർപ്രിൻറ് സ്കാനറായും പ്രവർത്തിക്കും . യൂണി ബോഡി മെറ്റൽ ഡിസൈൻ ആണ് സെൻഫോൺ 4 സെൽഫി പ്രോയ്ക്ക് എന്ന് പറയാം . വോളിയം , പവർ ബട്ടണുകൾ ഫോണിൻറെ വലത് വശത്താണ് . 3 . 5എംഎം ഹെഡ്സെറ്റ് ജാക്കറ്റും , സ്പീക്കറുകളും ഫോണിൻറെ അടിഭാഗത്തായി ക്രമീകരിച്ചിരിക്കുന്നു . ബോഡി ഡിസ്പ്ലേ റിവ്യൂ 5 . 5 ഇഞ്ച് ഫുൾ എച്ച്ഡി എഎംഒഎൽഇഡി ഡിസ്പ്ലേയാണ് ഫോണിനുള്ളത് . മെറ്റൽ യൂണിബോഡി ഡിസൈൻ കാണുവാൻ തന്നെ പ്രീമിയം ലുക്ക് നൽകുന്നുണ്ട് . ലൈറ്റ് വൈറ്റാണ് ഫോൺ 145 ഗ്രാം ആണ് ഫോണിൻറെ ഭാരം . അതേ സമയം ശരീരവ്യാപ്തി 7എംഎം ആണ് . പിൻഭാഗം ഇത്തിരി വഴുതൽ അനുഭവപ്പെട്ടേക്കാം അതിനാൽ തന്നെ ഫോൺ കവർ ചെയ്ത് ഉപയോഗിക്കുന്നത് അഭികാമ്യമാണ് . കാഴ്ച ഭംഗിയിൽ ഈ വിലയിൽ ലഭ്യമാകുന്ന ഏതൊരു ഫോണിനോടും കിടപിടിക്കും സെൻഫോൺ 4 സെൽഫി എന്ന് പറയാം . ശബ്ദം നിയന്ത്രിക്കാനുള്ള ബട്ടണുകളും , പവർ ബട്ടണുകളും വേഗത്തിൽ കൈയ്യിൽ ലഭിക്കുന്നതാണെന്ന് പറയാം . ഫിംഗർ പ്രിൻറ് സ്കാനർ മുൻപില് ആയതിനാൽ എളുപ്പത്തിൽ അൺലോക്ക് സാധ്യമാണ് . വളരെ ക്രിസ്പാണ് ഫോണിൻറെ 5.5 ഇഞ്ച് ഫുൾ എച്ച്ഡി എഎംഒഎൽഇഡി സ്ക്രീൻ എന്ന് എളുപ്പം പറയാം . മികച്ച വ്യൂ അംഗിളാണ് സ്ക്രീനുള്ളത് . സ്ക്രീന് ഐക്കൺസ് വളരെ ഷാർപ്പ് ആയിതന്നെ മുന്നിൽ എത്തുന്നു . വളരെ സന്തുലിതമായ കളർ പറ്റേണിലാണ് സ്ക്രീൻ . ഇത് വളരെ ലൈറ്റ് ഉള്ള ഔട്ട്ഡോറിൽ പോലും വളരെ സഹായകരമാണ് . ഇതിന് ഒപ്പം തന്നെ ഗെയിം പ്രേമികൾക്കും , വീഡിയോ കാണാൽ ശീലമാക്കിയവർക്കും ഇത് സഹായകരമാകും എന്നതിൽ സംശയമില്ല . ക്യാമറ ഡ്യൂവൽ പിക്സൽ ടെക്നോളജിയോടെ 28 എംപി ( 20എംപി + 8എംപി ) ക്യാമറയാണ് ഫോണിൻറെ മുന്നിൽ ഉള്ളത് . കുറഞ്ഞ വെളിച്ചത്തിൽ പോലും മികച്ച ചിത്രങ്ങൾ നൽകുന്നു എന്നതിനാൽ ഈ മുൻക്യാമറ ഒട്ടും നിരാശപ്പെടുത്തുന്നില്ല എന്ന് തന്നെ പറയാം . ഫോക്കസ് ചെയ്യാനുള്ള വേഗത ക്യാമറയുടെ ഒരു പ്രത്യേകതയാണ് , അതിനാൽ തന്നെഫോട്ടോഡീറ്റെയിൽസിൽ അതിവേഗം മാറ്റങ്ങൾ ക്ലിക്കിന് മുൻപ് തന്നെ വരുത്താൻ സാധിക്കും . വളരെ നാച്യൂറലായി തന്നെ ഫോട്ടോ കളറിംഗ് സാധിക്കുന്നുണ്ട് . എന്നാൽ കൂടിയ സൂര്യപ്രകാശത്തിൽ എടുക്കുന്ന ചിത്രങ്ങൾ ഇത്തിരി വ്യാപിച്ചതായി കാണപ്പെടുന്നുണ്ട് . ഇതിന് ഒപ്പം തന്നെ മുന്നിൽ അസ്യൂസ് ആഡ് ചെയ്തിരിക്കുന്ന സോഫ്റ്റ് എൽഇഡി ഫ്ലാഷ് മികച്ച പ്രവർത്തനം തന്നെയാണ് കാഴ്ചവയ്ക്കുന്നത് . ഇതിന് ഒപ്പം തന്നെ സെൻഫോൺ 4 സെൽഫി പ്രോയുടെ പ്രോട്രിയറ്റ് മോഡിനെ മികച്ചതെന്ന് പറയാം . വ്യക്തമല്ലാത്ത ബാക്ഗ്രൌണ്ടിൽ പോലും ഷാർപ്പ്ഫോക്കസിൽ ചിത്രങ്ങൾ ലഭിക്കാൻ ഇത് ഉതകുന്നു . ഇത് മൂലം കൃത്യമായ കളർ ബാലൻസിൽ മികച്ച ചിത്രങ്ങൾ ലഭിക്കുന്നുണ്ട് . പിന്നിലെ 16എംപി ക്യാമറയും നിരാശപ്പെടുത്തുന്നില്ല . എന്നാൽ ബ്രൈറ്റ് ഔട്ട്ഡോറിൽ അത്ര ഡീറ്റെയിലായി ചിത്രങ്ങൾ ലഭിക്കുന്നില്ല എന്നത് ചിലപ്പോൾ നിരാശ നൽകിയേക്കാം . അതേ സമയം റെയർ ക്യാമറയ്ക്ക് പ്രോ മോഡും , ഓട്ടോ മോഡും ലഭിക്കും . ബാറ്ററിയും ഫോണിൻറെ പ്രകടനവും സെൻഫോൺ 4 സെൽഫി പ്രോയിൽ ഒക്ടാകോർ സ്നാപ്ഡ്രാഗൺ 625 പ്രോസസ്സറാണ് ഉപയോഗിച്ചിരിക്കുന്നത് . ഫോണിൻറെ റാം ശേഷി 4ജിബിയാണ് . ഇൻറേണൽ സ്റ്റോറേജ് 64ജിബിയാണ് . എസ് . ഡി കാർഡ് ഉപയോഗിച്ച് മെമ്മറി 2ടിബിവരെ വർദ്ധിപ്പിക്കാം . ദൈന്യന്തിന ജോലികൾ നന്നായി കൊണ്ടുപോകാൻ കഴിയുന്ന കോൺഫിഗ്രേഷനാണിതെന്നതിൽ തർക്കമില്ല . ഇത് പരീക്ഷിക്കാൻ കൂടുയ ഗ്രാഫിക്സുള്ള ഗെയിമുകൾ ഫോണിൽ കളിക്കുകയുണ്ടായി , ഒപ്പം മൾട്ടി ടാബ് ബ്രൌസിംഗും നടത്തി എന്നാൽ വലിയ തടസ്സങ്ങൾ ഒന്നും ഇല്ലാതെ ഫോൺ പ്രവർത്തിച്ചു . ഒപ്പം വീഡിയോ കാണാലും സൌകര്യപ്രഥമായിരുന്നു . ഒരു മോഡറേറ്റർ ഉപയോക്താവിന് ഒരു ദിവസം മുഴുവൻ ഉപയോഗിക്കാൻ സാധിക്കുന്ന തരത്തിലാണ് ഫോണിൻറെ 3,000 എംഎഎച്ച് ബാറ്ററി . എന്നാൽ ഗെയിമുകളും മറ്റും കളിക്കുന്ന വ്യക്തികൾക്ക് ദിവസം രണ്ടുനേരമെങ്കിലും ഫോൺ ചാർജ് ചെയ്യേണ്ടിവരും . എന്തായാലും 24,000 പ്രൈസ് ടാഗിൽ ഇന്ന് വിപണിയിൽ പ്രതീക്ഷിക്കാവുന്ന ബാറ്ററി പെർഫോമൻസാണ് സെൻഫോൺ 4 സെൽഫി പ്രോയ്ക്ക് എന്ന് പറയാം . സോഫ്റ്റ് വെയർ ആൻഡ്രോയ്ഡ് 7.0 ന്യൂഗട്ട് ആണ് ഫോണിലെ ഓപ്പറേറ്റിംഗ് സിസ്റ്റം . ഇതിന് ഒപ്പം അസ്യൂസിൻറെ സ്വന്തം ഒഎസ് കവർ സെൻയൂസർ ഇൻറർഫേസ് 4.0 യുമുണ്ട് . അതായത് സ്റ്റോക്ക് ആൻഡ്രോയ്ഡ് ആല്ല ഫോണിൽ ഉള്ളത് . മുൻമോഡലുകളെ അപേക്ഷിച്ച് ബോൾട്ട്വെയർ കുറഞ്ഞ മോഡലാണ് സെൻഫോൺ 4 സെൽഫി പ്രോ എന്ന് പറയാം . അപ്പുകളെ ഗ്രൂപ്പുകളായോ , തനിച്ചോ ക്രമീകരിക്കാൻ സാധിക്കും . നോട്ടിഫിക്കേഷനുകൾ നോക്കാനുള്ള എളുപ്പം , ലോക്കേഷൻ റിപ്പോർട്ടർ ഇങ്ങനെ വിവിധ രീതിയിൽ അസ്യൂസ് സെൻ യൂസർ ഇൻറർഫേസ് ഫോൺ സോഫ്റ്റ്വെയറിനെ ഉപയോക്താവിൻറെ സഹായിയാക്കി മാറ്റുന്നുണ്ട് . ഒരു ഡ്യൂവൽ സിം ഫോൺ ആണ് സെൻഫോൺ 4 സെൽഫി പ്രോ . രണ്ട് നാനോ ജിഎസ്എം സിമ്മുകൾ ഇതിൽ ഉപയോഗിക്കാം . വൈഫൈ , ജിപിഎസ് , ബ്ലൂടൂത്ത് , യുഎസ്ബി ഒടിജി ലഭിക്കുന്ന ഫോൺ 4ജി സപ്പോർട്ടാണ് .


മഞ്ജുവാര്യർ നായികയാവുന്ന ' മോഹൻലാൽ ' റിലീസുമായി ബന്ധപ്പെട്ട തർക്കങ്ങൾക്കും അനിശ്ചിതത്വത്തിനുമൊടുവിൽ ഇന്ന് തീയ്യറ്ററുകളിലെത്തും . റിലീസ് തൃശൂർ ഫോർത്ത് അഡീഷണൽ ജില്ല കോടതി സ്റ്റേ ചെയ്തിരുന്നു . കഥാകൃത്ത് കലവൂർ രവികുമാറിൻറെ പരാതിയിലായിരുന്നു കോടതി നടപടി . തൻറെ കഥയായ ' മോഹൻലാലിനെ എനിക്ക് പേടിയാണ് ' എന്ന കഥ മോഷ്ടിച്ചാണ് ചിത്രം തയ്യാറാക്കിയത് എന്നായിരുന്നു രവികുമാറിൻറെ പരാതി . എന്നാൽ ചിത്രത്തിൻറെ കഥ സംബന്ധിച്ച് ഉണ്ടായിരുന്ന പ്രശ്നം ചർച്ച ചെയ്തു പരിഹരിച്ചു . വെള്ളിയാഴ്ച ചിത്രം തീയ്യറ്ററുകളിലെത്തുമെന്നാണ് പറഞ്ഞിരുന്നതെങ്കിലും റിലീസ് ചെയ്തില്ല . ചിത്രം ഇന്ന് റിലീസ് ചെയ്യുന്ന വിവരം മഞ്ജുവാര്യറും അണിയറ പ്രവർത്തകരും സാമൂഹികമാധ്യമങ്ങളിലൂടെ ആരാധകരെ അറിയിച്ചിട്ടുണ്ട് . സാജിത്ത് യാഹിയ സംവിധാനം ചെയ്യുന്ന ചിത്രത്തിൽ ഇന്ദ്രജിത്താണ് നായകൻ . സുനീഷ് വരനാടാണ് രചന . ജയസൂര്യയുടെ ഇടിയ്ക്ക് ശേഷം സാജിത്ത് യാഹിയ സംവിധാനം ചെയ്യുന്ന ചിത്രമാണ് മോഹൻലാൽ . സൌബിൻ ഷാഹിർ , അജു വർഗ്ഗീസ് , ഉഷ ഉതുപ്പ് എന്നിവരും ചിത്രത്തിലുണ്ട് . ചങ്കല്ല , ചങ്കിടിപ്പാണ് , ലവ് മോഹൻലാൽ എന്ന ടാഗ് ലൈനിലാണ് ചിത്രം വരുന്നത് .


ഓ ട്ടോ മാ റ്റി ക് തോ ക്കു ക ളെ യന്ത്രതോക്കുകളാക്കി മാറ്റുന്ന ബ മ്പ് സ്റ്റോ ക് സ് ഉ പ ക ര ണം അമേരിക്കൻ സർക്കാർ നി രോ ധി ച്ചു . ലാ സ് വേ ഗ സി ൽ 58 പേ രുടെ മരണത്തിന് കാ ര ണ മാ യ വെടിവയ്പ്പുകളിൽ ആക്രമകാരികൾ ഉപയോഗിച്ചത് ബ മ്പ് സ്റ്റോ ക് സ് ഘ ടി പ്പി ച്ച ഉ പ ക ര ണ മാ യി രു ന്നു . ഇതിനെതുടർന്ന് ബ മ്പ് സ്റ്റോ ക് സ് നി രോ ധിക്കണമെന്ന് വ്യപകമായി പരാതി ഉയർന്നിരുന്നു . ക ഴി ഞ്ഞ വ ർ ഷം ലാ സ് വേ ഗ സി ൽ റൌ ട്ട് 91 ഹാ ർ വ സ്റ്റ് ഫെ സ്റ്റി വ ലി ൽ പ ങ്കെ ടു ത്ത വ ർ ക്ക് നേ രെ വെ ടി യു ണ്ട ക ൾ വ ർ ഷി ച്ച സ്റ്റീ ഫ ൻ പാ ഡോ ക്ക് ത ൻറെ തോ ക്കു ക ളി ൽ ബ മ്പ് സ്റ്റോ ക്ക് ഘ ടി പ്പി ച്ചി രു ന്നു വെ ന്നും ക ണ്ടെ ത്തി യി രു ന്നു . ഇ ത്ത രം തോ ക്കു ക ൾ ഉ പ യോ ഗി ച്ച് മി നി റ്റി ൽ 100 ക ണ ക്കി നു വെ ടി യു തി ർ ക്കാ ൻ സാ ധി ക്കും . ഈ ക ണ്ടെ ത്ത ലി നെ തുടർന്നാണ് ബ മ്പ് സോ ക്സു ക ൾ നി രോ ധി ക്ക ണ മെ ന്ന ആ വ ശ്യം ശ ക്ത മാ യി ഉ യ ർ ന്ന തോ ടെ ന ട പ ടി ക ളു മാ യി ട്രം പ് ഭ ര ണ കൂ ടം മു ന്നോ ട്ടു പോ കു ക യാ യി രു ന്നു . ആ ക്ടിം ഗ് അ റ്റോ ർ ണി ജ ന റ ൽ മാ ത്യു വൈ റ്റേ ക്ക ർ പു തി യ നി രോ ധ ന ത്തി ൽ ഒ പ്പു വെ ച്ചു . വെ ള്ളി യാ ഴ്ച യോ ടെ നി രോ ധ ന ഉ ത്ത ര വ് ഫെ ഡ റ ൽ ര ജി സ്റ്റ റി ൽ പ്ര സി ദ്ധീ ക രി ക്കും . ഉ പ ക ര ണം പൂ ർ ണ മാ യും ന ശി പ്പി ക്കാ നു ള്ള അ വ സാ ന തീ യ തി ഇ രു പ ത്തി യൊ ന്നി നാ ണെ ന്ന് വൈ റ്റ് ഹൌ സ് പ്ര സ് സെ ക്ര ട്ട റി സാ റ സാ ൻ ഡേ ഴ്സ് അ റി യി ച്ചു . അ തേ സ മ യം , നി രോ ധ ന ത്തി നെ തി രെ പ്ര തി ഷേ ധ വു മാ യി ചി ല അ ഭി ഭാ ഷ ക രും സം ഘ ട ന ക ളും രം ഗ ത്തെ ത്തി യി ട്ടു ണ്ട് . ബ മ്പ് സ്റ്റോ ക് സ് നി രോ ധ ന ത്തെ നി യ മ പ ര മാ യി എ തി ർ ക്കു മെ ന്ന് അ ഭി ഭാ ഷ ക ർ അ റി യി ച്ചു .


ഏറ്റവും കൂടുതൽ സ്പാം കോളുകൾ ലഭിച്ച രണ്ടാമത്തെ രാജ്യം ഇന്ത്യയെന്ന് ട്രൂകോളർ പുറത്തുവിട്ട റിപ്പോർട്ട് . ട്രൂ കോളറിന്റെ 2018 വാർഷിക റിപ്പോർട്ടാണ് കണക്കുവിവരങ്ങൾ പുറത്തുവിട്ടത് . മൊബൈൽ ഫോൺ ഉപയോഗിക്കുന്ന ഇന്ത്യയിലെ ഉപയോക്താക്കൾക്ക് ഈ വർഷം ലഭിച്ച ഫോൺ കോളുകളിൽ ആറ് ശതമാനത്തിലധികം കോളുകളും സ്പാം കോളുകളായിരുന്നുവെന്നാണ് റിപ്പോർട്ട് . ശരാശരി ഒരു മാസം 22.3 ശതമാനം സ്പാം കോളുകളാണ് ഉപയോക്താക്കൾക്ക് ലഭിച്ചത് . കഴിഞ്ഞ വർഷത്തേക്കാൾ 1.5 ശതമാനം കുറവാണിത് . 2017ൽ ഏറ്റവുമധികം സ്പാം കോളുകൾ ലഭിച്ച രാജ്യം ഇന്ത്യയായിരുന്നുവെന്നായിരുന്നു ട്രൂ കോളർ വ്യക്തമാക്കിയിരുന്നത് . ഇന്ത്യയിൽ സ്പാം കോളുകളിൽ 91 ശതമാനവും ടെലികോം സേവനദാതാക്കളുടേത് തന്നെയാണ് . അതേസമയം ഉപയോക്താക്കൾക്ക് ലഭിച്ച തട്ടിപ്പു കോളുകൾ വെറും ഏഴ് ശതമാനവും ടെലിമാർക്കറ്റിങ് കോളുകൾ കേവലം രണ്ട് ശതമാനവും മാത്രമേയുള്ളൂ .


ഓഫ്ലൈനിൽ ചിത്രങ്ങൾ എഡിറ്റ് ചെയ്യാൻ സഹായിക്കുന്ന സൌകര്യം ലഭ്യമാക്കാനുള്ളതാണ് പ്രിസ്മയുടെ അപ്ഡേഷൻ . പ്രിസ്മ ആൻഡ്രോയ്ഡ് ഉപയോക്താക്കൾക്കാണ് ഇത് ആദ്യം ലഭിക്കുക . പ്രിസ്മയുടെ v2.4 എന്ന പുതിയ വെർഷനിലാണ് ഓഫ്ലൈനിലും ചിത്രങ്ങൾ എഡിറ്റു ചെയ്യാനാവുക . പ്രിസ്മ ഉപഭോക്താക്കളിൽ നിന്നും ഏറ്റവും ഉയർന്ന ആവശ്യമാണ് ഓഫ് ലൈനിലും ചിത്രങ്ങൾ എഡിറ്റു ചെയ്യാനുള്ള സൌകര്യം ഏർപ്പെടുത്തണമെന്നത് . ഈ ആവശ്യമാണ് ഒടുവിൽ പ്രിസ്മ നൽകിയിരിക്കുന്നത് . ഓഫ് ലൈൻ സൌകര്യം നിലവിൽ വന്നതോടെ പ്രിസ്മയുടെ പ്രകടനം കൂടുതൽ കാര്യക്ഷമമാവുകയാണ് ചെയ്തത് . സെർവറിൽ പോയി മാറ്റങ്ങൾ വരുത്തേണ്ടതില്ലാത്തതിനാൽ ഇന്റർനെറ്റ് ഡാറ്റക്കൊപ്പം പ്രൊസസിംഗ് സമയവും കുറഞ്ഞിരിക്കുകയാണ് . ഇതിനൊപ്പം ഉപഭോക്താക്കളുടെ സ്വകാര്യതയുടെ കാര്യത്തിലും മുൻപുണ്ടായിരുന്നതിനേക്കാൾ വർധനവുണ്ടായിരിക്കുകയാണ് . നേരത്തെ ഓൺലൈനിലായിരുന്നു പ്രിസ്മ ഉപയോഗിക്കാൻ കഴിഞ്ഞിരുന്നത് . ഫോട്ടോകൾ ആവശ്യമായ മാറ്റങ്ങൾ വരുത്തിരുന്നത് സെർവറുകൾ വഴിയായിരുന്നു .


തൻറെ കാ ർ പോണ്ടിച്ചേരിയിൽ രജിസ്റ്റർ ചെയ്ത് നി കു തി വെ ട്ടി പ്പ് ന ട ത്തി യെ ന്ന് ആരോപണങ്ങൾ ഉയർന്ന സാഹചര്യത്തിൽ അതിനെ പരിഹസിച്ച് അമല പോൾ നടത്തിയ ബോട്ട് യാത്ര സമൂഹമാധ്യമങ്ങളിൽ ചർച്ചയ്ക്ക് വഴിവച്ചിരുന്നു . തുടർന്ന് അമല പോളിനെ വിമർശിച്ച് നിരവധി ആളുകൾ രംഗത്തെത്തുകയും ചെയ്തു . അമലയുടെ പോസ്റ്റിന് രസികൻ മറുപടിയുമായി തമിഴ് നടൻ ആര്യയും എത്തി . റോഡ് ടാക്സ് ലാഭിച്ചാൽ ഒടുവിൽ ബോട്ടിൽ തന്നെയെത്തുമെന്നായിരുന്നു ആര്യയുടെ കമൻറ് . സൈക്കിളിൽ യാത്ര ചെയ്തും ഒാടിയുമൊക്കെ ആര്യ സൂക്ഷിച്ചുവയ്ക്കുന്ന പൈസ പോലെ തന്നെയാണ് ഇതെന്ന് അമലയും മറുപടി നൽകി . ഞാൻ ഈ സമ്പാദിക്കുന്നതെല്ലാം നിനക്ക് വേണ്ടിയാണ് . അമല ഞാൻ പ്രണയത്തിൽ വീണുപോയി . എന്നായിരുന്നു ആര്യയുടെ അടുത്ത കമൻറ് . തിരിച്ച് ഇതേ നാണയത്തിൽ അമല മറുപടിയും കൊടുത്തു . നീയിതാരോടും പറയില്ലെന്ന് വാക്ക് തന്നിട്ടുളളതല്ലേ എന്നായിരുന്നു അമല മറുപടി നൽകിയത് . കഴിഞ്ഞ ദിവസമാണ് നി കു തി വെ ട്ടി പ്പ് ന ട ത്തി യെ ന്ന് ആ രോ പ ണത്തെ പരിഹസിച്ച് അമല പോൾ പോസറ്റ് ഇട്ടത് . ഒരു ബോട്ടിൽ പട്ടിക്കുഞ്ഞുമായി യാത്ര ചെയ്യുന്ന ഫോട്ടോ ഫേസ്ബുക്കിൽ പോസ്റ്റ് ചെയ്തുകൊണ്ടായിരുന്നു അമലയുടെ പരിഹാസം . " ചിലപ്പോഴൊക്കെ നഗരജീവിതത്തിൻറെ തിരക്കുകളിൽ നിന്നും അനാവശ്യമായ ഊഹാപോഹങ്ങളിലും നിന്നും ഓടി രക്ഷപ്പെടണമെന്ന് എനിക്ക് തോന്നാറുണ്ട് . അതിനായി ഞാൻ ഒരു ബോട്ട് യാത്രയാണ് തിരഞ്ഞെടുത്തത് . കാരണം നിയമം ലംഘിച്ചുവെന്ന ആരോപണങ്ങളെങ്കിലും ഉണ്ടാവില്ലല്ലോ . അതോ ഇനി എൻറെ അഭ്യുദയകാംക്ഷികളോട് ഒന്നുകൂടി ഉറപ്പാക്കേണ്ടതുണ്ടോ " , ഇതായിരുന്ന താരത്തിൻറെ കുറിപ്പ് .


എറിക് ഫിൻമാൻ ഈ പേര് നിങ്ങൾ കേട്ടിട്ടുണ്ടോ ? ലോകത്തെ ഏറ്റവും പ്രായകുറഞ്ഞ ബിറ്റ്കോയിൻ മില്യനിയറാണ് എറിക് ഫിൻമാൻ . എറിക്കിന് ഇപ്പോൾ 19 വയസാണുള്ളത് . യു എസ്സ് നഗരമായ സാൻഫ്രാൻസിസ്കോയിലെ ഒരു സാധാരണ സ്കൂൾ വിദ്യാർത്ഥിയിൽ നിന്ന് ഡോളറുകൾ അമ്മാനമാടുന്ന കോടീശ്വരനിലേക്കുള്ള വളർച്ച നേടിയ എറികിനെപ്പറ്റിയുളള ലേഖനം കഴിഞ്ഞ ദിവസം ദി ഗാർഡിയൻ പ്രസിദ്ധീകരിക്കുകയുണ്ടായി . കൌമാരക്കാരനായ എറികിന് ആദ്യമായി ബിറ്റ്കോയിൻ ലഭിക്കുന്നത് തൻറെ പന്ത്രണ്ടാം വയസ്സിലാണ് . മുത്തശ്ശിയിൽ നിന്നാണ് അവന് ബിറ്റ്കോയിൻ ലഭിക്കുന്നത് . എന്നാൽ അവൻ ബിറ്റ്കോയിൻറെ ലാഭവിഹിതത്തെപ്പറ്റി ചിന്തിച്ചു തുടങ്ങുന്നത് , യുഎസ്സിലെ വാൾ സ്ട്രീറ്റ് സമരത്തിലേക്ക് മുതിർന്ന സഹോദരൻ അവനെ കൂട്ടിക്കൊണ്ട് പോയതുമുതലാണ് . പത്ത് ഡോളർ നൽകി എറിക് തൻറെ ആദ്യ ബിറ്റ്കോയിൻ വാങ്ങിയത് ആ സമരത്തിനിടെയാണ് . അവിടം മുതൽ എറിക് , ബിറ്റ്കോയിൻ ഉൾപ്പെടെയുളള ക്രിപ്റ്റോകറൻസികളുടെ മായാവലയത്തിൽ വീഴുകയായിരുന്നു . കുറച്ച് വർഷങ്ങൾക്ക് ശേഷം കൈവശമുളള ബിറ്റ്കോയിൻറെ മൂല്യം ഇരട്ടിച്ച് 1,100 ഡോളറിനടുത്തെത്തിയിരുന്നു . പതിനഞ്ചാം വയസ്സിൽ100 ഡോളറിന് തുല്യമായി മൂല്യമുളള ബിറ്റ്കോയിൽ വിറ്റഴിച്ചു . ഈ പണമുപയോഗിച്ച് അവൻ ഒരു പുതുസംരംഭം തുടങ്ങി . ബോട്ട്ആങ്കിൾ എന്ന പേരിലുളള ഒരു ഓൺലൈൻ എഡ്യൂക്കേഷണൽ ബിസിനസാണ് എറിക്ക് തുടങ്ങിയത് . വീഡിയോ ചാറ്റിലൂടെ പാഠഭാഗങ്ങൾ വിദ്യാർത്ഥികൾക്കായി പകർന്നു നൽകുന്ന ഓൺലൈൻ പ്ലാറ്റ്ഫോമായിരുന്നു അത് . തനിക്ക് സ്കൂളിൽ അദ്ധ്യാപകരിൽ നിന്ന് നേരിട്ട മോശം അനുഭവങ്ങളുടെ പശ്ചാത്തലത്തിലായിരുന്നു ഇത്തരമൊരു സംരംഭം എറിക് തുടങ്ങിയത് . സ്കൂളിൽ നിന്ന് പുറത്ത് പോകുന്നതാണ് നല്ലതെന്ന് ഒരു ദിവസം അദ്ധ്യാപകരിൽ ഒരാൾ അവനോട് പറഞ്ഞു . തുടർന്ന് , പഠിക്കാൻ പോകാനുളള മടി കാരണം അവൻ മാതാപിതാക്കളോട് ഒരു പന്തയം വച്ചു . 18 വയസ്സ് തികയുന്നതിന് മുൻപ് അവൻ ഒരു മില്യൺ യുഎസ് ഡോളർ സമ്പാദിച്ച് കാണിക്കാമെന്ന് . ആ പന്തയത്തിൽ എറിക് വിജയിക്കുകയും ചെയ്തു . അതിനാൽ അവൻ പിന്നീട് സ്കൂളിൻറെയോ കോളേജിൻറെയോ പടി കയറിയിട്ടില്ല . ഒരു വർഷത്തിന് ശേഷം എറിക് വീണ്ടും മാധ്യമ ശ്രദ്ധയിലേക്ക് എത്താൻ കാരണമായത് ഒരു ഇസ്റ്റാഗ്രാം പോസ്റ്റാണ് . " ബിറ്റ്കോയിനെ ആപേക്ഷിച്ച് പണത്തിന് വലിയ വിലയൊന്നുമില്ലെന്നും അതിനാൽ ഞാൻ അതിലാണ് കിടന്നുറങ്ങുന്നതെന്നും അവൻ ഇൻസ്റ്റഗ്രാമിൽ കുറിച്ചു . ഒപ്പം ഡോളറുകൾ പുതച്ചുറങ്ങുന്ന എറികിൻറെ ചിത്രം ഇപ്പോൾ യുഎസിൽ മുഴുവൻ വലിയ ചർച്ചയായിരിക്കുകയാണ് . മറ്റൊരു പോസ്റ്റിൽ സിഗരറ്റ് പോലെ എന്തോ ഒന്ന് ആസ്വദിച്ചിരിക്കുന്ന എറിക്കിൻറെ ചിത്രം . താൻ വലിക്കുന്നത് സിഗരറ്റല്ലെന്നും അത് വെറും പേപ്പർ മാത്രമാണെന്നുും തൻറെ പേസ്റ്റിൻറെ കമന്റ് ബോക്സിൽ എറിക് കുറിക്കുന്നു . നിറയെ പണവും ഒരുപാട് സുന്ദരികളായ സ്ത്രീകളും അടുത്ത് വേണമെന്ന് തുടങ്ങുന്ന പോസ്റ്റിന് നിരവധി തമാശ പ്രതികരണങ്ങളാണ് എത്തിയത് .


നടിയെ ആക്രമിച്ച കേസിൽ നടൻ ദിലീപിനെതിരായ ശക്തമായ തെളിവുകളുമായി രണ്ട് പേർ പൊലീസിൻറെ പിടിയിലായതാണ് കേസിൽ നിർണായക വഴിത്തിരിവായത് . രണ്ട് ദിവസം മുമ്പ് യാദൃശ്ചികമായാണ് ഇവർ പൊലീസിൻറെ പിടിയിൽപ്പെടുന്നതെന്നാണ് സൂചന . ഇതോടെയാണ് ദിലീപിൻറെ അറസ്റ്റ് അടക്കമുള്ള ശക്തമായ നടപടികളിലേക്ക് പൊലീസിനെ നയിച്ചത് . കഴിഞ്ഞ കുറേദിവസങ്ങളായി ഫോൺ സംഭാഷണങ്ങളും ദിലീപിൻറെ മൊഴിയും പൊലീസ് പരിശോധിച്ചു കൊണ്ടിരിക്കുകയായിരുന്നു . ദിലീപിനെ വിളിച്ചുവരുത്തിയും വീട്ടിൽ പോയും പൊലീസ് മൊഴിയെടുത്തിരുന്നു . അന്വേഷണം നീണ്ടപ്പോൾ സുപ്രധാന വിവരങ്ങൾ കിട്ടി . ദിലീപിൻറെ സുഹൃത്തുക്കൾ , പണമിടപാടുകൾ തുടങ്ങിയവയിലേക്കും അന്വേഷണം നീണ്ടു . വിവിധ തെളിവുകൾ കിട്ടിയിരുന്നെങ്കിലും ഇവ തമ്മിൽ കോർത്തിണക്കാനുള്ള ശക്തമായ തെളിവിൻറെ അഭാവമായിരുന്നു അറസ്റ്റ് വൈകിയതിനു പിന്നിലെന്നാണ് അറിയുന്നത് . റിയൽ എസ്റ്റേറ്റ് ബന്ധങ്ങളുമായി ബന്ധപ്പെട്ടുള്ള തർക്കങ്ങളാണ് സംഭവത്തിനു പിന്നിലെന്നായിരുന്നു തുടക്കം മുതലുള്ള റിപ്പോർട്ടുകൾ . സംവിധായകൻ നാദിർഷയുടെ പങ്കും പൊലീസ് പരിശോധിക്കുന്നുണ്ട് . ചോദ്യം ചെയ്യലിൽ ദിലീപ് പിടിച്ചു നിന്നെങ്കിലും നാദിർഷ പതറിയിരുന്നു . ഇതിനിടെ പൊലീസ് ഒരു ദൂതനെ ഉപയോഗിച്ച് നാദിർഷയെ മാപ്പുസാക്ഷിയാക്കാൻ ശ്രമിച്ചെങ്കിലും നാദിർഷ വഴങ്ങിയില്ലെന്നും റിപ്പോർട്ടുകളുണ്ട് . ഇതിനിടെയാണ് നിർണായക തെളിവായി രണ്ടുപേർ പൊലീസിൻറെ കസ്റ്റഡിയിലാകുന്നത് . ഇന്നു രാവിലെ മുതൽ ദിലീപ് പൊലീസ് കസ്റ്റഡയിലായിരുന്നു . എറണാകുളത്തിനു പുറത്തുള്ള രഹസ്യകേന്ദ്രത്തിലായിരുന്നു ദിലീപിനെ കസ്റ്റഡിയിൽ സൂക്ഷിച്ചിരുന്നത് . തുടർന്ന് വൈകിട്ടാണ് അറസ്റ്റ് രേഖപ്പെടുത്തിയത് .


പ്രളയം മൂലം കേരളത്തിൻറെ പൈനാപ്പിൾ കാർഷിക മേഖലയിൽ വൻ നഷ്ടം . സെപ്റ്റംബർ മുതൽ ഡിസംബർ വരെയുളള കാലത്തേക്ക് വിളവെടുപ്പിനായി കൃഷി ചെയ്തിരുന്ന കൈതച്ചക്കകൾ പ്രളയത്തിൽ നശിച്ചു . ഇക്കാലത്തേക്ക് കൃഷി ചെയ്തവയിൽ 40 മുതൽ 65 ശതമാനം വരെ തോട്ടങ്ങൾ പ്രളയത്തിൽ മുങ്ങി . പ്രളയവും പ്രളയത്തെത്തുടർന്ന് പൈനാപ്പിളിൽ പടർന്ന് പിടിക്കുന്ന കുമിൾ രോഗവുമാണ് കൃഷിയെ തകർത്തത് . കേരളത്തിലെ പൈനാപ്പിൾ കാർഷിക മേഖലയിൽ ഏകദേശം 100 കോടിയുടെ മൊത്തം നഷ്ടമുണ്ടായതായാണ് കർഷകർ പറയുന്നത് . താഴ്ന്ന പ്രദേശങ്ങളിലും പുഴയോരങ്ങളിലും കൃഷി ചെയ്തിരുന്ന പൈനാപ്പിൾ തോട്ടങ്ങൾ എതാണ്ട് പൂർണ്ണമായി വെള്ളപ്പൊക്കത്തിൽ ഇല്ലാതായി . സംസ്ഥാനത്തിൻറെ മറ്റ് പ്രദേശങ്ങളിൽ കനത്ത മഴയെത്തുടർന്ന് വെള്ളമുയർന്നതും ചെളി നിറഞ്ഞതും കുമിൾ രോഗം പടർന്ന് പിടിക്കാനിടയാക്കിയിരിക്കുകയാണിപ്പോൾ . ബാങ്കുകളിൽ നിന്ന് വായ്പയെടുത്തും , കടം വാങ്ങിയുമാണ് പലരും കൃഷിയിറക്കിയത് . ഒരു ഹെക്ടറിൽ പൈനാപ്പിൾ കൃഷി ചെയ്യാൻ ഏകദേശം ആറ് ലക്ഷം രൂപയോളമാണ് ചെലവ് വരുന്നത് . വർഷങ്ങളോളം കൃഷി ചെയ്യത്തക്ക രീതിയിൽ ഭൂമി പ്രത്യേകമായി തയ്യാറാക്കിയെടുത്താണ് പൈനാപ്പിൾ കൃഷി കർഷകർ തുടങ്ങുന്നത് . ഇത്തരത്തിൽ തയ്യാറാക്കുന്ന തോട്ടങ്ങൾ വെള്ളംകയറി നശിച്ചതോടെ സംസ്ഥാത്തെ കർഷകർ കൂടുതൽ പ്രതിസന്ധിയിലായി . ഇതോടെ വരും മാസങ്ങളിൽ സംസ്ഥാനത്ത് പൈനാപ്പിളിൻറെ ലഭ്യതയിൽ കുറവുണ്ടാവാനും വില ഉയരാനുളള സാധ്യതയും വർദ്ധിച്ചു .


കലാഭവൻ മണി സിനിമയിൽ അവതരിപ്പിച്ച വേഷങ്ങളേക്കാളുമോ അതിലധികമോ ജനപ്രീതി നേടിയവയായിരുന്നു കാസറ്റുകളിലൂടെ അദ്ദേഹം പാടിയ പാട്ടുകൾ . അത്തരത്തിൽ മണി പാടിയ ഒരു ഹിറ്റ് ഗാനം ഇപ്പോൾ സിനിമയിൽ പുനരവതരിക്കുകയാണ് . കലാഭവൻ മണിയുടെ ജീവിതം സ്ക്രീനിലെത്തിക്കുന്ന വിനയൻ ചിത്രം ചാലക്കുടിക്കാരൻ ചങ്ങാതിയിലാണ് മണി പാടിയ പാട്ട് പുനരാവിഷ്കരിച്ചിരിക്കുന്നത് . ആരോരുമാവാത്ത കാലത്ത് എന്നുതുടങ്ങുന്ന ഗാനത്തിൻറെ കലാഭവൻ മണി പാടിയ വെർഷൻ തന്നെയാണ് സിനിമയിൽ ഉപയോഗിച്ചിരിക്കുന്നത് . ബിജിബാലാണ് റീമിക്സ് നിർവ്വഹിച്ചിരിക്കുന്നത് . മിമിക്രി കലാകാരനും സീരിയൽ നടനുമായ രാജാമണിയാണ് ( സെന്തിൽ ) ചിത്രത്തിൽ കലാഭവൻ മണിയായി എത്തുന്നത് . ധർമ്മജൻ ബോൽഗാട്ടി , ശ്രീകുമാർ , വിഷ്ണു , കലാഭവൻ സിനാജ് എന്നിവർ മറ്റ് പ്രധാന കഥാപാത്രങ്ങളെ അവതരിപ്പിക്കുന്നു . വിനയനും ഉമ്മർ മുഹമ്മദും ചേർന്നാണ് ചിത്രത്തിൻറെ രടന നിർവ്വഹിച്ചിരിക്കുന്നത് . പ്രകാശ് കുട്ടി ഛായാഗ്രഹണം . അഭിലാഷ് വിശ്വനാഥ് എഡിറ്റിംഗ് . സെപ്റ്റംബർ 14ന് തീയേറ്ററുകളിലെത്തും .


എടിഎം ഇടപാടുകൾക്ക് ബാങ്കുകൾ വീണ്ടും സർവീസ് ചാർജ് ചുമത്തി തുടങ്ങി . മാസത്തിൽ അഞ്ച് തവണയെന്ന പരിധി പിന്നിട്ടാൽ ഓരോ ഇടപാടിനും 20 രൂപ വരെയാണ് സർവീസ് ചാർജ് . പിഒഎസ് ഇടപാടുകൾക്കും സർവീസ് ചാർജ് ഈടാക്കുന്നുണ്ട് . നോട്ട് അസാധുവാക്കലിന് ശേഷം എടിഎമ്മിൽ നിന്ന് എത്ര തവണ പണം പിൻവലിച്ചാലും ബാങ്കുകൾ സർവീസ് ചാർജ് ഈടാക്കിയിരുന്നില്ല . എന്നാൽ ഡിസംബർ 31ന് ശേഷം സ്ഥിതി പഴയപടിയായി . മാസം അഞ്ചുതവണയിൽ കൂടുതൽ മറ്റു ബാങ്കുകളുടെ എടിഎം ഉപയോഗിച്ചാൽ ഓരോ ഇടപാടിനും 20 രൂപ വീതം ഉപഭോക്താവിന് നഷ്ടപ്പെടും . നിലവിൽ പ്രതിദിനം 4,500 രൂപ വരെയാണ് പണമുള്ള എടിഎമ്മുകളിൽ നിന്ന് പിൻവലിക്കാനാകുന്നത് . ഇതിനിടയിൽ എടിഎമ്മിൽ കയറി ബാലൻസ് പരിശോധിച്ചാൽ സൌജന്യ ഇടപാട് നാലായി ചുരുങ്ങും . പണമുള്ള എടിഎം തേടി ജനം അലയുന്നതിനാൽ ഇനിയുള്ള നിരവധി ഇടപാടുകൾക്ക് പലരും സർവീസ് ചാർജ് നൽകേണ്ടി വരും . എടിഎം ഫീ ഏർപ്പെടുത്താനുള്ള അധികാരം ബാങ്കുകളിൽ നിഷിപ്തമായതിനാൽ റിസർവ് ബാങ്ക് ഉത്തരവ് പുറത്തിറക്കാതെ ഇളവ് പുനസ്ഥാപിക്കില്ല . എന്നാൽ ആർബിഐ ഇക്കാര്യത്തിൽ മൌനം പാലിക്കുകയാണ് . ഡെബിറ്റ് / ക്രഡിറ്റ് കാർഡുകൾ ഉപയോഗിച്ചുള്ള ഇടപാടുകൾക്കും സർവീസ് ചാർജ് പുനസ്ഥാപിച്ചിട്ടുണ്ട് . ആയിരം രൂപ വരെയുള്ള പിഒഎസ് ഇടപാടുകൾക്ക് ദശാംശം 5 ശതമാനവും രണ്ടായിരം രൂപ വരെയുള്ള ദശാംശം 25 ശതമാനവുമാണ് വ്യാപാരികൾക്ക് ആവശ്യമെങ്കിൽ ഈടാക്കുന്ന സർവീസ് ചാർജ് .


ശ്രീലങ്കയ്ക്കെതിരായ ആദ്യ ക്രിക്കറ്റ് ടെസ്റ്റിൽ വെടിക്കെട്ട് സെഞ്ചുറിയുമായി തിളങ്ങിയ ഓപ്പണർ ശീഖർ ധവാൻ തിരുത്തിയത് 63 വർഷം പഴക്കമുള്ള റെക്കോർഡ് . ലഞ്ചിനുശേഷമുള്ള സെഷനിൽ മാത്രം 126 റൺസടിച്ച ധവാൻ ഒരു സെഷനിൽ ഏറ്റവുമധികം റൺസ് നേടുന്ന രണ്ടാമത്തെ ഇന്ത്യക്കാരനായി . 133 റൺസെടുത്തിട്ടുള്ള വീരേന്ദര സെവാഗാണ് ധവാന് മുന്നിലുള്ളത് . സെവാഗിന്റെ പ്രകടനവും ലങ്കയ്ക്കെതിരെ ആയിരുന്നു . മുംബൈയിൽ നടന്ന ടെസ്റ്റിൽ 293 റൺസെടുത്താണ് സെവാഗ് പുറത്തായത് . ധവാന്റെ റെക്കോർഡിന് പുറമെ ഇന്ത്യ മറ്റൊരു റെക്കോർഡും സ്വന്തമാക്കി . ഒന്നാം ദിനം 399 റൺസടിച്ച ഇന്ത്യ വിദേശത്ത് ടെസ്റ്റിന്റെ ആദ്യദിനം നേടുന്ന ഏറ്റവും ഉയർന്ന സ്കോറും ഇന്ത്യ സ്വന്തമാക്കി . ടെസ്റ്റ് ക്രിക്കറ്റിലെ അഞ്ചാം ടെസ്റ്റ് സെഞ്ചുറി നേടിയ ധവാൻ ഗോളിൽ ഒരു വിദേശ ബാറ്റ്സ്മാന്റെ ഏറ്റവും ഉയർന്ന സ്കോറും സ്വന്തം പേരിലാക്കി . ധവാനൊപ്പം ഇന്ന് ഓപ്പണിംഗ് വിക്കറ്റിൽ കളിക്കാനിറങ്ങിയത് അഭിനവ് മുകുന്ദായിരുന്നു . വിരാട് കോലി നായകനായശേഷം ഇന്ത്യയുടെ ഓപ്പണർമാരാവുന്ന ഒമ്പതാമത്തെ സഖ്യമാണ് ഇവരുടേത് . ഇത് തുടർച്ചയായി 26 - ാം ടെസ്റ്റിലാണ് കോലി തൊട്ടു മുൻ ടെസ്റ്റിലെ ടീമിൽ മാറ്റവുമായി ഇറങ്ങുന്നത് . നായകനായ ശേഷം ഒറു ടെസ്റ്റിൽ പോലും കോലി ഒരേ ഇലവനെ നിലനിർത്തിയിട്ടില്ല .


ജോമിറ്റ് ജോസ് മലയാളത്തിന് അധികം പരിചയമില്ലാത്ത കറുത്ത ഹാസ്യത്തിൻറെ പരീക്ഷണമാണ് ടൊവിനോ നായകനായ തരംഗം . കാമ്പില്ലാത്ത കറുത്ത ഹാസ്യം കൊണ്ട് പ്രേക്ഷകർക്കിടയിൽ വലിയ തരംഗമാക്കാതെ കടന്നുപോകുന്നു നവാഗതനായ ഡൊമിനിക് അരുണിൻറെ ആദ്യ ചിത്രം . ടൊവിനോ - ധനുഷ് കൂട്ടുകെട്ടിലെ ആദ്യ മലയാള ചിത്രം എന്ന ലേബലിൽ നിന്ന് സിനിമയ്ക്ക് ഉയരാനായില്ല . പപ്പനായി ആഭിനയിച്ച ടൊവിനോയും ജോയ് ആയി അഭിനയിച്ച ബാലു വർഗീസും തകർത്തഭിനയിച്ചെങ്കിലും കഥാപാത്രങ്ങൾ ഇരുവർക്കും വലിയ വെല്ലുവിളിയായില്ല . സസ്പെൻഷനിലായ പൊലിസ് ഉദ്ദ്യോഗസ്ഥനായ പപ്പൻ , ജോയ് എന്നിവരുടെ അതിജീവനത്തിൻറെ കഥയാണ് തരംഗം . മസിലു പെരുപ്പിക്കുന്ന പൊലിസുകാരനിൽ നിന്നുള്ള ടൊവിനോയുടെ വേഷപ്പകർച്ച ഗംഭീരമായി . എന്നാൽ ദാസനെയും വിജയനെയും കണ്ട് ശീലിച്ച മലയാളിക്ക് തരംഗത്തിലെ സിഐഡികൾ വേറിട്ടതായില്ല . മികച്ച തിരക്കഥയുടെ അസാന്നിധ്യം മുഴച്ചുനിന്ന ആദ്യ പകുതിയിൽ നിന്ന് ചെറിയ സസ്പെൻസുകൾ തീർത്ത രണ്ടാം പകുതി . എന്നാൽ അതിനിടയിൽ ഫാൻറസിയും സ്പൂഫ് കോമഡികളും ചേർത്തുള്ള പരീക്ഷണം നാടകീയമായി അനുഭവപ്പെട്ടു . എങ്കിലും അവതരണത്തിൽ പുതുമ കൊണ്ടുവരാൻ സംവിധായകൻ ഡൊമിനിക് അരുണിനായി . കള്ളൻ പവിത്രൻറെ കഥയെന്നത് ആദ്യവസാനം സിനിമയെ ബന്ധിപ്പിക്കുന്ന കഥാതന്തു മാത്രമായിരുന്നു . എന്നാൽ സിനിമ പറയാൻ ശ്രമിച്ച കള്ളൻ പവിത്രൻറെ കഥ പ്രേക്ഷകന് കൌതുകമായോ എന്ന് സംശയമാണ് . അതേസമയം പശ്ചാത്തല സംഗീതം ഫാൻറസിയുടെ തലങ്ങളോട് ചേർന്ന് പോയി . അവിടെയും പതിവ് വഴിയിൽ നിന്ന് മാറി നടക്കാൻ സിനിമയ്ക്കായോ എന്ന് സംശയമാണ് . ഹാസ്യ പരീക്ഷണമാണെങ്കിലും പൊലിസ് കഥയിലെ സസ്പെൻസുകൾ കാത്ത് തിയേറ്ററിൽ എത്തുന്നവർക്ക് സിനിമ നിരാശയാണ് സമ്മാനിക്കുക . കഥാപാത്രങ്ങൾക്കെല്ലാം ഐഡിൻറിറ്റി നൽകാൻ സിനിമയ്ക്കായി എന്നത് ദുർബലമായ തിരക്കഥയ്ക്കിടയിലും പ്രശംസനീയമാണ് . നായികയായെത്തിയ ശാന്തി ബാലചന്ദ്രൻ പുതുമുഖത്തിൻറെ ആശങ്കകളില്ലാതെ മികച്ച അഭിനയം കാഴ്ച്ചവെച്ചു . ശാന്തി ബാലചന്ദ്രൻറെ മാലുവും നേഹ അയ്യരുടെ ഓമനയും ശക്തമായ സ്ത്രീ സാന്നിധ്യം കൊണ്ട് സ്കീനിൽ നിറഞ്ഞു . അതോടൊപ്പം ഷമ്മി തിലകനും അലൻസിയറും വിജയ് രാഘവനും സൈജു കുറുപ്പും അവരുടെ വേഷങ്ങൾ മികച്ചതാക്കി . വേറിട്ട റോളിലെത്തിയ ദിലീഷ് പോത്തൻ തൻമയത്വം കാത്തു . വലിയ സസ്പെൻസിനൊടുവിലെത്തിയ ഉണ്ണി മുകുന്ദൻ അവസാന സീനിൽ നിന്നാണ് ചെറിയ കഥാപാത്രത്തെ അടയാളപ്പെടുത്തിയത് . ഡൊമിനിക് അരുണും അനിൽ നാരായണനും ചേർന്ന് ആലോചിച്ച തിരക്കഥയിൽ പുതുമകളേറെയുണ്ട് . എന്നാൽ പൂർണ്ണമാകാതെ പോയ തിരക്കഥയും സംവിധാനത്തിലെ പാളിച്ചകളും സിനിമയെ ബാധിക്കുന്നു . തിരക്കഥയുടെ വേഗക്കുറവിലും സിനിമയ്ക്ക് വേഗം നൽകിയത് എഡിറ്റർ ശ്രീനാഥിൻറെ മികവ് തന്നെ . അതേസമയം പലയിടത്തും ഏൽക്കാതെ പോയ കോമഡികൾ സിനിമയുടെ മാറ്റ് കുറച്ചു . ആദ്യമായി ക്യാമറ ചലിപ്പിച്ച ദീപക് ഡി മേനോനും സംഗീതം നലകിയ അശ്വിൻ രഞ്ജുവും നിരാശനാക്കിയില്ല . എങ്കിലും ക്യാമറയ്ക്ക് മുന്നിലും പിന്നിലും പുതുമുഖങ്ങളെ അണിനിരത്തി പരീക്ഷണത്തിനു മുതിർന്ന സംവിധായകന് കയ്യടിക്കാതെ വയ്യ . വിയോജിപ്പുകളേറെയുണ്ടാകുമെങ്കിലും കാണാവുന്ന സിനിമയാണ് തരംഗം .


കുട്ടികളെ ലക്ഷ്യമിട്ടുകൊണ്ടുള്ള മെസഞ്ചർ കിഡ്സ് ആപ്ലിക്കേഷനുമായി ഫേസ്ബുക്ക് മുന്നോട്ട് തന്നെ . ഡിസംബറിലാണ് ഫെയ്സ്ബുക്ക് മെസഞ്ചർ കിഡ്സ് ആപ്ലിക്കേഷൻറെ ഐഓഎസ് പതിപ്പ് അവതരിപ്പിച്ചത് . ജനുവരിയിൽ ആമസോൺ ഉപകരണങ്ങളിലും ആപ്ലിക്കേഷനെത്തി . ബുധനാഴ്ചയാണ് ആൻഡ്രോയിഡിൽ ആപ്പ് എത്തിയത് . പുറത്തിറക്കുന്നതിന് മുമ്പ് മെസഞ്ചർ കിഡ്സ് ആപ്പ് രൂപകൽപനയ്ക്ക് വേണ്ടി നിർദേശകർ , വിദ്യാഭ്യാസരംഗത്ത് പ്രവർത്തിക്കുന്നവർ , കുടുംബങ്ങൾ എന്നിവരടങ്ങുന്ന ഒരു സംഘത്തിന്റെ സഹായം ഫെയ്സ്ബുക്ക് തേടിയിരുന്നു . എന്നാൽ കമ്പനിയുമായി സാമ്പത്തിക ഇടപാടുകളുള്ളവരും ഈ സംഘത്തിൽ ഉൾപ്പെടുന്നുണ്ടെന്ന് അന്താരാഷ്ട്ര മാധ്യമങ്ങൾ റിപ്പോർട്ട് ചെയ്യുകയുണ്ടായി . ഇക്കാര്യം സ്ഥിരീകരിച്ച കമ്പനി തങ്ങൾക്ക് ഒരു തരത്തിലുമുള്ള രഹസ്യ ഇടപാടുകളും ഈ ആളുകളുമായും സംഘങ്ങളുമായും ഇല്ലെന്നും വ്യക്തമാക്കി . പരിപാടികൾ നടപ്പിലാക്കുന്നതിനും ഗതാഗത ആവശ്യങ്ങൾക്കുമായാണ് ഈ സംഘടനകൾക്ക് തങ്ങൾ സംഭാവനയായി പണം നൽകുന്നതെന്ന് കമ്പനി പറയുന്നു . എങ്കിലും അവർ ആരെല്ലാമാണെന്ന് കമ്പനി വ്യക്തമാക്കിയില്ല . ആപ്ലിക്കേഷന്റെ നിയന്ത്രണം മാതാപിതാക്കളുടെ പക്കലായിരിക്കുമെന്ന് ഫെയ്സ്ബുക്ക് വാദിക്കുന്നുണ്ടെങ്കിലും ഈ ആപ്ലിക്കേഷൻ കുട്ടികളെ സോഷ്യൽ മീഡിയാ ഉപയോഗത്തിന്റെ അപകടങ്ങളിലേക്ക് വഴിനടത്തുമെന്നും ഫെയ്സ്ബുക്കിന് അടിമപ്പെടുമെന്നുമാണ് വിമർശകരുടെ പക്ഷം . ഇത്തരം ആപ്ലിക്കേഷനുകളിൽ കുട്ടികൾക്ക് ഇടം നൽകരുതെന്നും അവർ വാദിക്കുന്നു . നേരത്തെ ഒരുകൂട്ടം ആരോഗ്യ വിദഗ്ദർ ചേർന്ന് മെസഞ്ചർ കിഡ്സ് പദ്ധതിയിൽ നിന്നും പിൻമാറണമെന്നാവശ്യപ്പെട്ട് ഫെയ്സ്ബുക്ക് മേധാവി മാർക്ക് സക്കർബർഗിന് കത്തയച്ചിരുന്നു . എന്നാൽ ഈ ആവശ്യ കമ്പനി പരിഗണിച്ചില്ല .


എന്തു ചോദിച്ചാലും ഉത്തരം തരുന്ന , കാര്യങ്ങൾ പറഞ്ഞ് ഓർമപ്പെടുത്തുന്ന സെൻബോ എന്ന റോബോട്ടുമായി പ്രമുഖ ഇലക്ട്രോണിക് കമ്പനി എസ്യൂസ് . ലോകത്തിലെ ഏറ്റവും വലിയ റോബോട്ടിക്ക് ഷോ ആയ കംപ്യൂട്ടെക്സ് 2016 - ൽ ആണ് എസ്യൂസിൽനിന്നുള്ള പുതിയ അവതാരം . കാഴ്ചയിൽ ഏതാണ്ട് ഐമാക് ജി4നു സമാനമാണ് സെൻബോയുടെ രൂപം . ഏകദേശം 43,000 രൂപ വിലവരുന്ന ഈ റോബോട്ട് എന്നു വിപണിയിലെത്തുമെന്ന് അറിവായിട്ടില്ല . ചെറിയ സ്ക്രീനും വലിയ ശരീരവുമാണെന്നുമാത്രം . ചക്രങ്ങളിലൂടെ സ്വയം നീങ്ങുകയും ചെയ്യും . അലക്സ , സിരി എന്നിവപോലെയാണ് പ്രവർത്തനം . ചോദ്യങ്ങൾ ചോദിക്കാം , തമാശകൾ പറയാൻ ആവശ്യപ്പെടാം , പിന്നാലെ നടക്കാൻ പറയാം - എല്ലാം സെൻബോ ചെയ്തുകൊള്ളും . ദിവസേന ചെയ്യേണ്ട കാര്യങ്ങൾ എല്ലാം അവൻ ഓർമപ്പെടുത്തും . കുട്ടികൾക്ക് കളിക്കൂട്ടുകാരനുമാവും സെൻബോ . അവർക്ക് കഥകൾ പറഞ്ഞുകൊടുക്കുകയോ പാട്ടുപാടിക്കൊടുക്കുകയോ ചെയ്യും . വേണമെങ്കിൽ അല്പം ഡാൻസും വഴങ്ങും . ഇന്റെൽ പ്രോസസർ , ട്രാക്കിംഗ് കാമറകൾ , ടച്ച് സ്ക്രീൻ എന്നിവ സെൻബോയിൽ ഉണ്ട് . വൈ - ഫൈ , ഇന്റർനെറ്റ് കണക്ടിവിറ്റി എന്നിവയോടെ വീട്ടിലെ വിവിധ ഉപകരണങ്ങളെ നിയന്ത്രിക്കാനും ഇതിനു കഴിയും .


കനേഡിയൻ പോൺ ഇൻഡസ്ട്രിയിൽ നിന്ന് ബോളീവുഡിലേക്കെത്തിയ താരമാണ് സണ്ണി ലിയോൺ . ജിസം 2 എന്ന ചിത്രത്തിലൂടെയായിരുന്നു സണ്ണി ബോളിവുഡിൽ അരങ്ങേറ്റം കുറിച്ചത് . ബോളിവുഡിൽ സ്ഥാനമുറിപ്പിച്ച സണ്ണി പിന്നീട് ജീവകാരുണ്യ പ്രവർത്തനങ്ങളിലൂടെയും ശ്രദ്ധ നേടിയിരുന്നു . ഭർത്താവ് ഡാനിയലിനൊപ്പം കുടുംബ ജീവിതം നടത്തുകയാണ് സണ്ണിയിപ്പോൾ . പോൺ വീഡിയോ രംഗത്തേക്ക് കടന്നു വന്നതിനെ കുറിച്ചും ഭർത്താവ് ഡാനിയൽ വെബർ ഈ രംഗത്തേക്ക് കടന്നുവരാനുണ്ടായ സാഹചര്യവും സണ്ണി ലിയോൺ തുറന്നു പറയുകയാണ് . തൻറെ വഴി താൻ തന്നെയാണ് തിരഞ്ഞെടുത്തത് . അതിൽ ഖേദവുമില്ല . ഭർത്താവും തൻറെ കൂടെ പോൺ മേഖലയിലേക്ക് വരികയായിരുന്നു . ഡാനിയൽ വെബ്ബറുമായി പ്രണയത്തിലായ സമയത്ത് താൻ മറ്റുള്ളവരുടെ കൂടെ പോൺ സിനിമകളിൽ അഭിനയിക്കുന്നത് വെബ്ബറിന് ഇഷ്ടമല്ലായിരുന്നു . അതിനാലാണ് വെബ്ബറും എൻറെ കൂടെ ഇൻഡസ്ട്രിയിലേക്കെത്തിയത് . തുടർന്ന് ഞങ്ങൾ ഒരുമിച്ചാണ് പോൺ ചിത്രങ്ങളിൽ അഭിനയിച്ചത് . താൻ ഒപ്പുവച്ചിരുന്ന കരാറുകൾ തീർക്കാൻ ഡാനിയലായിരുന്ന സഹായിച്ചത് . ദീർഘ കാലമായുള്ള ബന്ധമായിരുന്നു . ഞങ്ങൾ ഒരുപാട് സംസാരിക്കുമായിരുന്നു . പരസ്പരം മനസിലാക്കാൻ അങ്ങനെയാണ് സാധിച്ചത് . മറ്റുള്ളവരുമായി അഡൾട്ട് ചിത്രങ്ങളിൽ അഭിനയിക്കുന്നത് ഇഷ്ടമല്ലാത്തതിനാൽ അദ്ദേഹവും ഇൻഡസ്ട്രിയിലേക്ക് വരികയും ഞങ്ങൾ ഒരു കമ്പനി സ്ഥാപിക്കുകയും ചെയ്തു . ആദ്യം കണ്ടപ്പോൾ തന്നെ ഡാനിയലിനോട് ഇഷ്ടം തോന്നി . ഡാനിയലിൻറെ സുഹൃത്ത് വഴിയാണ് ഞങ്ങൾ പരിചയപ്പെടുന്നത് . വേഗാസിൽ കണ്ടപ്പോൾ പരസ്പരം ഇഷ്ടപ്പെട്ടു . ഡാനിയൽ എൻറെ ഈ മെയിൽ ഐഡിയും ഫോൺ നമ്പറും സൂത്രത്തിൽ കൈക്കലാക്കിയിരുന്നു . ആദ്യകാലത്ത് കൂടുതലൊന്നും ഫോണിൽ സംസാരിക്കാറില്ലായിരുന്നു . പക്ഷെ ഈമെയിലിൽ ബന്ധം തുടർന്നു . ആദ്യമായി ഡേറ്റിങ്ങിനെത്തിയപ്പോൾ ഞാൻ വൈകിയാണ് എത്തിയത് . അദ്ദേഹം ക്ഷമയോടെ കാത്തിരിക്കുന്നുണ്ടായിരുന്നു . മൂന്ന് മണിക്കൂറോളം ഞങ്ങൾ സംസാരിച്ചു . മൂന്ന് മാസങ്ങൾക്ക് ശേഷം അമ്മ മരിച്ചപ്പോൾ എനിക്കും കുടുംബത്തിനും മാനസികമായ പിന്തുണ നൽകിയത് ഡാനിയേലായിരുന്നു . ഡാനിയൽ പിന്നീട് ഒരിക്കൽ പ്രണയഭ്യർഥന നടത്തിയത് ഇപ്പോൾ നടന്നതുപോലെയാണ് തോന്നുന്നത് . എൻറെ റിങ് ഇടാൻ ഒരു പെട്ടി ഡാനിയൽ സമ്മാനിച്ചു . അതിന് ശേഷം നിനക്ക് ഞാൻ വേറെ മോതിരം കൊണ്ടുവന്നിട്ടുണ്ടെന്ന് അദ്ദേഹം പറഞ്ഞു . അന്ന് എനിക്ക് സന്തോഷം അടക്കാനായില്ല . അത് ഞാൻ ആഗ്രഹിച്ചതായിരുന്നു എന്നും സണ്ണി ലിയോൺ പറഞ്ഞു . ഹ്യൂമൻസ് ഓഫ് ബോംബെ എന്ന ഫേസ്ബുക്ക് പേജാണ് സണ്ണി ലിയോണിന്റെ വാക്കുകൾ പ്രസിദ്ധീകരിച്ചിരിക്കുന്നത് . പോസ്റ്റ് സണ്ണി ലിയോണിൻറെ പേജിൽ ടാഗ് ചെയ്താണ് ഹ്യൂമൻസ് ഓഫ് ബോംബെ കുറിപ്പ് പങ്കുവയ്ക്കുന്നത് .


വിദേശ മണ്ണിൽ കടലാസിലെ പുലികളാണെന്നുള്ള വിമർശനങ്ങൾക്ക് മറുപടി കൊടുക്കാനാണ് ഇന്ത്യൻ ടീം ഇംഗ്ലണ്ട് പര്യടനത്തിന് വിമാനം കയറിയത് . ട്വൻറി 20 പരമ്പരയിൽ വിജയം കണ്ടെങ്കിലും ഏകദിനത്തിൽ കോലിപ്പടയ്ക്ക് അടിപതറി . അതിന് ശേഷം ആരംഭിച്ച ടെസ്റ്റ് പരമ്പരയിലും ഇന്ത്യൻ സംഘത്തിൻറെ അവസ്ഥ ശുഭകരമല്ല . ആദ്യ ടെസ്റ്റിൽ വമ്പൻ തോൽവിയേറ്റ് വാങ്ങിയ ഇന്ത്യ രണ്ടാം ടെസ്റ്റിലും പരാജയത്തിലേക്ക് നീങ്ങുകയാണ് . ഇതിനിടയൊണ് ബിസിസിഐ ട്വീറ്റ് ചെയ്ത ചില ചിത്രങ്ങൾ കണ്ട് ആരാധകർ മൂക്കത്ത് വിരൽവെയ്ക്കുന്നത് . ഇന്ത്യൻ ടീമിന് ലോർഡ്സ് ടെസ്റ്റിനിടെയുള്ള ഉച്ചഭക്ഷണത്തിലെ വിഭവങ്ങളുടെ പട്ടികയാണ് മൂന്ന് ദിവസമായി ബിസിസിഐ പുറത്ത് വിടുന്നത് . ടീമിന് മികച്ച സൌകര്യങ്ങളാണ് ഇംഗ്ലണ്ടിൽ ലഭിക്കുന്നതെന്ന് അറിയിക്കാനാണ് ബിസിസിഐ വിഭവങ്ങളുടെ പട്ടിക പുറത്ത് വിട്ടതെങ്കിലും ഇതെല്ലാം കണ്ട ആരാധകർക്ക് അമ്പരപ്പാണുണ്ടായത് . കാര്യം വേറൊന്നുമല്ല , ഇത്രയും കനത്ത ഭക്ഷണം കഴിച്ചാൽ കളിക്കാൻ സാധിക്കുമോയെന്നാണ് ആരാധകരുടെ ചോദ്യം . കോഴിയും ബീഫ് പാസ്തയും അടക്കം വയറ് വേഗം നിറയ്ക്കുന്ന വിഭവങ്ങളാണ് ടീമിനെ ഉച്ചഭക്ഷണമായി കൊടുക്കുന്നത് .


ടാറ്റ ടെലികോം കമ്പനി പൂട്ടുന്നു . നഷ്ടം കുമിഞ്ഞു കൂടിയതാണ് ടാറ്റ ടെലിസർവീസസിൻറെ പ്രവർത്തനം അവസാനിപ്പിക്കാൻ കാരണം . കമ്പനി പൂട്ടുന്നതോടെ 5,000 ജീവനക്കാർക്ക് ജോലി നഷ്ടമാകും . 149 വർഷത്തെ പാരമ്പര്യമുള്ള ടാറ്റ ഗ്രൂപ്പിൻറെ ചരിത്രത്തിലെ ഏറ്റവും വലിയ അടച്ച് പൂട്ടൽ . നഷ്ടം 28,000 കോടി രൂപയിലേക്ക് ഉയർന്നതാണ് ടാറ്റ ടെലി സർവീസസിൻറെ പ്രവർത്തനം അവസാനിപ്പിക്കാൻ ടാറ്റയെ പ്രേരിപ്പിച്ചത് . വയർലെസ് , വയർലൈൻ , ബ്രോഡ്ബാൻഡ് സർവീസുകളെല്ലാം ടാറ്റ അവസാനിപ്പിക്കുമെന്ന് ടാറ്റ ഗ്രൂപ്പ് കേന്ദ്രസർക്കാരിനെ അറിയിച്ചു . രണ്ട് മാസത്തിനുള്ളിൽ കമ്പനി പൂട്ടുന്നതിനുളള നടപടികൾ പൂർത്തിയാക്കും . ഇതോടെ 5,000 പേർക്ക് ജോലി പേർക്ക് ജോലി നഷ്ടമാകും . മൂന്ന് മുതൽ ആറ് മാസം വരെ നോട്ടീസ് പീരീഡ് നൽകി ആനുകൂല്യങ്ങളുടെ നൽകി ജീവനക്കാരെ ഒഴിവാക്കാനാണ് നീക്കം . മുതിർന്നവർക്ക് വിആർഎസ് നൽകും . വളരെ കുറച്ച് പേരെ മാത്രമായിരിക്കും ടാറ്റയുടെ മറ്റ് കമ്പനികളിൽ നിയമിക്കുക . 1996ലാണ് ലാൻഡ് ലൈൻ സേവനങ്ങളുമായി ടാറ്റ ടെലി സർവീസ് പ്രവർത്തനം ആരംഭിച്ചത് . 2002ൽ മൊബൈൽ ഫോൺ നെറ്റ്വർക്ക് ആരംഭിച്ചു . 2008ൽ ജാപ്പനീസ് കമ്പനി ഡോകോമോയുമായി ചേർന്ന് സേവനം വിപുലപ്പെടുത്തി . എന്നാൽ മറ്റ് കമ്പനികളുമായുള്ള മത്സരത്തിൽ പിടിച്ച് നിൽക്കാനാകാതായതോടെ കമ്പനി നഷ്ടത്തിലേക്ക് വീഴുകയായിരുന്നു . 2014ൽ ഡോകോമോ ടാറ്റയുമായി വേർപിരിഞ്ഞു .


തന്റെ ശരീരത്തിനെതിരായി അസഹനീയമായ കമന്റുകളുണ്ടാകുന്നത് അനുവദിക്കാനാകില്ലെന്ന് നടി വിദ്യാബാലൻ . ഇറങ്ങാനിരിക്കുന്ന ' ഫാനി ഖാൻ ' ചിത്രം ഉയർത്തിയ ചർച്ചകളുടെ കൂട്ടത്തിലാണ് നടി തുറന്നടിച്ചത് . തടി കൂടിയ ഒരു പെൺകുട്ടിയുടെ കഥ പറയുന്ന ' ഫാനി ഖാൻ ' ചൂടൻ ചർച്ചയായതോടെ നിരവധി താരങ്ങളാണ് ശരീരത്തെ കുറിച്ചുള്ള അഭിപ്രായവുമായി രംഗത്തെത്തിയിരിക്കുന്നത് . സീറോ സൈസ് നായികമാരിൽ നിന്ന് വ്യത്യസ്തയായി വേഷങ്ങൾ സ്വീകരിക്കുന്ന വിദ്യാബാലന്റെ അഭിപ്രായമാണ് ഏറ്റവുമധികം ശ്രദ്ധ നേടിയത് . ' ഇപ്പോൾ , എവിടെയാണെങ്കിലും ആളുകൾ ശരീരത്തെ കുറിച്ച് നല്ല രീതിയിൽ ബോധമുള്ളവരാണ് . തടിച്ചി എന്ന വിളിയിൽ പുതുമയൊന്നുമില്ല , എന്നാൽ എന്നെ അങ്ങനെ വിളിക്കുന്നത് എനിക്കിഷ്ടമേയല്ല . മറ്റൊരാളുടെ രൂപത്തെ വിലയിരുത്താൻ നമുക്ക് യാതൊരവകാശവുമില്ല . പല തവണ ഇത്തരം അപമാനങ്ങൾ നേരിടേണ്ടി വന്നിട്ടുണ്ട് . ' - വിദ്യാ ബാലൻ പറഞ്ഞു . ഒരു സ്ത്രീയെന്ന നിലയ്ക്ക് വിജയിക്കുമ്പോൾ അവിടെ നിന്ന് വലിച്ച് താഴേക്കിടാൻ താൽപര്യപ്പെടുന്നവരാണ് ഈ രീതിയിൽ ശരീരത്തെ ആക്ഷേപിക്കുന്നതെന്നും വിദ്യ പറഞ്ഞു .


സ്പേസ് എക്സ് റോക്കറ്റ് വിക്ഷേപണത്തറയിൽ വച്ച് തന്നെ പൊട്ടിത്തെറിച്ചതിൻറെ ഏറ്റവും വലിയ നഷ്ടം ഫേസ്ബുക്കിന് . ഫേസ്ബുക്കിൻറെ അമോസ് ആറ് സാറ്റ്ലൈറ്റ് വഹിച്ചുള്ള റോക്കറ്റാണ് തകർന്നത് . ഈ വിവരം ഫേസ്ബുക്ക് മേധാവി മാർക്ക് സുക്കർബർഗ്ഗ് തന്നയെയാണ് അറിയിച്ചിരിക്കുന്നത് . ഫ്ളോറിഡയിലെ കേപ്പ് കനാവെറലിലുള്ള വിക്ഷേപണ തറയിലാണ് സംഭവം . ഫേസ്ബുക്കിൻറെ സ്വപ്ന പദ്ധതിയായ ഇൻറർനെറ്റ് . ഓർഗ് പദ്ധതിക്കേറ്റ കനത്ത തിരിച്ചടിയാണിതെന്നും അതിൽ താൻ അതീവ ദൂഖിതനാണ് സുക്കർബർഗ് ഫേസ്ബുക്ക് പോസ്റ്റിൽ പറയുന്നു . സാമ്പത്തികമായുണ്ടായ നഷ്ടത്തെക്കാൾ ഈ പദ്ധതി വൈകുന്നതിലുള്ള വിഷമമാണുള്ളതെന്നും അദ്ദേഹം പറഞ്ഞു . ലക്ഷ്യത്തിൽ പിന്നോട്ടില്ലെന്നും അദ്ദേഹം പറഞ്ഞു . അപകടത്തിൽ ആർക്കും പരുക്കില്ല . റോക്കറ്റിൽ ഇന്ധനം നിറയ്ക്കുന്നതിനിടയിലാണ് പൊട്ടിത്തെറിയുണ്ടായത് . എന്നാൽ സ്ഫോടനത്തിന്റെ കാരണം വ്യക്തമല്ല . ചൊവ്വാ പര്യവേഷണം ഏറ്റവും കുറഞ്ഞനിരക്കിൽ സാധ്യമാക്കുകയാണ് സ്പേസ് എക്സിന്റെ പ്രഖ്യാപിത ലക്ഷ്യം . സ്വന്തമായി നിർ്മ്മിച്ച ആളില്ലാ ബഹിരാകാശ വാഹനം ചൊവ്വയിലേക്ക് അയക്കാനും സ്പേസ് എക്സ് ലക്ഷ്യമിടുന്നുണ്ട് .


ഐഎസ്എല്ലിൽ തുടർച്ചയായ 11 - ാം മത്സരത്തിലും കേരള ബ്ലാസ്റ്റേഴ്സിന് ജയമില്ല . മുംബൈ ഫുട്ബോൾ അരീനയിൽ നടന്ന മത്സരത്തിൽ മുംബൈ സിറ്റി എഫ്സി ഒന്നിനെതിരെ ആറ് ഗോളുകൾക്ക് ബ്ലാസ്റ്റേഴ്സിനെ തോൽപിച്ചു . നാല് ഗോൾ നേടിയ മോഡു സോഗുവിൻറെ കരുത്തിലാണ് മുംബൈ സ്വന്തം മൈതാനത്ത് ബ്ലാസ്റ്റേഴ്സിൻറെ വല തുരന്നത് . ആദ്യ പകുതിയിൽ ഒന്നിനെതിരെ മൂന്ന് ഗോളുകൾക്ക് മുംബൈ മുന്നിലെത്തിയിരുന്നു . 12 , 15 , 30 മിനുറ്റുകളിൽ വലകുലുക്കി സോഗു തുടക്കത്തിലെ ഹാട്രിക് ഉറപ്പിച്ചു . ഇതേസമയം കേരള ബ്ലാസ്റ്റേഴ്സിൻറെ ഏക ഗോൾ 27 - ാം മിനുറ്റിൽ ഡംഗൽ മടക്കി . മുംബൈ താരങ്ങളുടെ അതിവേഗവും ബ്ലാസ്റ്റേഴ്സ് പ്രതിരോധത്തിൻറെയും ഗോളിയുടെയും പിഴവുകളും ചേർന്നപ്പോൾ ആദ്യ പകുതിയിൽ മുംബൈ ഗോൾമഴ പെയ്യിക്കുകയായിരുന്നു . പരുക്കൻ കളിക്കും ആദ്യ പകുതി വേദിയായി . അധിക സമയത്ത് അനാവശ്യമായി ചുവപ്പ് കാർഡ് വാങ്ങി മലയാളി താരം സക്കീർ മുണ്ടംപാറ മൈതാനം വിട്ടത് ബ്ലാസ്റ്റേഴ്സിന് തിരിച്ചടിയായി . ഇതോടെ രണ്ടാം പകുതിയിൽ 10 പേരുമായാണ് മഞ്ഞപ്പട കളിച്ചത് . ആദ്യ പകുതിയിലെ പ്രതിരോധത്തിലെ പിഴവ് രണ്ടാം പകുതിയിലും ബ്ലാസ്റ്റേഴ്സ് ആവർത്തിച്ചപ്പോൾ മുംബൈ വീണ്ടും മൂന്നടിച്ചു . രണ്ടാം പകുതിയിൽ 70 - ാം മിനുറ്റിൽ റാഫേൽ ബാസ്റ്റോസ് മുംബൈയുടെ നാലാം ഗോൾ നേടി . 89 - ാം മിനുറ്റിൽ മത്തിയാസിലൂടെ അഞ്ചാം ഗോളും മുംബൈ സ്വന്തമാക്കിയപ്പോൾ ബ്ലാസ്റ്റേഴ്സിന് മറുപടിയുണ്ടായിരുന്നില്ല . അധികസമയത്ത് 94 - ാം മിനുറ്റിൽ തൻറെ നാലാം ഗോളും മുംബൈയുടെ ആറാം ഗോളും നേടി സോഗു കളി മുംബൈയ്ക്ക് വലിയ മാർജിനിൽ നേടിക്കൊടുത്തു .


ഹോട്ടലുടമകൾക്ക് ശക്തമായ താക്കീതുമായി ധനമന്ത്രി തോമസ് ഐസക് . ജിഎസ്ടി വ്യവസ്ഥകൾ ലംഘിക്കുന്ന ഹോട്ടലുടമകളുടെ രജിസ്ട്രേഷൻ റദ്ദുചെയ്യുമെന്ന് മന്ത്രി കോഴിക്കോട് പറഞ്ഞു . ജിഎസ്ടിയുടെ പേരിൽ ഭക്ഷണത്തിന് ഹോട്ടലുടമകൾ അധികതുക ഈടാക്കുന്നുവെന്ന പരാതി വ്യാപകമാണ് . പരാതികൾ വ്യാപകമായ പശ്ചാത്തലത്തിൽ ഹോട്ടൽ ബില്ലുകൾ ധനവകുപ്പ് ശേഖരിച്ചു കഴിഞ്ഞു . ജിഎസ്ടി അഞ്ച്ശതമാനമായി കുറച്ചിട്ടും കൊള്ളലാഭമെടുക്കൽ തുടരുകയാണോയെന്ന് പരിശോധിക്കും . സർക്കാർ നിർദ്ദേശം ലംഘിക്കുന്നവർക്കെതിരെ പിന്നാലെ കർശന നടപടി ഉണ്ടാകുമെന്ന് മന്ത്രിയുടെ താക്കീത് . ജിഎസ്ടി കൊള്ളയെ കുറിച്ച് പരാതി നേരത്തെ ഉയർന്ന സാഹചര്യത്തിൽ ഹോട്ടലുടമകളെ ധനമന്ത്രി ചർച്ചക്ക് വിളിച്ചിരുന്നു . അധിക വില ഈടാക്കരുതെന്ന് മന്ത്രി നിർദ്ദേശിച്ചതിനെ തുടർന്ന് ചില ഹോട്ടലുടമകൾ 5 ശതമാനം വരെ കിഴിവ് നൽകിയിരുന്നു . പുതിയ നിർദ്ദേശത്തിന് തൊട്ടുപിന്നാലെ ഈ കിഴിവ് ഹോട്ടലുടമകൾ പിൻവലിക്കുകയും ചെയ്തിരുന്നു .


ഏകദിന കരിയറിൽ പുതിയ നാഴികക്കല്ല് പിന്നിടാനൊരുങ്ങി ഇന്ത്യൻ നായകൻ വിരാട് കോലി . ഞാറാഴ്ച്ച ന്യൂസിലാൻഡിനെതിരായ മത്സരത്തോടെ ഏകദിനത്തിൽ 200 മത്സരങ്ങൾ തികയ്ക്കുന്ന കോലിയെ കാത്തിരിക്കുന്നത് അപൂർവ്വ റെക്കോർഡ് . പൂജ്യത്തിന് പുറത്തായാലും 200 മത്സരങ്ങളിൽ കൂടുതൽ റൺസ് നേടിയ താരമെന്ന റെക്കോർഡ് കോലിയുടെ പേരിലാകും . 200 ഏകദിനങ്ങളിൽ നിന്ന് 8,621 റൺസ് നേടിയ ഡിവില്ലേഴ്സിൻറെ പേരിലാണ് നിലവിലെ റെക്കോർഡ് . 199 മത്സരങ്ങളിൽ നിന്നായി 8,767 റൺസുമായി ഇന്ത്യൻ നായകൻ റൺവേട്ടയിൽ ഡിവില്ലേഴ്സിനെ ഇതിനകം പിന്നിലാക്കിയിട്ടുണ്ട് . രണ്ടും മൂന്നും സ്ഥാനങ്ങളിലുള്ള ഇന്ത്യൻ ഇതിഹാസങ്ങളായ ഗാംഗുലിയെയും സച്ചിനെയും കോലി മറികടന്നാൽ അതും നാഴികക്കല്ലാകും . ഏകദിനത്തിൽ 200 മത്സരങ്ങൽ തികയ്ക്കുന്ന 14 - ാംമത്തെ ഇന്ത്യനും 72 - ാംമത്തെ താരവുമാണ് കോലി . സെഞ്ചുറിവേട്ടയിൽ 30 ഏകദിന സെഞ്ചുറികളുമായി ഓസീസ് ഇതിഹാസം റിക്കി പോണ്ടിംഗിനോടൊപ്പം രണ്ടാമതുണ്ട് വിരാട് കോലി .


മൊബൈൽ ഡാറ്റാ ഉപയോക്താക്കൾക്ക് ഇതിലും നല്ല കാലം ഇനി വരാനില്ല . മൊബൈൽ ഡാറ്റ ഓഫറുകളുടെ പെരുമഴയുമായാണ് എയർടെല്ലും , വോഡാഫോണും , ജിയോയും അടക്കമുള്ള കമ്പനികൾ എത്തിയിരിക്കുന്നത് . നിലവിൽ മികച്ച എട്ട് പ്ലാനുകളുമായാണ് കമ്പനികൾ എത്തിയിരിക്കുന്നത് . 28 ദിവസം വലിഡിറ്റിയോടെ 70 ജി . ബി ഡാറ്റ വെറും 549 രൂപയ്ക്ക് നൽകിയാണ് എയർടെൽ ഉപയോക്താക്കളെ ഞെട്ടിച്ചിരിക്കുന്നത് . ദിവസം 2.5 ജി . ബി വരെയായിരിക്കും ഉപയോഗിക്കാനാവുക . 244 രൂപയ്ക്ക് 28 ജി . ബി 28 ദിവസത്തെ വാലിഡിറ്റിയോടെ ഉപയോഗിക്കാവുന്ന മറ്റൊരു ഓഫറും എയർടെൽ അവതരിപ്പിക്കുന്നു . ഒരു ജി . ബി . ആയിരിക്കും ഒരു ദിവസത്തെ പരിധി . വോഡഫോണും തകർപ്പൻ ഓഫറാണ് പുറത്തുവിട്ടിരിക്കുന്നത് . 70 ദിവസത്തെ വാലിഡിറ്റിയോടെ 70 ജി . ബി ഡാറ്റ . ദിവസം 1 ജി . ബി ഉപയോഗിക്കുന്ന തരത്തിലാണ് ഓഫർ . 28 ദിവസത്തെ വാലിഡിറ്റിയിൽ 28 ജി . ബി 347 രൂപയ്ക്ക് നൽകുന്നതാണ് ഐഡിയയുടെ ഓഫർ . ഒരു ദിവസം ഒരു ജി . ബി വീതം ഉപയോഗിക്കാം . 399 രൂപയ്ക്ക് 84 ദിവസം 84 ജി . ബി ഉപയോഗിക്കാവുന്ന ഓഫറുമായാണ് ജിയോ എത്തിയത് . ഒരു ദിവസം ഒരു ജി . ബി വീതം ഇത് ഉപയോഗിക്കാം . ബി 56 ദിവസത്തേക്ക് ഒരു ജി . ബി വീതം ഉപയോഗിക്കാവുന്ന ഓഫറും ജിയോ നൽകുന്നുണ്ട് . 348 രൂപയ്ക്ക് 84 ദിവസത്തേക്ക് 84 ജി . ബി നൽകുന്ന ഓഫറുമായി എയർസെല്ലും രംഗത്തുണ്ട് . ദിവസപരിധി ഒരു ജി . ബിയാണ് . ബി ഡാറ്റയാണ് ബി . എസ് . എൻ . എൽ . വാഗ്ദാനം ചെയ്യുന്നത് .


2000 രൂപാ നോട്ടിന്റെ പ്രിൻറിങ്ങ് മൈസൂരുവിലെ കേന്ദ്രത്തിൽ പൂർത്തിയായതായാണ് ലഭിച്ചിരിക്കുന്ന വിവരം . കൂടാതെ നോട്ടുകൾ വിവിധ കേന്ദ്രങ്ങളിലേക്ക് അയച്ചുകൊണ്ടിരിക്കുകയാണെന്നും ബിസിനസ് ലൈൻ റിപ്പോർട്ടു ചെയ്തിട്ടുണ്ട് . എന്നാൽ , ഈ വാർത്തയോട് കേന്ദ്ര സർക്കാരോ റിസർവ് ബാങ്കോ പ്രതികരിച്ചിട്ടില്ല . കേന്ദ്ര സർക്കാരാണ് റിസർവ് ബാങ്കിന്റെ ഉപദേശമനുസരിച്ച് കറൻസി നോട്ടുകൾ അച്ചടിക്കുന്നത് . എന്നാൽ , നോട്ടിന്റെ രൂപഘടനയുടെ കാര്യത്തിലും സുരക്ഷാകാര്യത്തിലും ഏതൊക്കെ നോട്ടുകൾ വേണമെന്നതിനുമുള്ള അന്തിമമായ തീരുമാനം എടുക്കുന്നത് റിസർവ് ബാങ്കാണ് . നിലവിലെ ഏറ്റവും മൂല്യമുള്ള ഇന്ത്യൻ രൂപയായ 1000 രൂപ നോട്ട് ഇന്ത്യ സ്വാതന്ത്രം നേടുന്നതിന് മുൻപ് 1938ൽ അച്ചടിച്ചെങ്കിലും 1954 ൽ അവ നിർത്തലാക്കി . പിന്നീട് സ്വാത്യ്രം നേടിയതിനു പിന്നാലെ 1954 ൽ ഇവ പുനരാവതരിപ്പിച്ചു . പക്ഷേ , വീണ്ടും 197ൽ ഇത്തരം നോട്ടുകളുടെ അച്ചടി നിർത്തലാക്കി .


ഇംഗ്ലണ്ടിനെതിരെ ഏകദിന പരമ്പര ലക്ഷ്യമിട്ട് ടീം ഇന്ത്യയുടെ പോരാട്ടം . ടോസ് നേടി ബാറ്റിംഗ് തിരഞ്ഞെടുത്ത ഇംഗ്ലണ്ടിന് ഭേദപ്പെട്ട് തുടക്കം ലഭിച്ചെങ്കിലും കുൽദീപ് യാദവ് ഇന്ത്യക്ക് പ്രതീക്ഷ നൽകി . 69 റൺസിൻറെ ഓപ്പണിംഗ് കൂട്ടുകെട്ട് പൊളിച്ച കുൽദീപ് സ്കോർ ബോർഡിൽ 86 എത്തിയപ്പോൾ ഇംഗ്ലണ്ടിന് രണ്ടാം പ്രഹരവും നൽകി . നായകൻ മോർഗനും റൂട്ടും ചേർന്ന ഇംഗ്ലണ്ടിനെ കരകയറ്റുന്നതിനിടയിൽ മൂന്നാം വിക്കറ്റും വീഴ്ത്തി കുൽദീപ് ഇന്ത്യയുടെ രക്ഷകനാകുകയാണ് . മൂന്നാം വിക്കറ്റിൽ 103 റൺസ് നേടിയ മോർഗൻ റൂട്ട് കൂട്ടുകെട്ട് കുൽദീപ് പൊളിക്കുകയായിരുന്നു . 53 റൺസ് നേടിയ മോർഗനെ ധവാൻറെ കയ്യിലെത്തിച്ചാണ് കുൽദീപ് രക്ഷകനായത് . ബെൻസ്റ്റോക്സിനെ പാണ്ഡ്യയും ബട്ട്ലറിനെ ഉമേഷും വീഴ്ച്ചിയതോടെ രണ്ടാം ഏകദിനത്തിലും ഇന്ത്യൻ പുഞ്ചിരി വിടരുകയാണ് . അതേസമയം മനോഹരമായി ബാറ്റ് വീശുന്ന ജോ റൂട്ട് ഇംഗ്ലണ്ടിനും പ്രതീക്ഷ നൽകുന്നുണ്ട് . അർധസെഞ്ചുറിയും കടന്ന് റൂട്ട് കുതിക്കുകയാണ് . ഒടുവിൽ വിവരം ലഭിക്കുമ്പോൾ ഇംഗ്ലണ്ട് 39 ഓവറിൽ 5 വിക്കറ്റിന് 224 എന്ന നിലയിലാണ് . ജോ റുട്ട് 75 ഉം മോയിൻ അലി 5 ഉം റൺസുമായി ക്രീസിലുണ്ട് . മൂന്ന് മത്സരങ്ങളുടെ പരമ്പരയിലെ രണ്ടാം ഏകദിനമാണ് ലോർഡ്സിൽ നടക്കുന്നത് . ആദ്യ ഏകദിനം ഇന്ത്യ എട്ട് വിക്കറ്റിന് ജയിച്ചിരുന്നു . രോഹിത് ശർമയുടെയും കുൽദീപ് യാദവിൻറെയും മികവിലായിരുന്നു ഇന്ത്യൻ ജയം . നേരത്തെ ട്വൻറി20 പരമ്പര ഇന്ത്യ സ്വന്തമാക്കിയിരുന്നു .


അമേരിക്കയുടെ ഇറാൻ ഉപരോധം നവംബർ നാലിന് ആരംഭിക്കാനിരിക്കെ ഇറാൻ എണ്ണ ഇറക്കുമതിക്ക് ഇൻഷുറൻസ് പരിരക്ഷ നൽകാനാകില്ലെന്ന് കമ്പനികൾ . പ്രമുഖ ദേശീയ മാധ്യമ സ്ഥാപനമായ എൻഡിടിവിയാണ് ഇത് സംബന്ധിച്ച വാർത്ത റിപ്പോർട്ട് ചെയ്തത് . ഇറാനിൽ നിന്നും ഇറക്കുമതി ചെയ്യുന്ന എണ്ണയുടെ സംഭരണത്തിന് ഇൻഷുറൻസ് പരിരക്ഷ നൽകാൻ കഴിയില്ലെന്നാണ് ഓയിൽ കമ്പനികളെ ഇൻഷുറൻസ് കമ്പനികൾ അറിയിച്ചെതെന്നാണ് പുറത്തു വരുന്ന വിവരം . നവംബർ നാലാം തീയതി മുതൽ ഇറാന് മുകളിൽ അമേരിക്കയുടെ ഉപരോധം നടപ്പാകാൻ പോവുകയാണ് . ഇറാനുമായി എണ്ണ വ്യാപാരമുളള രാജ്യങ്ങൾ നവംബർ നാലോടെ വാണിജ്യം അവസാനിപ്പിക്കണമെന്നാണ് അമേരിക്കൻ നിലപാട് . എന്നാൽ , ഇന്ത്യൻ ഓയിൽ കോർപ്പറേഷനും , മാംഗ്ലൂർ റിഫൈനറിയും നവംബറിൽ ഇറാനിൽ നിന്ന് എണ്ണ വാങ്ങുന്നതിന് നിലവിൽ കരാർ ഒപ്പിട്ടിട്ടുണ്ട് . നിലവിൽ സൌദിയും ഇറാഖും കഴിഞ്ഞാൽ ഇന്ത്യ ഏറ്റവും കൂടുതൽ എണ്ണ വാങ്ങുന്നത് ഇറാനിൽ നിന്നാണ് . ഇൻഷുറൻസ് പരിരക്ഷ നൽകില്ലെന്ന നിലപാടിൽ ഇൻഷുറൻസ് കമ്പനികൾ ഉറച്ച് നിന്നാൽ നവംബറിൽ ഇറാനിൽ നിന്നുളള എണ്ണ ഇറക്കുമതി തടസ്സപ്പെട്ടേക്കും . ഇത് ഇന്ധന വില ഉയരാനും രാജ്യം പ്രതിസന്ധിയിലേക്ക് നീങ്ങാനും ഇടയാക്കിയേക്കും .


ശബരിമലയിൽ പ്രായഭേദമന്യേ സ്ത്രീ പ്രവേശനം അനുവദിച്ചതിനെ പരിഹസിച്ച നടി അനുശ്രീക്കെതിരെ രൂക്ഷ വിമർശനവുമായി മാധ്യമപ്രവർത്തക അഞ്ജന ശങ്കർ . സമത്വത്തിനു വേണ്ടി സ്ത്രീകൾ പുരുഷന്മാരുടെ ടോയ്ലറ്റിൽ പോകുമോ , അമ്പലത്തിൽ ഷർട്ട് ഊരുമോ എന്നെല്ലാമായിരുന്നു ശബരിമല വിഷയത്തിൽ നടക്കുന്ന പ്രതിഷേധങ്ങളോടുള്ള അനുശ്രീയുടെ പരിഹാസം . എന്നാൽ ചില ടോയ്ലറ്റുകളിൽ നിന്ന് വമിക്കുന്ന ദുർഗന്ധം ആണ് അനിശ്രീ ഉന്നയിച്ച വാദത്തിനു ഉള്ളതെന്ന് അഞ്ജന തിരിച്ചടിച്ചു . തന്റെ ഫേസ്ബുക്ക് പേജിലൂടെയായിരുന്നു അഞ്ജനയുടെ വിമർശം . മൂത്രം ഒഴിക്കുന്ന കാര്യത്തിൽ തൊട്ടു രാജ്യം ഭരിക്കുന്ന കാര്യത്തിൽ വരെ , എന്തിനു സ്വയം ഇഷ്ട്ടമുള്ള വസ്ത്രം ധരിക്കുന്നതു മുതൽ സ്വന്തം ശരീരം എങ്ങിനെ എപ്പോ ഉപയോഗിക്കണം എന്ന സ്വാതന്ത്ര്യം ഇന്നും പല സ്ത്രീകൾക്കും സ്വപ്നം പോലും കാണാൻ പറ്റാത്തതാണ് . യുദ്ധ ഭീതിയിൽ തന്നെ ആണ് നമ്മുടെ നാട്ടിൽ അടച്ചുറപ്പുള്ള പബ്ലിക് ടോയ്ലറ്റുകളിൽ പോലും സ്ത്രീകൾ പോകുന്നത് . പുരുഷന്മാരുടെ ടോയ്ലറ്റിൽ ഒളിഞ്ഞുനോക്കാൻ ഉള്ള സ്വാതന്ത്യം അല്ലല്ലോ സ്ത്രീ ആവശ്യപ്പെടുന്നത് സുഹൃത്തേ . ലോകത്തിന്റെ ഏതു കോണിലാണെങ്കിലും സ്വന്തം വീട്ടിൽ ആണെങ്കിലും സ്വന്തം സുരക്ഷ സ്ത്രീക്ക് ഒരു തലവേദനയാണ് - അഞ്ജന പറയുന്നു . അഞ്ജനയുടെ ഫേസ്ബുക്ക് പോസ്റ്റിന്റെ പൂർണരൂപം ഈ ലക്കം വനിതയിൽ യമൻ യുദ്ധം കവർ ചെയ്യാൻ ഞാൻ നടത്തിയ യാത്രയെ കുറിച്ചുള്ള ഒരു ഫീച്ചർ വന്നിട്ടുണ്ട് . വളരെ സന്തോഷം . അതെ വനിതയിൽ മുഖചിത്രം നടി അനുശ്രീ ആണ് . സമത്വത്തിനു വേണ്ടി സ്ത്രീകൾ പുരുഷന്മാരുടെ ടോയ്ലെറ്റിൽ പോകുമോ , അമ്പലത്തിൽ ഷർട്ട് ഊരുമോ എന്ന് ചോദിച്ച അനുശ്രീ . Dear # Anushree


ക്രിസ്റ്റിയാനോ റൊണോൾഡോ റയൽ മാഡ്രിഡ് വിടുന്നു . തന്നെ വിടാതെ പിന്തുടരുന്ന നികുതി വെട്ടിപ്പ് കേസാണ് റയൽ വിടാൻ റൊണാൾഡോയെ പ്രേരിപ്പിക്കുന്നത് എന്നാണ് റിപ്പോർട്ട് . സ്പാനിഷ് ദിനപത്രമായ മാർസയാണ് ഇക്കാര്യം റിപ്പോർട്ട് ചെയ്യുന്നത് . റയൽ പ്രസിഡൻറായ പെരസിനെയും ക്ലബ് ഡയറക്ടർ ജോസ് എയ്ഞ്ചൽ സാഞ്ചസിനെയും ക്ലബ് വിടുന്ന കാര്യം റൊണാൾഡോ അറിയിച്ചുകഴിഞ്ഞതായും മാഴ്സ സഥിരീകരിക്കുന്നു . റയൽ വിടുന്ന റൊണാൾഡോ ഇംഗ്ലീഷ് പ്രീമയർ ലീഗിലെ തന്റെ പഴയ ക്ലബായ മാഞ്ചസ്റ്റർ യുണൈറ്റഡിലേക്കോ ഫ്രഞ്ച് ക്ലബ് പാരിസ് സെന്റ് ജർമെനിലേക്കോ മൊണോക്കോയിലേക്കോ ചേക്കേറുമെന്നാണ് കരുതപ്പെടുന്നത് . 180 മില്യൺ യൂറോയാണത്രെ ( 1200 കോടി രൂപ ) റൊണാൾഡോയ്ക്ക് റയൽ വിലയിട്ടിരിക്കുന്നത് . ട്രാൻസ്ഫർ ഫീസിന് പുറമെ റൊണാൾഡോയുടെ വേതനമടക്കം 400മില്യൺ യൂറോയോളം ടീമിന് ചിലവ് വരുമെന്നാണ് കരുതപ്പെടുന്നത് . ആ തുക നൽകാൻ തയ്യാറാകുന്ന ക്ലബുകൾക്ക് റൊണാൾഡോയെ വിട്ടുനൽകാനാണ് റയലിൻറെ തീരുമാനം . അതെസമയം റയലുമായുളള റൊണാൾഡോയുടെ പ്രശ്നങ്ങൾ ഒത്തുതീർക്കാനും ക്ലബ് ശ്രമിക്കുന്നുണ്ട . നികുതി വെട്ടിപ്പ് കേസിൽ ക്ലബിൽ നിന്ന് വേണ്ടത്ര പിന്തുണ ലഭിക്കുന്നില്ല എന്നതാണ് റൊണാൾഡോയുടെ പരാതി . ഇത് പരിഹരിക്കാനാണ് റയൽ അധികൃതരുടെ ഇപ്പോഴത്തെ ശ്രമം . ക്രിസ്റ്റ്യാനോ റൊണാൾഡോയ്ക്കെതിരെ 14.7 ദശലക്ഷം യൂറോയുടെ ( ഏകദേശം 106 കോടി രൂപ ) നികുതി വെട്ടിപ്പു കേസ് ആണ് ഇപ്പോൾ നിലവിലുളളത് . 2011 - 14 കാലയളവിൽ നാലു കേസുകളിലായി റൊണാൾഡോ ഇത്രയും തുക വെട്ടിച്ചെന്നാണു കേസ് . 2010ൽ രണ്ടു കമ്പനി മാതൃകകൾക്കു രൂപം നൽകി വരുമാനം മറച്ചുവയ്ക്കാൻ റൊണാൾഡോ ശ്രമിച്ചെന്നു മഡ്രിഡിലെ പബ്ലിക് പ്രോസിക്യൂട്ടർ ഓഫിസ് പുറത്തിറക്കിയ പത്രക്കുറിപ്പിൽ പറയുന്നു .


കോർപ്പറേറ്റുകളുടെ കിട്ടാക്കടമായി ബാങ്കുകൾ എഴുതി തള്ളിയത് ഒരു ലക്ഷം കോടി രൂപയെന്ന് റിസർവ് ബാങ്ക് ഓഫ് ഇന്ത്യ . ബാങ്കുകളുടെ വാർഷിക സമ്മേളനത്തിലാണ് ആർബിഐ ഡെപ്യൂട്ടി ഗവർണർ കെസി ചക്രവർത്തി ബാങ്കുകൾ ഒരു ലക്ഷം കോടി രൂപ കിട്ടാകടമായി എഴുതി തള്ളിയ കാര്യം പറഞ്ഞത് . 2008 ൽ കേന്ദ്ര ധനമന്ത്രി പി ചിദംബരം കാർഷിക കടങ്ങൾ എഴുതി തള്ളിയപ്പോൾ ഉണ്ടായതിനെക്കാൾ കടുത്ത നഷ്ടമാണ് കോർപ്പറേറ്റുകളുടെ കാർഷിക കടം എഴുതി തള്ളിയതിലൂടെ സംഭവിച്ചതെന്നും അദ്ദേഹം പറഞ്ഞു . 2008 ൽ കാർഷിക കടമെഴുതി തള്ളിയതിൽ സർക്കാരിന് 60,000 കോടി രൂപയാണ് നഷ്ടമായത് . കോർപ്പറേറ്റുകളുടെ കിട്ടാകടം എഴുതി തള്ളിയതിൽ മിക്കതും വൻതുകയുടെ വായ്പകളാണെന്നതും ശ്രദ്ധേയം . കഴിഞ്ഞ പതിമൂന്ന് വർഷത്തിനിടെ എഴുതി തള്ളിയ തുകയാണിത് . ഇതിൽ ഏകദേശം 95 ശതമാനവും വൻതുകയുടെ ലോണുകളാണ് . 2007 മുതൽ 2013 വരെയുള്ള കാലയളവിനിടയിൽ 4,94,836 കോടി രൂപയാണ് ബാങ്കുകൾ കിട്ടാകടമായി എഴുതി ചേർത്തത് . സാമ്പത്തിക പ്രതിസന്ധിയും വളർച്ചാ നിരക്ക് കുറയുന്നതുമാണ് കിട്ടാകടങ്ങളുടെ നിരക്ക്കൂടുന്നതിനുള്ള കാരണം .


ഇന്ത്യൻ ക്രിക്കറ്റ് ടീം നായകൻ അനിൽ കുംബ്ലെയുടെ വിളിപ്പേരാണ് ജംബോ . എന്നാൽ ആ പേരിട്ടത് ആരാണെന്ന് അധികമാർക്കും അറിയാത്ത രഹസ്യവും . ഇന്ന് ട്വിറ്ററിൽ ആരാധകരുമായി സംവദിച്ച കുംബ്ലെ ആ രഹസ്യം തുറന്നു പറഞ്ഞു . നവജ്യോത് സിംഗ് സിദ്ദുവാണ് തനിക്ക് ജംബോ എന്ന പേരിട്ടത് . ദില്ലി ഫിറോസ് ഷാ കോട്ലയിൽ നടന്ന ഇറാനി ട്രോഫി മത്സരത്തിനിടെ ആയിരുന്നു അത് . ഞാനെറിഞ്ഞ പന്ത് കുത്തിയ ഉയർന്നത് കണ്ടപ്പോൾ മിഡ് ഓണിൽ ഫീൽഡ് ചെയ്യുകയായിരുന്ന സിദ്ദു ജംബോ ജെറ്റ് പോലെയുണ്ടല്ലോ എന്ന് തമാശയായി പറഞ്ഞു . പിന്നീട് ലോപിച്ച് ജെറ്റ് പോയി ജംബോ മാത്രമായി . അതിനുശേഷം ടീം അംഗങ്ങളും എന്നെ ജംബോ എന്ന് വിളിക്കാൻ തുടങ്ങി . ക്രിക്കറ്റിലെന്നപോലെ ഫോട്ടോ ഗ്രാഫിയിലുള്ള തന്റെ താൽപര്യവും ആരാധകരുമായുള്ള സംവാദത്തിൽ കുംബ്ലെ തുറന്നു പറഞ്ഞു . ഇന്ത്യയുടെ വെസ്റ്റിൻഡീസ് പര്യടനത്തിൽ ക്യാമറയും കൈയിലുണ്ടാവുമെന്നും ഇന്ത്യയുടെ വിജയനിമിഷങ്ങൾ പകർത്താനാണിതെന്നും കുംബ്ലെ പറഞ്ഞു .


പാപ്പരത്ത നിയമ ഭേദഗതി ഓർഡിനൻസിന് രാഷ്ട്രപതിയുടെ അംഗീകാരം നൽകിയതോടെ ബാങ്കുകളിലെ വായ്പ തിരിച്ചടവിൽ വീഴ്ച വരുത്തുന്നവർക്ക് ഇനി ആസ്തികൾ വിറ്റ് രക്ഷപ്പെടാൻ കഴിയില്ല . നിയമം ലംഘിക്കുന്നവരിൽ നിന്ന് ഇനി മുതൽ രണ്ട് കോടി രൂപ വരെ പിഴ ഈടാക്കും . കിട്ടാക്കടം തിരിച്ച് പിടിക്കുന്നതിനുള്ള കേന്ദ്രസർക്കാർ ശ്രമങ്ങൾക്ക് ആശ്വാസകരമാകുന്ന തീരുമാനം . ബാങ്കുകളിലെ വായ്പ തിരിച്ചടവിൽ മനപൂർവം വീഴ്ച വരുത്തുന്നവർ ആസ്തികൾ വിറ്റ് രക്ഷപ്പെടുന്നത് തടയാനായി കേന്ദ്രസർക്കാർ കൊണ്ടുവന്ന പാപ്പരത്ത നിയമ ഭേദഗതിയിൽ രാഷ്ട്രപതി ഒപ്പുവച്ചത് . 2016ലെ ഇൻസോൾവൻസി ആൻഡ് ബാങ്ക്റപ്റ്റ്സി കോഡ് ഭേദഗതി ചെയ്യാനുള്ള ഓർഡിനൻസിലാണ് രാഷ്ട്രപതി ഒപ്പുവച്ചത് . വൻകിടക്കാരും കോർപ്പറേറ്റുകളും ബാങ്കുകളിൽ നിന്നെടുത്തുന്ന വൻതുകയുടെ വായ്പകൾ തിരിച്ചടയ്ക്കാതെ മുങ്ങുന്ന സാഹചര്യത്തിലാണ് പാപ്പരത്ത നിയമം സർക്കാർ കർശനമാക്കുന്നത് . ഭേദഗതി അനുസരിച്ച് നിഷ്ക്രിയ ആസ്തി വരുത്തിയ കമ്പനികൾ , വ്യക്തികൾ എന്നിവർ കടംവീട്ടാതെ ആസ്തികളുടെ ലേലത്തിന് ഒരുങ്ങിയാൽ സർക്കാരിന് തടയാനാകും . വിജയ് മല്യ ഉൾപ്പെടെയുള്ള പ്രമുഖർ വായ്പ തിരിച്ചടക്കാതെ ആസ്തികൾ വിറ്റ് വിദേശത്തേക്ക് മുങ്ങിയ സാഹചര്യം ആവർത്തിക്കാതിരിക്കാനാണ് നിയമ ഭേദഗതി . ഇത്തരക്കാർ സർക്കാർ വിലക്ക് മറികടന്നും ആസ്തികൾ വിൽക്കാൻ ശ്രമിച്ചാൽ ഇവരിൽ നിന്ന് ഒരു ലക്ഷം മുതൽ രണ്ട് കോടി വരെ സർക്കാരിന് പിഴയായി ഈടാക്കാം . കഴിഞ്ഞ ജൂണിലെ കണക്ക് അനുസരിച്ച് എട്ട് ലക്ഷം കോടി രൂപയോളമാണ് വൻകിടക്കാർ വരുത്തിയിരിക്കുന്ന കിട്ടാക്കടം .


എണ്ണത്തിൽ മലയാളസിനിമ റെക്കോർഡിട്ട വർഷമാണ് 2018 . പക്ഷേ എണ്ണത്തിലെ ഈ വലിപ്പം ഉള്ളടക്കത്തിലോ ട്രീറ്റ്മെന്റിലോ കൊണ്ടുവന്ന സിനിമകൾ വിരലിലെണ്ണാം . അനിൽ രാധാകൃഷ്ണൻ മേനോന്റെ ദിവാൻജിമൂല ഗ്രാൻപ്രി മുതൽ സത്യൻ അന്തിക്കാടിന്റെ ഞാൻ പ്രകാശൻ വരെ 156 ചിത്രങ്ങളാണ് മലയാളത്തിൽ ഇത്തവണ സെൻസറിംഗ് പൂർത്തിയാക്കിയത് . അതിൽ നിർമ്മാതാവിന്റെ കൈ പൊള്ളിക്കാതിരുന്ന സിനിമകൾ ഒൻപത് ശതമാനത്തിൽ താഴെ മാത്രം . ആകെയുള്ള ചിത്രങ്ങളിൽ 14 സിനിമകളാണ് വിജയങ്ങളെന്ന് ഉറപ്പിക്കാവുന്നവ . ഈ വർഷത്തെ ബോക്സ്ഓഫീസ് വിജയങ്ങൾ ( റിലീസ് ചെയ്ത ക്രമത്തിൽ ) 1 . ആദി പ്രണവ് മോഹൻലാലിന്റെ അരങ്ങേറ്റചിത്രം വലിയ കാത്തിരിപ്പിനൊടുവിലാണ് എത്തിയത് . പ്രണവിന്റെ പാർക്കൌർ പ്രകടനമായിരുന്നു ചിത്രത്തിന്റെ ഹൈലൈറ്റ് . റിലീസ്ദിനം മുതൽ പ്രേക്ഷകർ ഏറ്റെടുത്തു ചിത്രം . 2 . സുഡാനി ഫ്രം നൈജീരിയ കലാമൂല്യത്തോടൊപ്പം പ്രേക്ഷകപ്രീതിയും നേടിയെടുത്ത 2018ലെ അപൂർവ്വം സിനിമകളിലൊന്ന് . സക്കറിയ മുഹമ്മദ് എന്ന നവാഗതൻ ഒരുക്കിയ ചിത്രം എല്ലാത്തരം പ്രേക്ഷകരുടെയും പ്രിയം ആദ്യവാരം തന്നെ നേടിയെടുത്തു . 3 . പഞ്ചവർണ്ണതത്ത രമേശ് പിഷാരടിയുടെ കന്നി സംവിധാന സംരംഭം . ജയറാം വേറിട്ട ഗെറ്റപ്പിൽ എത്തിയ ചിത്രത്തിൽ കുഞ്ചാക്കോ ബോബനും മറ്റൊരു പ്രധാന കഥാപാത്രത്തെ അവതരിപ്പിച്ചു . തീയേറ്ററുകളിൽ പൊട്ടിച്ചിരി നിറച്ച ചിത്രം . 4 . അരവിന്ദന്റെ അതിഥികൾ മാണിക്യക്കല്ലിന് ശേഷം പ്രേക്ഷകപ്രീതി നേടിയ എം മോഹനൻ ചിത്രം . മൂകാംബിക ക്ഷേത്രത്തിന്റെ പശ്ചാത്തലത്തിൽ ഒരുക്കിയ ഫീൽ ഗുഡ് എന്റർടെയ്നർ കുടുംബപ്രേക്ഷകർ വിജയിപ്പിച്ചു . 5 . അബ്രഹാമിന്റെ സന്തതികൾ 2018ൽ മമ്മൂട്ടിയുടേതായി നാല് സിനിമകൾ വന്നതിൽ ഏക ഹിറ്റ് . സിനിമയിൽ ഏറെക്കാലത്തെ അനുഭവപരിചയമുള്ള ഷാജി പാടൂരിന്റെ ആദ്യ സംവിധാന സംരംഭം . ഹനീഫ് അദേനിയുടെ തിരക്കഥ . 6 . കൂടെ ബാംഗ്ലൂർ ഡെയ്സ് പുറത്തിറങ്ങി നാല് വർഷത്തിന് ശേഷം പ്രദർശനത്തിനെത്തിയ അഞ്ജലി മേനോൻ ചിത്രം . വിവാഹത്തിന് ശേഷമുള്ള നസ്രിയയുടെ തിരിച്ചുവരവ് കൂടിയായിരുന്നു കൂടെ . ബാംഗ്ലൂർ ഡെയ്സിനോ അഞ്ജലി തിരക്കഥ രചിച്ച ഉസ്താദ് ഹോട്ടലിനോ സമാനമായ വിജയമായില്ലെങ്കിലും നിർമ്മാതാവിന് കൈ പൊള്ളിയില്ല . പൃഥ്വിയുടെ വ്യത്യസ്ത വ്യത്യസ്ത കഥാപാത്രവും പൃഥ്വി - നസ്രിയ കോമ്പിനേഷനും ശ്രദ്ധിക്കപ്പെട്ടു . 7 . ഒരു പഴയ ബോംബ് കഥ ഷാഫിയുടെ സംവിധാനത്തിൽ തിരക്കഥാകൃത്ത് ബിബിൻ ജോർജ് നായകനായ ചിത്രം ഈ വർഷത്തെ സർപ്രൈസ് ഹിറ്റുകളിൽ ഒന്നാണ് . 8 . തീവണ്ടി ടൊവീനോ ചെയിൻ സ്മോക്കർ കഥാപാത്രത്തെ അവതരിപ്പിച്ച ചിത്രം വേഗത്തിൽ ജനപ്രീതി നേടി . ടൊവീനോയുടെ ഈ വർഷത്തെ വലിയ ഹിറ്റ് . 9 . വരത്തൻ ഇയ്യോബിന്റെ പുസ്തകത്തിന് ശേഷം ജനപ്രീതി നേടിയ അമൽ നീരദ് ചിത്രം . പ്രീ പബ്ലിസിറ്റി കുറച്ചുമാത്രം നൽകിയ ചിത്രത്തിന്റെ പേര് തന്നെ നിർമ്മാതാക്കൾ പുറത്തുവിട്ടത് റിലീസിന് മുൻപാണ് . 10 . ചാലക്കുടിക്കാരൻ ചങ്ങാതി കലാഭവൻ മണിയുടെ ജീവിതം പറഞ്ഞ വിനയൻ ചിത്രം സിനിമയുടെ പോസ്റ്ററിൽ പറയുന്നതുപോലെ ജനകീയ വിജയം നേടി . രാജാമണിയാണ് കലാഭവൻ മണിയായത് . 11 . കായംകുളം കൊച്ചുണ്ണി റിലീസിനോട് ചേർന്നുള്ള ആദ്യ ദിനങ്ങളിൽ സമ്മിശ്രാഭിപ്രായം നേടിയ ചിത്രം പക്ഷേ തീയേറ്ററുകളിൽ തുടർ വാരങ്ങളിൽ ആളെ കയറ്റി . കൊച്ചുണ്ണിയെ കാണാൻ കുടുംബപ്രേക്ഷകരെത്തി . നിവിൻ പോളിക്കും അതിഥി താരമായെത്തിയ മോഹൻലാലിനും കൈയടികൾ ലഭിച്ചു . 12 . ജോസഫ് ഈ വർഷത്തെ മറ്റൊരു സർപ്രൈസ് ഹിറ്റ് . ജോജു ജോർജിന്റെ കരിയറിലെ ഏറ്റവും ശ്രദ്ധേയ കഥാപാത്രത്തെ പ്രേക്ഷകരും ഏറ്റെടുത്തു . പത്മകുമാറിനും ബ്രേക്കായി ചിത്രം . 13 . ഒടിയൻ അമിത പ്രീ റിലീസ് പബ്ലിസിറ്റി റിലീസ് ദിനാഭിപ്രായത്തെ ദോഷകരമായി ബാധിച്ചെങ്കിലും പലരും പ്രവചിച്ചത് പോലെ ചിത്രം വീണില്ല . എന്ന് മാത്രമല്ല മറ്റ് ക്രിസ്മസ് റിലീസുകൾ എത്തിയിട്ടും ഹൌസ്ഫുൾ ഷോകൾ നേടി . ഇപ്പോഴും നിറഞ്ഞ സദസ്സിൽ പ്രദർശനം തുടരുന്ന ഒടിയൻ ഈ വർഷത്തെ വലിയ വിജയങ്ങൡ ഒന്നാവും . 14 . ഞാൻ പ്രകാശൻ സത്യൻ അന്തിക്കാട് - ശ്രീനിവാസൻ ടീം 16 വർഷങ്ങൾക്ക് ശേഷം ഒരുമിച്ചപ്പോൾ പ്രേക്ഷകർ ഒപ്പം നിന്നു . ഫഹദിന്റെ കഥാപാത്രവും പെർഫോമൻസുമായിരുന്നു ഹൈലൈറ്റ് .


പണം ലാഭിക്കുക എന്നത് ഇന്നത്തെ ജീവിതത്തിൽ അത്യവശ്യമായ കാര്യമാണ് . എന്നാൽ അത് ശ്രമകരവുമാണ് . ഇത്തരം അവസരത്തിലാണ് ഒരാൾക്ക് ഉപദേശം ലഭിക്കേണ്ടത് . ആ ഉപദേശം നിങ്ങളുടെ പോക്കറ്റിൽ നിന്ന് തന്നെ ലഭിച്ചാലോ , അതേ സ്മാർട്ട്ഫോണിലെ മണി സേവിംഗ് ടിപ്പ്സ് നൽകുന്ന ചില ആപ്പുകളെക്കുറിച്ചാണ് പറയുന്നത് . ഇത്തരത്തിൽ ഒരു ഉപയോക്താവിന് തീർത്തും ഗുണകരമായ മണി സേവിംഗ് ഉപദേശം നൽകുന്ന 4 ആപ്പുകളെ പരിചയപ്പെടാം . ടിപ്പ് യൂവർസെൽഫ് ക്യൂപറ്റിൽ നിങ്ങളുടെ ലക്ഷ്യങ്ങൾ സെറ്റ് ചെയ്ത് ഏതെല്ലാം തരത്തിൽ പണം ലാഭിക്കാം എന്നതാണ് ഈ ആപ്പിൻറെ പ്രയോജനം , ലോങ്ങ് ടൈം പ്ലാനുകൾ ഉള്ളവർക്ക് ഉപകാരപ്രഥമാണ് ഈ ആപ്പ് . ആൻഡ്രോയ്ഡിലും , ഐഒഎസിലും ഈ ആപ്പ് ലഭിക്കും . മണിവൈസ് പണത്തിൻറെ ഒഴുക്ക് നിരീക്ഷിക്കാനും , ഒപ്പം ചെറിയ ബഡ്ജറ്റുകൾ ഉണ്ടാക്കാനും ഈ ആപ്പ് ഉപകരിക്കും . ആൻഡ്രോയ്ഡിലും ഐഒഎസിലും ഈ ആപ്പ് ലഭ്യമാണ് . ഡിജിറ്റ് പണം ലാഭിക്കാനുള്ള എളുപ്പവഴിയെന്നാണ് ഈ ആപ്പിനെ ഇതിൻറെ നിർമ്മാതാക്കൾ വിശേഷിപ്പിക്കുന്നത് . നിങ്ങളുടെ ചിലവ് ചെയ്യാനുള്ള പരിധി നിങ്ങളെ ഓർമ്മിപ്പിക്കും എന്നത് തന്നെയാണ് ഈ ആപ്പിൻറെ പ്രത്യേകത . ആൻഡ്രോയ്ഡിലും ഐഒഎസിലും ഈ ആപ്പ് ലഭ്യമാണ് .


ഇൻറർകോണ്ടിനൻറൽ കപ്പിൽ ന്യൂസിലൻറിനോട് പരാജയം രുചിച്ചതിൽ പ്രതികരണവുമായി ഇന്ത്യൻ ടീം പരിശീലകൻ സ്റ്റീഫൻ കോൺസ്റ്റെൻറെെൻ . വ്യക്തിപരമായി വരുത്തിയ പിഴവുകളാണ് ടീമിന് വിനയായതെന്നാണ് അദ്ദേഹം പറയുന്നത് . ഒരു ഗോളിന് മുന്നിലെത്തിയിട്ടും ആതിഥേയരായ ഇന്ത്യയെ കിവികൾ രണ്ടു ഗോൾ തിരിച്ചടിച്ചാണ് പിന്നിലാക്കിയത് . സുനിൽ ഛേത്രിയുടെ നേതൃത്വത്തിൽ ചെെനീസ് തായ്പെയിനെ എതിരില്ലാത്ത അഞ്ചു ഗോളുകൾക്കും കെനിയയെ മൂന്നു ഗോളുകൾക്കും തകർത്ത ആത്മവിശ്വാസമുമായി ഇറങ്ങിയ ഇന്ത്യയ്ക്ക് പക്ഷേ കളത്തിൽ അടിപതറുകയായിരുന്നു . യുവ താരങ്ങൾ അടങ്ങിയ മികച്ച സംഘമായിരുന്നു അവരുടേത് . നമ്മൾ ചില തെറ്റുകൾ വരുത്തി . കഴിഞ്ഞ രണ്ടു കളികൾ തുടങ്ങാൻ സാധിച്ചതു പോലെ പറ്റിയുമില്ല . ആദ്യം സ്കോർ ചെയ്തെങ്കിലും പിന്നീട് രണ്ട് തടുക്കാൻ വലിയ ബുദ്ധിമുട്ടില്ലാത്ത ഗോളുകളാണ് വഴങ്ങിയത് . വ്യക്തിപരമായ വരുത്തിയ തെറ്റുകൾ ടീമിനെ ബാധിച്ചെന്നും കോൺസ്റ്റെൻറെെൻ പറഞ്ഞു . ടീമിൻറെ മുന്നോട്ടുള്ള യാത്രകളുടെ ഭാഗമാണിത് . എപ്പോഴും 3 - 0 എന്ന സ്കോറിന് ജയിക്കാനാവില്ല . വിജയം കണ്ട കളിയിൽ നിന്ന് ഏഴ് മാറ്റങ്ങൾ വരുത്തിയത് ആവശ്യമായത് കൊണ്ടാണ് . ഏഷ്യൻ കപ്പിനുള്ള മുന്നൊരുക്കമെന്ന നിലയിലാണ് ടൂർണമെൻറിൽ കളിക്കുന്നത് . അതിനാൽ എപ്പോഴും ടീമിനെ ഉടച്ചു വാർത്തുകൊണ്ടിരിക്കും . പക്ഷേ , വിചാരിച്ച ഫലം നമ്മുക്ക് ലഭിച്ചില്ല . യുവതാരങ്ങൾക്ക് അവസരം ലഭിക്കുന്നതാണ് പ്രധാനപ്പെട്ട കാര്യം . 11 സന്ദേശ് ജിങ്കന്മാരെയും 11 സുനിൽ ഛേത്രിമാരെയും 11 അനിരുദ്ധ് ഥാപ്പമാരയെും നമുക്ക് ലഭിക്കില്ല . താരങ്ങളെ കണ്ടെത്താനുള്ള ശ്രമങ്ങളാണ് ഈ കളികളിലൂടെ നടത്തുന്നത് . എന്നാൽ , അവസരം ലഭിച്ചിട്ടും ചില താരങ്ങൾക്ക് ന്യൂസിലൻറിനെതിരെ മികച്ച പ്രകടനം നടത്താൻ സാധിച്ചില്ല . വമ്പൻ തോൽവി വഴങ്ങിയില്ലെങ്കിൽ ടൂർണമെൻറിൻറെ ഫെെനലിൽ എത്താമെന്ന ബോധ്യമുണ്ടായിരുന്നു . ഇത് ലോകത്തിൻറെ അവസാനമൊന്നുമല്ല . ആദ്യ രണ്ടു കളികളിലെ പ്രകടനത്തോടെ നമ്മൾ കലാശ പോരാട്ടത്തിന് യോഗ്യത നേടി കഴിഞ്ഞു . ജെജെയ്ക്കും ഛേത്രിക്കും ഹോലിചരൺ നസ്രിക്കും അനസിനും സന്ദേശിനും ആദ്യ രണ്ടു മത്സരങ്ങൾക്ക് ശേഷം വിശ്രമം അനുവദിക്കണ്ടതാണ് . എന്നാൽ , എല്ലാവർക്കുമറിയാം എന്തു കൊണ്ടാണ് ഛേത്രിയെ കളിപ്പിക്കുന്നതെന്ന് . ടീമിൽ സ്ഥാനം ഉറപ്പിക്കാനുള്ള അവസരങ്ങൾ സൃഷ്ടിക്കുകയായിരുന്നു ടീം അഴിച്ചു പണിയുടെ ലക്ഷ്യം . ചിലർ അത് ഉപയോഗിച്ചപ്പോൾ ചിലർക്ക് സാധിച്ചില്ലെന്നും അദ്ദേഹം പറഞ്ഞു . തങ്ങളുടെ ടീമിൻറെ പ്രകടനത്തിൽ സന്തുഷ്ടരാണെന്നാണ് കിവി കോച്ച് ഫ്രിട്ട്സ് ഷിമിഡ് പ്രതികരിച്ചത് .


ദിലീപിനെ പിന്തുണയ്ക്കുന്നു എന്ന പേരിൽ സോഷ്യൽ മീഡിയയിൽ നടക്കുന്ന പ്രചരണത്തിനെതിരെ നടി റിമ കല്ലിങ്കൽ . ഇത്തരം പ്രചരണങ്ങളിലൂടെ ദിലീപ് തന്നെയാണ് നടിയെ ആക്രമിച്ചത് എന്നുറപ്പിക്കുകയാണ് ഇവർ . നല്ലവനൊപ്പെം എന്ന ഹാഷ് ടാഗോടെ റിമ എഴുതിയ കുറിപ്പിൽ താരങ്ങളുടെ ആരാധകരെ നടി വിമർശിക്കുന്നുണ്ട് . ഇത്തരം ആളുകൾ പുരുഷൻമാർക്കാകെ അപമാനമാണെന്നും റിമ ഫേസ് ബുക്ക് പോസ്റ്റിൽ കുറിക്കുന്നു . റിമയുടെ ഫേസ് ബുക്ക് പോസ്റ്റ് തനിക്ക് ചുറ്റും നടക്കുന്ന കാര്യങ്ങളെ കുറിച്ച് കൃത്യമായി കേൾക്കുകയും അറിയുകയും ചെയ്യുന്ന , ഫെബ്രുവരി 17 ന് ക്രൂരമായി പീഡിപ്പിക്കപ്പെട്ട എൻറെ സഹൃത്ത് എനിക്ക് ഒരു എഫ് ബി പോസ്റ്റിൻറെ സ്ക്രീൻ ഷോട്ട് അയച്ചു തന്നു . ഈ ലോകത്തിലെ എല്ലാ പുരുഷൻമാരും ഒരു പോലെ അല്ലെന്നും , നല്ലവരായ പുരുഷൻമാരുടെ ഒപ്പം നമ്മൾ നിൽക്കണം എന്നും അവളോട് പറയണ്ട കടമ എനിക്കുണ്ട് . അവരെ രക്ഷിക്കേണ്ട സമയമിതാണ് . പുലിമുരുകൻ എന്ന സിനിമയുടെ റിവ്യു എഴുതിയ സ്ത്രീക്ക് മേൽ മോശം വാക്കുകൾ എഴുതി മോഹൻ ലാലിനും പുരുഷൻമാർക്ക് തന്നെയും നാണക്കേട് ഉണ്ടാക്കിയവരിൽ നിന്ന് യഥാർത്ഥ പുരുഷൻമാരെ രക്ഷിക്കേണ്ട സമയം ഇതാണ് . ഫേസ്ബുക്ക് ലൈവിൽ വന്ന് ലിച്ചിയെ കരയിച്ച് മമ്മൂട്ടിക്കും പുരുഷൻമാർക്കും നാണക്കേടുണ്ടാക്കിയവരിൽ നിന്ന് യഥാർത്ഥ പുരുഷൻമാരെ രക്ഷിക്കേണ്ട സമയം ഇതാണ് . ദിലീപ് തന്നെയാണ് ക്വട്ടേഷൻ നൽകിയതെന്നും ഇനിയും അദ്ദേഹത്തിന് കൂടുതൽ ചെയ്യാൻ സാധിക്കുമെന്നും കരുതുന്നവരിൽ നിന്ന് നമ്മുടെ യഥാർത്ഥ പുരുഷൻമാരെ സംരക്ഷിക്കുക . ഹീറോയിസവും , ആണത്തവും ഇതൊക്കെയാണെന്ന് വിശ്വസിക്കുന്നതിന് മുൻപ് നമ്മുടെ യുവതലമുറയെ രക്ഷിക്കക . ജയിലിന് പുറത്ത് മധുരം വിതരണം ചെയ്തവരും ഇത്തരം പോസ്റ്റുകൾ കോപ്പി പേസ്റ്റ് ചെയ്യുന്നവരുമല്ല യഥാർത്ഥ പുരുഷൻമാരെന്ന് ഒരു സമൂഹം എന്ന നിലയ്ക്ക് നമ്മൾ എൻറെ സുഹൃത്തിനോടും ലോകത്തിനോടും പറയണം .


മലയാളത്തിലെ യുവ നടൻമാരിൽ ശ്രദ്ധേയ സാന്നിധ്യമാണ് സൌബിൻ ഷഹീർ . ചെറിയ വേഷങ്ങളിൽ നിന്ന് സുഡാനിയിലൂടെ നായകനായും സൌബിൻ കൈയ്യടി നേടിയിരുന്നു . സോഷ്യൽ മീഡിയയിലും സജീവ സാന്നിധ്യമാണ് താരം . ഹർത്താൽ ദിനത്തിൽ സൌബിൻ പങ്കുവച്ച വീഡിയോ ഇപ്പോൾ ഇൻസ്റ്റഗ്രാമിൽ വൈറലാണ് . കൊച്ചി നഗരത്തിലൂടെ കൈവിട്ട് സൈക്കിൾ സവാരി നടത്തുന്ന വീഡിയോ ആണ് യുവ നടൻ പങ്കുവച്ചത് . മുഖം കാണിക്കാതെയുള്ള വീഡിയോയിൽ നിഴലിലൂടെയാണ് സൌബിൻ പ്രത്യക്ഷപ്പെടുന്നത് . ഹർത്താൽ ദിനത്തിലെ സൈക്കിൾ സവാരിയെ അഭിനന്ദിച്ച് നിരവധിപേർ രംഗത്തെത്തിയിട്ടുണ്ട് . ഒപ്പം തന്നെ കൈവിട്ട കളി വേണ്ടെന്ന് പറയുന്നവരുമുണ്ട് . നേരത്തെയും സൈക്കിൾ സവാരിയിലെ പ്രാഗത്ഭ്യം സൌബിൻ കാട്ടിയിട്ടുണ്ട് .


ഒരു ഇന്ത്യൻ പ്രണയകഥയ്ക്ക് ശേഷം ഫഹദ് ഫാസിലിനെ നായകനാക്കി സത്യൻ അന്തിക്കാട് സംവിധാനം ചെയ്യുന്ന ചിത്രം മറ്റൊരു പ്രത്യേകതകൊണ്ട് കൂടിയായിരുന്നു വാർത്തകളിൽ ഇടം പിടിച്ചത് . തൻറെ ഒട്ടേറെ ഹിറ്റ് സിനിമകൾക്ക് രചന നിർവ്വഹിച്ച ശ്രീനിവാസനുമായി പതിനാറ് വർഷങ്ങൾക്ക് ശേഷം സത്യൻ അന്തിക്കാട് ഒത്തുചേരുന്നുവെന്നായിരുന്നു അത് . ഇപ്പോഴിതാ ചിത്രീകരണം ആരംഭിച്ച ദിവസം തൻറെ ഒരു പതിവ് തെറ്റിച്ചിരിക്കുകയാണ് സത്യൻ അന്തിക്കാട് . സത്യൻ അന്തിക്കാട് സിനിമകളുടെ പേരുകൾ പോലെ കൌതുകമുണർത്തുന്നവയായിരുന്നു അവയുടെ പ്രഖ്യാപനവും . മിക്കപ്പോഴും ചിത്രീകരണത്തിൻറെ അവസാനഘട്ടത്തിലോ റിലീസിന് തൊട്ടുമുൻപോ ഒക്കെയാവും അദ്ദേഹം തൻറെ സിനിമകളുടെ പേരുകൾ പ്രഖ്യാപിക്കുന്നത് . എന്നാൽ ഇപ്പോഴിതാ പുതിയ ചിത്രത്തിൻറെ ഷൂട്ടിംഗ് ആരംഭിച്ച ദിവസം തന്നെ പേര് പ്രഖ്യാപിച്ചിരിക്കുകയാണ് അദ്ദേഹം . പ്രകാശൻ എന്ന തൻറെ പേര് പി . ആർ . ആകാശ് എന്ന് മാറ്റാൻ ഗസറ്റിൽ പരസ്യം കൊടുത്തയാളാണ് ഫഹദിൻറെ കഥാപാത്രം . ചിത്രത്തിൻറെ പേര് ' ഞാൻ പ്രകാശൻ ' എന്നാണെന്ന് സത്യൻ അന്തിക്കാട് പറയുന്നു . നേരത്തേ ' മലയാളി ' എന്ന് പേരിടാൻ ആലോചിച്ചിരുന്ന പ്രോജക്ട് ആണിത് . പേരിന് ഫിലിം ചേംബറിൻറെ അനുവാദവും ലഭിച്ചിരുന്നു . എന്നാൽ ഇതേപേരിൽ മുൻപ് ഒരു സിനിമ ഇറങ്ങിയിരുന്നുവെന്ന് പിന്നാലെ അറിഞ്ഞതിനാൽ ആ പേര് മാറ്റുകയായിരുന്നു . സത്യൻ അന്തിക്കാടിൻറെ കുറിപ്പ് പ്രകാശനും സലോമിയും ഗോപാൽജിയുമൊക്കെ ഇത്രയും ദിവസം മനസ്സിലും കടലാസ്സിലും മാത്രമായിരുന്നു . ഇന്നു മുതൽ അവർക്ക് ജീവൻ വെച്ചു തുടങ്ങുകയാണ് . എസ് കുമാറിന്റെ ക്യാമറയ്ക്ക് മുന്നിൽ പ്രകാശനായി ഫഹദ് ഫാസിലും സലോമിയായി നിഖില വിമലും ഗോപാൽജിയായി ശ്രീനിവാസനും വന്നു . പ്രകാശനാണ് ഈ കഥയുടെ ജീവൻ . നമുക്ക് ചുറ്റും നമ്മൾ എന്നും കാണുന്ന ഒരു ടിപ്പിക്കൽ മലയാളി യുവാവ് . ഗസറ്റിൽ പരസ്യം ചെയ്ത് പ്രകാശൻ തന്റെ പേര് ' പി . ആർ . ആകാശ് ' എന്ന് പരിഷ്കരിച്ചിരുന്നു . ഞങ്ങൾ പക്ഷേ ഗസറ്റിനെയൊന്നും ആശ്രയിക്കുന്നില്ല . സിനിമയ്ക്ക് " ഞാൻ പ്രകാശൻ " എന്ന് പേരിടുന്നു . ഫുൾ മൂൺ സിനിമയുടെ ബാനറിൽ സേതു മണ്ണാർക്കാട് നിർമ്മിക്കുന്ന ഈ ചിത്രത്തിലെ രംഗങ്ങൾ ഇനി ക്യാമറയിൽ പതിഞ്ഞു തുടങ്ങുകയാണ് . പതിനാറ് വർഷങ്ങൾക്ക് ശേഷം ശ്രീനിവാസന്റെ തിരക്കഥയിൽ ഒരു സിനിമയൊരുക്കാൻ കഴിയുന്നു എന്നതാണ് എന്റെ ഏറ്റവും വലിയ സന്തോഷം . ഒപ്പം ഫഹദ് ഫാസിൽ എന്ന അനുഗ്രഹീത നടന്റെ സാന്നിദ്ധ്യവും .


ഏറെ വിവാദങ്ങൾക്കൊടുവിലാണ് സനൽ കുമാർ ശശിധരൻ സംവിധാനം ചെയ്ത എസ് ദുർഗ എന്ന സിനിമയ്ക്ക് ഗോവ അന്താരാഷ്ട്ര ചലച്ചിത്ര മേളയിൽ പ്രദർശിപ്പിക്കാൻ ഹൈക്കോടതിയുടെ അനുമതി ലഭിച്ചത് . സംവിധായകൻ സമർപ്പിച്ച ഹർജിയിലാണ് ഉത്തരവ് . ചിത്രത്തിന് നേരിടേണ്ടി വന്ന പ്രതിസന്ധികളെ കുറിച്ച് ഗോവ ചലച്ചിത്രോത്സവ വേദിയിൽ നിന്നും നായകൻ കണ്ണൻ നായർ സംസാരിക്കുന്നു . ഈ വിഷയത്തിൽ അദ്ദേഹത്തിൻറെ ആദ്യ പ്രതികരണമാണിത് . ഹണി ആർ കെയുമായി സംസാരിക്കുന്നു . കണ്ണൻ നായർക്കൊപ്പമുള്ള ഏഷ്യാനെറ്റ് ന്യൂസ് ഓൺലൈനിൻറെ ഫേസ്ബുക്ക് ലൈവ് കാണാം . കോടതി വിധിയിൽ സന്തോഷം തോന്നുന്നു . ആവിഷ്കാര സ്വാതന്ത്ര്യത്തിന് വേണ്ടി ശ്രമിച്ച എല്ലാവരുടെയും വിജയമായി ഈ വിധിയെ കാണുന്നുവെന്ന് ചിത്രത്തിലെ നായൻ കണ്ണൻ നായർ പറഞ്ഞു . ഇതിന് വേണ്ടി പ്രതികരിച്ച എല്ലാവർക്കും നന്ദി അറിയിക്കുന്നു . വിധിയുടെ പകർപ്പ് കിട്ടിയതിന് ശേഷം സംഘാടകരുമായി ചർച്ച ചെയ്തിട്ടായിരിക്കും ചിത്രം സിനിമാ മേളയിൽ പ്രദർശിപ്പിക്കുന്നത് . എപ്പോഴാണ് ചിത്രം പ്രദർശിപ്പിക്കുന്നതെന്ന് വ്യക്തമായിട്ടില്ലയെന്നും അദ്ദേഹം വ്യക്തമാക്കി . 13 അംഗ ജൂറിയിൽ 9 പേർ നടപടിക്കെതിരെ രംഗത്ത് എത്തിയിരുന്നു . സാധാരണ ഒരു ഡെലിഗേറ്റ് ആയിട്ടാണ് ഗോവൻ സിനിമാ മേളയ്ക്ക് എത്തിയത് ഇനി എസ് ദുർഗയുടെ ആളായിട്ട് തന്നെ ഉണ്ടാവും വരും ദിവസങ്ങളിൽ സിനിമയുടെ മറ്റ് അണിയറ പ്രവർത്തകരും എത്തുമെന്നും കണ്ണൻ നായർ പറഞ്ഞു .


മഴക്കെടുതിയിൽ ദുരിതമനുഭവിക്കുകയാണ് കേരള ജനത . പ്രളയത്തിൽ അകപ്പെട്ടവർക്ക് സഹായമെത്തിക്കാൻ വലിയ പരിശ്രമങ്ങളിലാണ് ഏവരും . ഇതിനായി മഞ്ഞപ്പട ആരാധകരോട് സഹായം ആവശ്യപ്പെട്ടിരിക്കുകയാണ് കേരള ബ്ലാസ്റ്റേഴ്സ് നായകൻ സന്ദേശ് ജിംഗാൻ . നേരത്തെ പരിശീലകൻ ഡേവിഡ് ജെയിംസും സൂപ്പർ താരം സികെ വിനീതും ഇക്കാര്യം ആരാധകരോട് ആവശ്യപ്പെട്ടിരുന്നു . ദുരന്തബാധിതർക്ക് സഹായമെത്തിക്കാൻ ഏവരും ഒന്നിക്കണമെന്ന് ജിംഗാൻ കേരള ബ്ലാസ്റ്റേഴ്സിൻറെ സമൂഹമാധ്യമങ്ങളിലൂടെ ആവശ്യപ്പെട്ടു . പ്രതീക്ഷ കൈവിടാതെ ധൈര്യത്തോടെയിരിക്കുക . എല്ലാവരും രക്ഷാപ്രവർത്തകരുടെയും അധികാരികളുടെയും നിർദേശങ്ങൾ അനുസരിക്കുക . ഭക്ഷണം , വസ്ത്രങ്ങൾ , താമസസൌകര്യം തുടങ്ങിയ അവശ്യസഹായങ്ങൾ ഒരുക്കാൻ ഏവരും ഒന്നിക്കുക - ജിംഗാൻ ആവശ്യപ്പെട്ടു .


പാകിസ് ഥാൻ നടി മഹിറാഖാ ൻറെ വിവാദ ചിത്രം ‘വെർണ’ക്കെതിരായ വിലക്കിൽ പ്രതിഷേധവുമായി ബോളിവുഡ് സുന്ദരി ദീപിക പദുകോൺ . ദീപിക നായികയായ സ ഞ്ജ യ് ലീ ല ബ ൻ സാ ലി ചിത്രം ‘പത്മാവതി’ വിവാദങ്ങളിൽ അകപ്പെട്ടതിന് പിന്നാലെയാണ് പാകിസ് ഥാനി താരത്തിനുണ്ടായ സമാന അനുഭവത്തിൽ പിന്തുണയുമായി ഇന്ത്യൻ താരം എത്തിയത് . ബലാത്സംഗവുമായി ബന്ധപ്പെട്ട പ്രശ് നം പ്രമേയമാകുന്ന ചിത്രമാണ് വെർണ . സിനിമയുടെ ശക് തി അറിയാത്തവരാണ് ഒരു ചെറിയ വിഭാഗമെന്നായിരുന്നു ദീപികയുടെ പ്രതികരണം . അതേസമയം പത്മാവതിക്ക് പ്രദർശനാനുമതി നൽകും മുമ്പ് ചിത്രത്തിനെതിരെ ഉയരുന്ന പൊതു കാഴ്ചപ്പാടും വിയോജിപ്പും കൂടി പരിഗണിക്കണമെന്നാവശ്യപ്പെട്ട് ഉത്തർപ്രദേശ് സർക്കാർ കേന്ദ്ര വാർത്താ വിതരണ പ്രക്ഷേപണ മന്ത്രാലയത്തിന് കത്തയച്ചു . രജ് പുത് സേന ഉൾപ്പെടെയുള്ള വിഭാഗങ്ങളിൽ നിന്നാണ് പതമാവതിക്കെതിരെ എതിർപ്പുയരുന്നത് . ചരിത്രത്തെ വളച്ചൊടിക്കുന്നുവെന്നാരോപിച്ചാണ് എതിർപ്പ് . ദീപിക പദുക്കോൺ , രൺവീർ സിംഗ് , ഷാഹിദ് കപൂർ തുടങ്ങിയവരാണ് ചിത്രത്തിലെ അഭിനേതാക്കൾ . അലാവുദ്ദീൻ ഖിൽജിക്ക് ചിറ്റോർ രാജകുമാരിയായ പദ്മാവതിയോട് തോന്നുന്ന പ്രണയമാണ് ചിത്രത്തിൻറെ ഇതിവൃത്തം . ഡിസംബർ ഒന്നിനാണ് ചിത്രത്തിൻറെ റിലീസ് നിശ്ചയിച്ചിരിക്കുന്നത് .


ലോക അത്ലറ്റിക് ചാംപ്യൻഷിപ്പിൽ നാടകീയ രംഗങ്ങൾ . 200 മീറ്ററിൽ ഒറ്റയ്ക്കോടിയ ബോട്സ്വാന താരം ഐസക്ക് മക്വാല ഫൈനലിലേക്ക് മുന്നേറി . ഇതോടെ ഇന്ന് രാത്രി നീകെർക്കുമായുള്ള സൂപ്പർ ഫൈനലിന് കളമൊരുങ്ങി . രാജ്യാന്തര അത്ലറ്റിക് ഫെഡറേഷന്റെ അഹന്തയ്ക്കേറ്റ അടിയായി മക്വാലയുടെ ഫൈനൽ പ്രവേശം . ഭക്ഷ്യവിഷബാധയെത്തുടർന്ന് അണുബാധയേറ്റ മക്വാല ട്രാക്കിലിറങ്ങിയാൽ രോഗം പകരുമെന്ന് പറഞ്ഞ് മക്വാലയെ ഉറച്ച മെഡൽ പ്രതീക്ഷയായിരുന്ന 400 മീറ്ററിൽ മത്സരിക്കുന്നതിൽ നിന്ന് സംഘാടകർ വിലക്കിയിരുന്നു . എന്നാൽ 400 മീറ്ററിൽ സുവർണ പ്രതീക്ഷയോടെ വാം അപ്പ് മേഖലയിലെത്തിയ മക്വാലയെ സുരക്ഷാ ഉദ്യോഗസ്ഥർ ബലം പ്രയോഗിച്ച് പിടിച്ചുമാറ്റുന്നത് തുടർച്ചയായി സംപ്രേഷണം ചെയ്ത ബിബിസി താരത്തിന് അനുകൂലമായി ശക്തമായ നിലപാടെടുത്തു . ഇതിന് പരിന്നാലെ നീകെർക്കിന്റെ ജയം ഉറപ്പാക്കാനുള്ള ഗൂഢാലോചനയാണിതെന്ന് ഇതിഹാസ താരം മൈക്കൽ ജോൺസൺ തുറന്നടിക്കുകയും ചെയ്തു . ഇതിനെത്തുടർന്നാണ് മുൻനിലപാട് വിഴുങ്ങി മക്വാലയ്ക്ക് 200 മീറ്ററിൽ ലൈഫ് ലൈൻ നൽകാൻ സംഘാടകർ തയാറായത് . പക്ഷെ 200 മീറ്റർ സെമിയിൽ ഒറ്റയ്ക്കോടി സെമിയിലെത്തണമെന്നായിരുന്നു സംഘാടകരുടെ നിർദേശം . ഇതിനായി മക്വാലയ്ക്ക് നൽകിയ ലക്ഷ്യം 20.53 സെക്കൻഡ് സമയമായിരുന്നു . എന്നാൽ 20.2 സെക്കൻഡിൽ മക്വാല ഫിനിഷിംഗ് ലൈൻ തൊട്ട് പുഷ് അപ് എടുത്തപ്പോൾ നേരെ നിൽക്കാനുള്ള ആരോഗ്യം പോലും താരത്തിനില്ലെന്ന് വാദിച്ച സംഘാടകർ തലകുനിച്ചു . രണ്ട് മണിക്കൂറിനിപ്പുറം സെമിയിലിറങ്ങിയപ്പോൾ മക്വാലയെ വെട്ടാൻ സംഘാടകർ അടുത്ത തന്ത്രം മെനഞ്ഞു . മഴയിൽ നനഞ്ഞു കുതിർന്ന ട്രാക്കിലോടാനുള്ള വെല്ലുവിളി ചങ്കുറുപ്പോടെ നേരിട്ട മക്വാല അമേരിക്കൻ താരം ഇഷിയാ യംഗിന് ( 20.12 ) തൊട്ടുപിന്നിൽ ഫിനിഷ് ചെയ്ത് ( 20.14 ) ഫൈനൽ ബർത്തുറപ്പിച്ചു .


പൃഥ്വിരാജ് ബ്ലെസി ചിത്രം ആടുജീവിതം ഉപേക്ഷിക്കുന്നതായി റിപ്പോർട്ട് . ബെന്യാമൻറെ പ്രശസ്ത നോവൽ അടിസ്ഥാനമാക്കി ബ്ലെസി സംവിധാനം ചെയ്യുന്ന ചിത്രം 2017 മദ്ധ്യത്തോടെ അരംഭിക്കാൻ ഇരുന്നതായിരുന്നു . എന്നാൽ പൃഥ്വിരാജിൻറെ തിരക്കേറിയ ഷെഡ്യൂൾ കാരണം ഈ പ്രോജക്ട് ഇത്തരത്തിൽ മുന്നോട്ട് പോകില്ലെന്നും തൽക്കാലത്തേക്ക് ഉപേക്ഷിക്കുകയാണെന്നുമാണ് ടൈംസ് ഓഫ് ഇന്ത്യ റിപ്പോർട്ട് ചെയ്യുന്നത് . ചിത്രം പൂർണ്ണമായി ഉപേക്ഷിച്ചതായി ചില മലയാളം സിനിമ സൈറ്റുകളും റിപ്പോർട്ട് ചെയ്യുന്നുണ്ട് . ചിത്രത്തിലെ നായക കഥാപാത്രമായ നജീബ് അഹമ്മദിന് ഏറെ ശാരീരിക മാറ്റങ്ങൾ വേണ്ട ഒരു കഥാപാത്രമാണ് . അതിനായി കൂടുതൽ സമയം നീക്കിവയ്ക്കേണ്ടിവരും . എന്നാൽ ഇപ്പോഴത്തെ തിരക്കേറിയ ഷെഡ്യൂളിൽ പൃഥ്വിക്ക് അത് അസാധ്യമായതോടെയാണ് ചിത്രം ഉപേക്ഷിക്കാൻ തീരുമാനിച്ചത് എന്നാണ് ചില ഓൺലൈൻ സിനിമ പോർട്ടലുകളിലെ വാർത്ത . പൃഥ്വിരാജ് ഇപ്പോൾ റോഷ്നി ദിനകർ സംവിധാനം ചെയ്യുന്ന മൈ സ്റ്റോറിയിൽ അഭിനയിക്കുകയാണ് . അതിന് ശേഷം വിമാനത്തിൻറെ രണ്ടാം ഷെഡ്യൂൾ പൂർത്തിയാക്കും . പിന്നീട് ആദം ജോൺ എന്ന ചിത്രവും ചെയ്യുന്നുണ്ട് പൃഥ്വി . ആർഎസ് വിമലിൻറെ മെഗ ബഡ്ജറ്റ് ചിത്രം കർണ്ണനും ഈ വർഷം തന്നെ ചെയ്യും എന്നാണ് റിപ്പോർട്ട് . തുടർന്ന് പൃഥ്വി തൻറെ ആദ്യ സംവിധാന സംരംഭത്തിലേക്ക് കടക്കും എന്നാണ് റിപ്പോർട്ട് . മോഹൻലാൽ നായകനാകുന്ന ലൂസിഫറാണ് മലയാളത്തിൻറെ യംഗ് സൂപ്പർസ്റ്റാറിൻറെ ആദ്യ സംവിധാന സംരംഭം . ആൻറണി പെരുമ്പാവൂർ നിർമ്മിക്കുന്ന ചിത്രത്തിൻറെ രചന മുരളി ഗോപിയാണ് .


ഇന്ത്യൻ സ്ക്രീനിൽ ഈ വർഷത്തെ ഏറ്റവും വലിയ ആദ്യദിന കളക്ഷൻ സഞ്ജുവിൻറെ പേരിലായിരുന്നു . സഞ്ജയ് ദത്തിൻറെ ജീവിതകഥ പറയുന്നു രാജ്കുമാർ ഹിറാനി ചിത്രം . ഇക്കഴിഞ്ഞ വെള്ളിയാഴ്ച തീയേറ്ററുകളിലെത്തിയ ചിത്രം ആദ്യദിനം മാത്രം നേടിയത് 34.75 കോടിയായിരുന്നു . കളക്ഷനിലെ ഈ ഞെട്ടിക്കൽ റിലീസ് ദിനം കൊണ്ട് അവസാനിക്കുന്നതല്ല എന്നാണ് ആദ്യ വാരാന്ത്യത്തിൽ ചിത്രം ബോൿസ്ഓഫീസിൽ നേടിയ തുക സൂചിപ്പിക്കുന്നത് . വെള്ളി - 34.75 കോടി , ശനി - 38.60 കോടി , ഞായർ - 46.71 കോടി , തിങ്കൾ - 25.35 കോടി എന്നിങ്ങനെയാണ് സഞ്ജു ഇതുവരെ നേടിയ കളക്ഷൻ . എല്ലാംകൂടി കൂട്ടിയാൽ ആകെ 145.41 കോടി ! പലപ്പൊഴും ബോളിവുഡിലെ സൂപ്പർതാര ചിത്രങ്ങൾക്ക് പോലും അപ്രാപ്യമായ കളക്ഷനാണ് ഇത് . മുന്നാഭായ് എംബിബിഎസ് മുതൽ പികെ വരെ ചെയ്ത നാല് സിനിമകളും സൂപ്പർ ഹിറ്റുകളാക്കിയ സംവിധായകനാണ് രാജ്കുമാർ ഹിറാനി . സഞ്ജുവും ആ ഗണത്തിലേക്ക് എത്തുമെന്ന കാര്യത്തിൽ ട്രേഡ് അനലിസ്റ്റുകൾക്കൊന്നും തർക്കമില്ല . ഹിറാനിയുടെ കരിയറിലെ ഏറ്റവും വലിയ ഹിറ്റായ പികെയെ കളക്ഷനിൽ സഞ്ജു മറികടക്കുമോ എന്ന് മാത്രമാണ് ബോളിവുഡ് ഉറ്റുനോക്കുന്നത് .


കാർഷികാവശ്യങ്ങൾക്ക് ജലമെത്തിക്കാൻ കനാലുകൾക്ക് പകരം സ്റ്റീൽ പൈപ്പുകൾ ഉപയോഗിക്കുമെന്ന് കേന്ദ്രമന്ത്രി നിതിൻ ഗഡ്കരി . തന്നെ സന്ദർശിക്കാനെത്തിയ ആഫ്രിക്കൻ രാജ്യമായ മൊറോക്കയിൽ നിന്നുള്ള നയതന്ത്രസംഘവുമായുള്ള കൂടിക്കാഴ്ചയിലാണ് മന്ത്രി ഇക്കാര്യം അറിയിച്ചത് . ഇന്ത്യയുടെ ഒരു ഭാഗത്ത് ഒരുപാട് ജലമുണ്ടെങ്കിൽ മറ്റു ഭാഗങ്ങളിൽ ജലക്ഷാമം രൂക്ഷമാണ് . ജലവിതരണ - ഉപഭോഗരീതികളിലെ അശാസ്ത്രീയതയാണ് ഇതിനു കാരണം . ഈ സാഹചര്യത്തിൽ കനാലുകൾക്ക് പകരം സ്റ്റീൽ പൈപ്പുകൾ വഴി ജലവിതരണം നടത്താനാണ് ഞങ്ങളുടെ തീരുമാനം . ഇതു വഴി സ്ഥലമേറ്റെടുക്കാനുള്ള ചിലവ് കുറയ്ക്കാം - ഗഡ്കരി പറഞ്ഞു . പൈപ്പുകൾ വഴി ജലവിതരണം നടത്തുക വഴി വെള്ളം പാഴായി പോകുന്നത് തടയാൻ സാധിക്കും . വിതരണം ഇരട്ടിയാക്കാനും പറ്റും മന്ത്രി ചൂണ്ടിക്കാട്ടി . ജലവിഭവങ്ങളുടെ സംരക്ഷണത്തിനും ഉപഭോഗത്തിനും ഏറ്റവും നൂതനമായ മാർഗ്ഗങ്ങളാണ് തങ്ങൾ തേടുന്നതെന്ന് മൊറോക്കൻ സംഘത്തോടായി ഗഡ്കരി പറഞ്ഞു . ഡ്രിപ്പ് ഇറിഗേഷൻ ( തുള്ളി നനയ്ക്കൽ ) രീതി ഞങ്ങൾ വ്യാപിപ്പിച്ചു കൊണ്ടിരിക്കുകയാണ് . നന്ദീ സംയോജനമാണ് പരിഗണനയിലുള്ള മറ്റൊരു പദ്ധതി . ജലം ആവശ്യമുള്ളിടതെല്ലാം അത് കൊണ്ടെത്തിക്കുക എന്നതാണ് ഞങ്ങളുടെലക്ഷ്യം . ഉപരിതലഗതാഗതം , ഷിപ്പിംഗ് , ജലവിഭവം , ഗംഗ പുനരുദ്ധാരണം തുടങ്ങിയ വകുപ്പുകളുടെ മന്ത്രിയായ ഗഡ്കരി വ്യക്തമാക്കി .


ദേശീയ സീനിയർ ബാഡ്മിൻറൻ ചാമ്പ്യൻഷിപ്പിൽ പി . വി . സിന്ധുവിനെ പരാജയപ്പെടുത്തി സൈന നെഹ്വാളിന് കിരീടം . 21 - 17,27 - 25 എന്ന നേരിട്ട ഗെയിമുകൾക്കായിരുന്നു സൈനയുടെ വിജയം . ആദ്യ ഗെയിം ആധികാരികമായി സൈന നേടിയപ്പോൾ രണ്ടാം ഗെയിമിൽ പിവി സിന്ധു ശക്തമായി തിരിച്ചെത്തി . എന്നാൽ കടുത്ത പോരാട്ടത്തിനൊടുവിൽ സിന്ധു സൈനക്ക് മുന്നിൽ കീഴടങ്ങി . ഹൈദരാബാദുകാരിയായ സൈനയുടെ മൂന്നാം ദേശീയ കിരീടമാണിത് . ഇതോടെ ഇന്ത്യൻ താരറാണിമാരുടെ പോരാട്ടത്തിൽ സൈന 2 - 1ന് മുന്നിലെത്തി . ഫൈനലിന് മുമ്പ് ഓരോ കിരീടങ്ങളുമായി ഇരുവരും തുല്യത പാലിക്കുകയായിരുന്നു . ദില്ലിയിൽ ഇന്ത്യൻ ഓപ്പൺ സൂപ്പർ സീരിസിലാണ് സൈനയും സിന്ധുവും മുമ്പ് ഏറ്റുമുട്ടിയത് .


മലയാളികളായ ഫേസ്ബുക്ക് ഉപയോക്താക്കളുടെ ടൈംലൈനിൽ ' കുത്തിപ്പൊക്കിയ ' ചിത്രങ്ങളും പോസ്റ്റുകളും വ്യാപകമാവാൻ തുടങ്ങിയിട്ട് ഒരാഴ്ചയിലേറെയാവുന്നു . ഹോളിവുഡ് താരം വിൻ ഡീസലിൻറെ ഫോട്ടോകൾക്ക് സമാനമായി ഇവിടത്തെ താരങ്ങളുടെ മുൻകാല ചിത്രങ്ങളാണ് ആദ്യം ' കുത്തിപ്പൊക്കലി ' ന് വിധേയമായതെങ്കിൽ ഇപ്പോൾ സാധാരണക്കാരായ ഫേസ്ബുക്ക് ഉപയോക്താക്കളും പുതിയ ട്രെൻറിന് ' ഇര ' കളാണ് . സുഹൃത്തുക്കളുടെ പഴയ ചിത്രങ്ങളാൽ ടൈംലൈൻ നിറയുന്നതിനാൽ മറ്റ് പോസ്റ്റുകളോ വാർത്തകളോ എന്തിന് ട്രോളുകൾ പോലും പഴയതുപോലെ ലഭിക്കുന്നില്ലെന്ന് പരാതി ഉയരുന്നുണ്ട് . സാധാരണക്കാരുടെ മുൻകാല ചിത്രങ്ങളും പോസ്റ്റുകളുമൊക്കെ കൂടുതലായി ടൈംലൈനിൽ പ്രത്യക്ഷപ്പെട്ടുതുടങ്ങിയതോടെ സെലിബ്രിറ്റി ചിത്രങ്ങൾ ട്രോൾ പേജുകളിലേക്ക് കൂടുമാറിയിട്ടുണ്ട് . പൃഥ്വിരാജിൻറെയും മമ്മൂട്ടിയുടെയും ഫേസ്ബുക്ക് പേജുകളായിരുന്നു കുത്തിപ്പൊക്കൽ പരീക്ഷണങ്ങൾക്ക് ആദ്യം വേദിയായതെങ്കിൽ പിന്നീട് മറ്റ് താരങ്ങളിലേക്കും അതെത്തി . ടൊവീനോ , നിവിൻ പോളി , ഇന്ദ്രജിത്ത് , കുഞ്ചാക്കോ ബോബൻ , കാവ്യ മാധവൻ , അജു വർഗീസ് , സന്തോഷ് പണ്ഡിറ്റ് എന്നിങ്ങനെ നീണ്ടു ആ ലിസ്റ്റ് . കഴിഞ്ഞ 5 - 7 വർഷങ്ങളിലെ രൂപവ്യത്യാസമാണ് മിക്ക താരങ്ങളുടെയും പഴയ ചിത്രങ്ങളിൽ കൌതുകമുണർത്തിയതെങ്കിൽ മമ്മൂട്ടിയുടെ കാര്യത്തിൽ വ്യത്യാസമുണ്ടായിരുന്നു . പല ചിത്രങ്ങളുടെയും റിലീസിന് മുന്നോടിയായി അതിൻറെ സ്റ്റില്ലുകൾക്കൊപ്പം മമ്മൂട്ടി ഇട്ട കുറിപ്പുകളാണ് കൌതുകമുണർത്തിയത് . മമ്മൂട്ടിക്ക് മാത്രം രൂപം മാറുന്നില്ലല്ലോ എന്ന ആത്മഗതവും ചില ട്രോൾ സൃഷ്ടാക്കളിൽ നിന്ന് കേട്ടു . ഇപ്പോൾ പുലർത്തുന്ന പ്രൊഫഷണലിസമൊന്നും താരങ്ങളുടെ ഫേസ്ബുക്ക് പേജുകൾ മുൻപ് പുലർത്തിയിരുന്നില്ലെന്ന് പല താരങ്ങളുടെയും ആരാധകർ തന്നെ പരാതി പറയുന്നുണ്ട് . ഇതിന് കാരണമായി വിദഗ്ധർ ചൂണ്ടിക്കാട്ടുന്ന കാരണമുണ്ട് . ഫേസ്ബുക്കിൽ തങ്ങളുടെ സാന്നിധ്യമുറപ്പിക്കാനായി തുടക്കകാലത്ത് പല താരങ്ങളുടെയും പേജ് മാനേജർമാർ ലൈക്ക് കൂടിയ പല ഫാൻ പേജുകളും പ്രധാന പേജുകളിലേക്ക് സംയോജിപ്പിച്ചിരുന്നു . അതേസമയം ഫാൻ പേജുകളിലുണ്ടായിരുന്ന മുൻകാല പോസ്റ്റുകൾ അറിഞ്ഞോ അറിയാതെയോ നിലനിർത്തുകയോ ചെയ്തു . ഇത്തരത്തിൽ സംയോജിപ്പിച്ച പേജുകളിൽ മുൻപ് ആരാധകർ പോസ്റ്റ് ചെയ്ത ചിത്രങ്ങളിൽ പലതുമാണ് നമ്മുടെ ടൈംലൈനിൽ ഇപ്പോൾ തുടർച്ചയായി പ്രത്യക്ഷപ്പെടുന്നത് .